Bolllywood ge khabaru thah kurukoh | Mihaaru\nފިލްމުގެ މައިގަނޑު ތަރިން ހަގީގީ ކެރެކްޓާތަކުން ފެނިގެންދާ ފިލްމުގެ މައިގަނޑު ވާހަކަ އެނބުރެނީ އަންހެން ސައިންޓިސްޓުންތަކެއްގެ ވަށައިގެންނެވެ. އެގޮތުން ފިލްމުގެ ބަތަލާއިންނަކީ ވިދިޔާ ބާލަން، ސޮނާކްޝީ ސިންހާ، ކްރިތީ ކުލްހާރީ، ތާޕްސީ ޕައްނޫ އަދި ނިތިޔާ މެނަން އެވެ.\n"މިޝަން މަންގަލް" ގެ ރޯލްތަކުން އަކްޝޭ ކުމާރާއި ޝަރުމަން ޖޯޝީ އާއި ސަންޖޭ ކަޕޫރު، މުހައްމަދު ޒީޝާން އައްޔޫބް، ދަލިޕް ތާހިލް އަދި ޝަރަތު ސަކްސާނޭ ވެސް ފެންނާނެ އެވެ.\nޖަގަން ޝަކްތީ ޑައިރެކްޓްކޮށްފައިވާ ފިލްމު ސިނަމާތަކަށް އަންނާނީ އަންނަ މަހުގެ 15 ގަ އެވެ. "މިޝަން މަންގަލް" ހަދާފައި ވަނީ 20 ކްރޯޑް ރުޕީސް (2.9 މިލިއަން ޑޮލަރު) ގެ ބަޖެޓަކުންނެވެ.\nއިމްރާން ހާޝިމީ ސޮއިކޮށްފައިވާ ސުޕަނެޗްރަލް ތުރިލާ "އެޒްރާ" ގެ ޝޫޓިން މޮރިޝަސްގައި ފަށައިފި އެވެ.\nޓީ ސީރީޒުން ޕްރޮޑިއުސްކޮށް، ޖޭ ކްރިޝްނަން ޑައިރެކްޓް ކުރާ ފިލްމަކީ އޭނާ 2017 ގައި "އެޒްރާ" ގެ ނަމުގައި ގެނެސް ދިން މަލަޔާޅަމް ފިލްމުގެ ހިންދީ ރިމެކެވެ. .\nނަމަވެސް ހިންދީ ރިމެކްއާ ބެހޭ މާ ބޮޑު ތަފުސީލެއް ނުލިބެ އެވެ. އޭގެ ތެރޭގައި ފިލްމުގެ މައިގަނޑު މުޅި ކާސްޓާއި ފިލްމު ރިލީޒް ކުރާނެ އިރެއް އަދި ނޭނގެ އެވެ.\nމި އަހަރުގެ ޖެނުއަރީގައި ރިލީޒް ކުރި "ވާއި ޗީޓް އިންޑިއާ" އަށް ފަހު، އިމްރާން ދެން ފެނިގެން ދާނީ އަންނަ ސެޕްޓެމްބަރު މަހު ނެޓްފްލިކްސް އިން ސްޓްރީމް ކުރާ އަދި ޝާހްރުކް ހާން ޕްރޮޑިއުސްކޮށްފައިވާ ވެބް ސީރީޒް "ބާޑް އޮފް ބްލަޑް" އިންނެވެ.\nއަރުޖުން އަށް ފިރިހެން ދަރިއެއް\nވިހި އަހަރު ފަހުން ކައިވެނި ރޫޅުނު ބޮލީވުޑްގެ އެކްޓަރު އަރުޖުން ރާމްޕާލަށް ފިރިހެން ދަރިއެއް ލިބިއްޖެ އެވެ.\nސައުތު އެފްރިކާގެ މޮޑެލް އަދި ބަތަލާ ގެބްރިއެލް ޑެމެޓްރިއޭޑްސް އާއި އަރުޖުން އަށް ލިބުނު ދަރިފުޅު އުފަންވީ ބުރާސްފަތި ދުވަހު ހެނދުނެވެ.\nއަރުޖުން އާއި ކުރީގެ މޮޑެލް މެހެރް ޖެސިއާގެ ކައިވެނި 2018 ގައި ނިމުމަކަށް އައި އިރު، އެ ކައިވެންޏަށް ލިބުނު ދެ އަންހެން ދަރިން މިހާރު ތިބީ ޒުވާން އުމުރަށް އަޅައިފަ އެވެ. އެއީ މީރާ އާއި މާހިކާ ރާމްޕާލެވެ.\n"ބޮސް" ގެ ޓްރެއިލާ ދައްކާލައިފި\nބަތަލާ ބިޕާޝާ ބާސޫގެ ފިރިމީހާ ކަރަން ސިންގް ގްރޯވާގެ އަލަތު ވެބް ސީރީޒް "ބޮސް" ގެ ޓްރެއިލާ ދައްކާލައިފި އެވެ.\nއެކްތާ ކަޕޫރް ޕްރޮޑިއުސްކޮށްފައިވާ މި ސީރީޒްގައި ކަރަންއާ އެކު ބަތަލާއެއްގެ ގޮތުގައި ފެނިގެން ދާނީ ބޮލީވުޑްގެ ފިލްމުތައް ވެސް ކުޅޭ އަދި ކުރީގެ ކްރިކެޓް ތަރި ޒަހީރު ހާންގެ އަންހެނުން ސާގަރިކާ ގަޓްގޭ އެވެ. އަންނަ މަހުގެ2ގައި ސްޓްރީމް ކުރަން ފަށާ "ބޮސް" އަކީ ކްރައިމް ތުރިލާއެކެވެ.\nކަރަން މިހާރު އަންނަނީ ސްޓާ ޕްލަސް އިން ގެނެސްދޭ "ކަސޯޓީ" ގައި ބަޖާޖްގެ ކެރެކްޓާ ވެސް ކުޅެމުންނެވެ.\nއިތުރު ލިޔުންތައް މޮރިޝަސް ވިދްޔާ ބާލަން ބިޕާޝާ ބާސޫ އަކްޝޭ ކުމާރު އެކްތާ ކަޕޫރު ސޮނާކްޝީ ސިންހަ ސްޓްރީމިން ޓީވީ އަރްޖުން ރާމްޕާލް


7 Aharu fahun Moosa ah hamalaa dhin mashala balany – Iru\n7 އަހަރު ފަހުން މޫސައަށް ހަމަލާދިން މައްސަލަ ބަލަނީ\nފެބްރުއަރީ 8، 2012 ގައި އެމްޑީޕީން ކުރި މުޒާހަރާ ހުއްޓުވި އިރު ރައްޔިތުންގެ މަޖިލީހުގެ ކުރީގެ ނައިބު ރައީސް އަދި އޭރު ހުޅުހެންވޭރު ދާއިރާގެ މެމްބަރު ރީކޯ މޫސާ މަނިކަށް ހަމަލާދިން މައްސަލަ އަލުން ބަލަން ނިންމައި ޝަރީއަތް ފަށައިފި އެވެ.\nރައީސް ނަޝީދުގެ، އެމްޑީޕީގެ ވެރިކަން ބަދަލުވި ފެބްރުއަރީ 7، 2012 ގައެވެ. ޖެހިގެން އައި ދުވަހު އެމްޑީޕީން ވަނީ އެތައް ހާސް ބަޔަކާއެކު މަގުމައްޗަށް ނުކުމެ ވަރުގަދަ މުޒާހަރާއެއް ކޮށްފަ އެވެ. ރައީސް ނަޝީދު އިސްކޮށް ހުންނެވި މުޒާހަރާ ރޫޅާލުމަށް ފުލުހުން ވަނީ ވަރަށް ބޮޑަށް ބާރުގެ ބޭނުން ކޮށްފައެވެ. އެކަމުގެ ސަބަބުން ރައީސް ނަޝީދާއި އެމްޑީޕީގެ އިސް ބޭފުޅުންގެ އިތުރުން ގިނަ އަދަދެއްގެ އާންމުންނަށް އަނިޔާވެފައި ވެއެވެ.\nމޫސާ މަނިކަށް ހަމަލާދީފައި ވަނީ ގދ. ތިނަދޫ ރޯޒީވިލާއިރު މުހައްމަދު ވަހީދެވެ. އޭނާއަކީ ފުލުހުންގެ ވަޒީފާގައި ހުރި މީހެކެވެ.\nހަތް އަހަރު ފަހުން އެ މައްސަލަ އަލުން ބަލަން ފަށާފައިވާއިރު އިއްުޔެ އެ މައްސަލައިގެ ބައެއް ހެކިވެރިން ކޯޓަށް ހާޒިރުކޮށް ސުވާލުކޮށްފައި ވެއެވެ. އޭގެ ތެރޭގައި ކުރީގެ ބައެއް ނޫސްވެރިން ހިމެނެ އެވެ. އޭގެ ތެރޭގައި މިހާރުގެ އިންފޮމޭޝަން ކޮމިޝަނަރު ހުސައިން ފިޔާޒު މޫސާ ހިމެނި ވަޑައިގަންނަވަ އެވެ. ފިޔާޒް އޭރު މަސައްކަތް ކުރެއްވީ ހަވީރު ނޫހުގަ އެވެ.\nމައްސަލަ އަލުން ބަލަން ފަށާފައިމިވަނީ ކްރިމިނަލް ކޯޓްގައި ފުނި ޖެހިފައިވާ ދުވަސްވީ މައްސަލަތައް އަވަހަށް ނިންމުމަށް ފަށާފައިވާ މަސައްކަތުގެ ތެރެއިންނެވެ. އެނގިފައިވާ ގޮތުގައި ކްރިމިނަލް ކޯޓްގައި ނުނިމި ގިނަ ދުވަސްވެފައިވާ މައްސަލަތަކުގެ ތެރެއިން ކުދިކުދި ބައެއް މައްސަލަތައް ޕީޖީ އޮފީހުން ވަނީ އަނބުރާ ގެނެސްފަ އެވެ.\nނަމަވެސް މޫސައަށް ހަމަލާދިން މައްސަލަ އަނބުރާ ނުގެނައުމަށް ޕީޖީން ވަނީ ނިންމާފަ އެވެ. މި މައްސަލަ ރައްދުވާ ގދ. ތިނަދޫ ރޯޒީވިލާއިރު މުހައްމަދު ވަހީދު ވަނީ މައްސަލަ އަނބުރާ ގެނައުމަށް ޕީޖީ އޮފީހުގައި ސިޓީއަކުން ވަނީ އެދިފަ އެވެ.\nއެ މައްސަލަ ދޫކޮށް ނުލެއްވީ އެ މައްސަލައިގައި ހިމެނޭ އަނިޔާގެ ބައި ބޮޑުވުމާއި އެކަން ރައްދުވާ ފަރާތް އެއީ ފުލުހަކަށް ވުމުން ކަމަށް ވެއެވެ.


Mudhalaai faisaaah alhuvethi nuvaasheve!\nމުދަލާއި ފައިސާއަށް އަޅުވެތި ނުވާށެވެ!\nމި ދުނިޔޭގައި މުދަލާއި ފައިސާގެ އަވައިގައި ޖެހިފަވަނީ މަދު ބައެއް ނޫނެވެ. ޚަބަރުތަކުގެ ފަލަ ސުރުޚީގައިވެސް، ކޮންމެސް ފައިސާއެއްގެ ވާހަކަ ނޫނީ ކޮރަޕްޝަނެއްގެ ވާހަކަ ނުފެންނަ، އެފަދަ ޚަބަރުތައް ނުއިވޭ ދުވަހެއް ނުދެއެވެ. ގިނަ ބައެއްގެ ވިސްނުމަކީ ވީހާ ގިނައިން ފައިސާ ހޯދުމެވެ. ވަޒީފާއެއް ހޯދަން މަސައްކަތްކުރާ މީހަކުވެސް އެދެނީ މުސާރަބޮޑު މަސައްކަތް މަދުން ކުރަންޖެހޭ ވަޒީފާއެއް ލިބުމަށެވެ.\nއެވެރިން ޙަރާމެއް ޙަލާލެއް ބެލުމެއްނެތި، ލިބުނު ގޮތަކުން ފައިސާއާއި މުއްސަނދިކަން ހޯދަން މަސައްކަތް ކުރެއެވެ. މަސްތުވާތަކެތި ވިއްކުމާއި، ހަށިވިއްކުމާއި، ޖުވާކުޅުންފަދަ ކަންކަމަކީ އެފަދަ މުޖްތަމަޢެއްގައި އާއްމު ކަންކަމެވެ. މިއިން އެއްވެސް މަގަކުން ލިބޭފައިސާއަކީ އޭގާ އެއްވެސް ބަރަކާތެއްނެތް، އެފައިސާގެ މަންފާއެއް ނެތް އެއްޗެއްކެވެ. ލިބޭ ފައިސާއިން ކުރެވޭ ކަމެއް، ލިބޭ އުފަލެއް ނޯވެއެވެ.\nމާތް ވެގެންވާ އިސްލާމް ދީނުގައިވަނީ މީސްތަކުން މުދަލާއި ފައިސާގެ އަޅުންނަށް ނުވުމަށް ބާރުއަޅުއްވާފައެވެ. ކީރިތި ރަސޫލާ صلى الله عليه وسلم ޙަދީޘް ކުރައްވާފައިވެއެވެ. "تَعِسَ عَبْدُ الدِّينَارِ، وَالدِّرْهَمِ، وَالقَطِيفَةِ، وَالخَمِيصَةِ، إنْ أُعْطِيَ رَضِيَ، وَإنْ لَمْ يُعْطَ لَمْ يَرْضَ". رواه البخاري މާނައީ: "ދީނާރާއި، ދިރުހަމަށް، އަދި އަލްޤަޠީފާ އަށާއި، އަލްޚަމީޞާއަށް (އެބަހީ: މަޚުމަލުގެ ފޭރާމާއި، ޖަރީކޮށްފައިވާ ފޮށައެއްފަދަ ފޭރާމަށް) އަޅުވެތިވެފައިވާ މީހާ، (އެބަހީ: އެފަދައިން އެތަކެއްޗަށް ދަހިވެތިވާ މީހާ) ގެއްލި ހަލާކުވެއްޖެއެވެ. އޭނާއަށް (މުދަލުގެ ތެރެއިން އެ އެއްޗެއް) ދެއްވިއްޖެނަމަ އޭނާ ރުހެއެވެ. އަދި އޭނާއަށް އެއްޗެއް ނުދެއްވުނުނަމަ، އޭނާ ނުރުހުންވެއެވެ."\nމުދަލަކީ އެއިން އިމްތިޙާނު ކުރެއްވޭ އެއްޗެކެވެ. މާތް ﷲ ވަޙީކުރައްވާފައިވެއެވެ. ﴿ إِنَّمَا أَمْوَالُكُمْ وَأَوْلَادُكُمْ فِتْنَةٌ ﴾ (التغابن: 15) މާނައީ: "ތިޔަބައިމީހުންގެ މުދާތަކާއި، ތިޔަބައިމީހުންގެ ދަރިންތައް ވާކަންކަށަވަރީ، އިމްތިޙާނެއް ކަމުގައެވެ." އަލްޙާފިޒު އިބްނު ޙަޖަރު رحمه الله ވިދާޅުވެފައިވެއެވެ. މި އާޔަތުގެ މުރާދަކީ، އެ މުދަލާއި ދަރީންނަކީ އަޅުކަންކުރުމުން އެއްކިބާ ކުރުވާ އެއްޗެއް ކަމެވެ. ބައެއް ބަސްފުޅުތަކުގައިވެއެވެ. "ކޮންމެ އުއްމަތަކަށްވެސް ފިތުނައެއް (އެބަހި: އިމްތިޙާނެއް) ވެއެވެ. ތިމަން ކަލޭގެފާނުގެ އުއްމަތުގެ ފިތުނައަކީ މުދަލުގެ ފިތުނައެވެ." މި ރިވާޔަތަކީ ބަލިކަށި ރިވާޔަތެއް ކަމުގައިވިޔަސް މިބަސްފުޅަށް ބާރުލިބޭ ޞައްޙަ އެއްތައް ޙަދީޘެއްވެއެވެ. އޭގެ ތެރެއިން ބަސްފުޅެއްގައިވެއެވެ. "އާދަމުގެ ދަރިޔާއަށް ރަނުގެ ދެވާދީ ލިބުނު ކަމުގައިވިޔަސް އޭގެ ތިންވަނަ ވާދީއެއް ލިބުމަށް އޭނާ އެދޭނެއެވެ."\nއިސްވެދިޔަ ޙަދީޘް ފުޅުގައިވާ عَبْدُ الدِّينَارِ "ދީނާރުގެ އަޅާ" އޭ އޮތް ބަސްފުޅުގެ މާނައަކީ، އެތަކެތި އެއްކޮށް ޖަމާކުރުމަށް ދަހިވެތިކަން ބޮޑު މީހާއެވެ. އަދި އެ މުދާ ރައްކާ ކުރުމަށް ތާއަބަދު މަސައްކަތް ކުރާ މީހާއެވެ. އޭނާގެ ހިތުގައި މުދަލަށް އޮތް ދަހިވެތިކަމުން އޭނާ އެތަކެއްޗަށް އަޅުވެތިވެފައިވާ ފަދައެވެ.\nމުދަލާއި ފައިސާ ހޯދުމުގައި އޭގެ ޒާތުގައި ގޯހެއް ނެތެވެ. އެކަމަކީ ނުރަނގަޅު ކަމެއްކަމުގައި ވެގެންދަނީ މުދަލަށް އަޅުވެތިވާ ހިސާބަށް ދިޔުމުންނެވެ. އެ މުދަލަށް އަޅުވެތިވާ ހިސާބަކީ ކޮބައިކަން ބަޔާން ކުރައްވައި އިސްވެ ދެންނެވުނު ޙަދީޘްގައި ކީރިތި ރަސޫލާ صلى الله عليه وسلم ޙަދީޘް ކުރައްވާފައިވެއެވެ. "إِنْ أُعْطِيَ رَضِيَ، وَإنْ لَمْ يُعْطَ لَمْ يَرْضَ" މާނައީ: "އޭނާއަށް (މުދަލުގެ ތެރެއިން އެ އެއްޗެއް) ދެއްވިއްޖެނަމަ އޭނާ ރުހެއެވެ. އަދި އޭނާއަށް އެއްޗެއް ނުދެއްވުނުނަމަ، އޭނާ ނުރުހުންވެއެވެ."\nމުދަލާއި ފައިސާއަށް އަޅުވެތިވުމުގެ މާނަ ދެ ގޮތަކުން ކުރެވެއެވެ. އެއީ؛\nއެކެއް: އެ ތަކެއްޗަށް އަޅުވެތިވުމުގައި މަގުފުރެދިގެންގޮސް، އޭނާގެ ރުހުމާއި ނުރުހުން، މުދަލާއި ފައިސާ ލިބުމާއި ނުލިބުމާ ގުޅިފައިވުމެވެ.\nދޭއް: އެތަކެތި ވަނީ އޭނާގެ ހިތް މިލްކު ކޮށްފައެވެ. އޭނާގެ ހުރިހާ ފިކުރަކީވެސް، ވިސްނުމަކީވެސް، ބުއްދި ކުރާ ބުއްދި ކުރުމަކީވެސް ކުރާ ކޮންމެ އަމަލެއް ކުރަނީވެސް އެތަކެއްޗަށް ޓަކައި ކަމުގައިވުމެވެ.\nވިޔަފާރި ކުރަން ނުވަތަ މުދާ ހޯދަން ދަހިވެތިވާ ބައެއް މީހުންގެ ހާލަތު މިހިސާބަށް ގޮސްފައި ހުރެއެވެ. އެބައިމީހުންނަށް ބައެއް ފަހަރު ބުނެވެންވެއް ބުނެވެއެވެ. "ތިމަންނާ ތާއަބަދު ވިސްނާ ވިސްނުމަކީ ވިޔަފާރިއާއި މުދާ ހޯދަމާމެދު ވިސްނާ ވިސްނުމެވެ." މިހާހިސާބަށް މީހެއްގެ ހާލަތު ވެއްޓިފައި ހުންނަހިނދު، އޭނާ އެވަނީ މުދަލާއި ފައިސާގެ އަޅަކަށް ވެފައެވެ. އޭނާ އެތަކެތި ހޯދަން ހަނގުރާމަކޮށް ދުނިޔެ އަޅައި ދިޔުމަށްވެސް ފަސް ނުޖެހޭނެއެވެ.\nދަންނާށެވެ! މުދާ ލިބުމަކީ ދުނިޔޭގެ ހަމަޖެހުމާއި ރައްކާތެރިކަން ލިބޭނޭ ކަމުގެއް ކަމުގައި ނުވެއެވެ. ދުނިޔޭގެ މުދާވެރި ކިތައް މީހުން، ރޭގަނޑުގެ ހަމަނިދި ނުލިބިފައި ވޭހެއްޔެވެ؟ އެބައިމީހުންގެ މުދާ ގެއްލިދާނޭތީ، ނުވަތަ އެ މުދާ ވަގަށް ނަގާފާނޭތީ، ގަންނަ ބިރަށް އެމީހުންނަށް ހަމަނޭވާވެސް ނުލެވެއެވެ. މުދަލާއި ފައިސާއަކީ ފިތުނައެއް، އިމްތިޙާނެއް ކަމުގައި ނޫނީ ނުވެއެވެ.


އިޔާ އެންޑް ސޭލް\nލިޓަސް ޕްރޮމޯޝަނުގެ ނަސީބުވެރިން ހޮވައިފި\nލިޓަސް އިން ރޯދަ މަހާ ދިމާކޮށް ކުރިއަށް ގެންދިޔަ "ސައިކު ސީދާ ގެއަށް" ޕްރޮމޯޝަނުގެ ނަސީބުވެރިން ހޮވައިފި އެވެ.\nހިލޭ އަވި އައިނު ލިބޭ ޕްރޮމޯޝަނެއް ފަށައިފި\nހުޅުމާލޭ ސެންޓްރޯ މޯލްގައި ހިންގަމުން އަންނަ ސަން އެންޑް ސްޓައިލް ފިހާރައިން، ހިލޭ އަވި އައިނު ލިބޭ ޕްރޮމޯޝަނެއް ފަށައިފި އެވެ.\nAugust 14, 2017 10\nއުރީދޫގެ އާ ކަސްޓަމަރުންނަށް އެއް އަހަރުގެ ޑޭޓާ ހިލޭ\nއުރީދޫގެ ޚިދުމަތް އަލަށް ހޯދާ ކަސްޓަމަރުންނަށް އެއް އަހަރު ދުވަހުގެ ޑޭޓާ ހިލޭ ލިބޭ ޕްރޮމޯޝަނެއް ފަށައިފި އެވެ.\nއެމްޓީސީސީގެ ޖުންޖުލާ ޕްރޮމޯޝަނުގެ ނަސީބުވެރިޔާ ހޮވައިފި\n"ހަމަ ހިޓާޗީ" އޭސީ ޕްރޮމޯޝަންގެ މުއްދަތު އިތުރުކޮށްފި\nއެސްޓީއޯ ހޯމް އިމްޕްރޫވްމަންޓުން ކުރިއަށްގެންދާ "ހަމަ ހިޓާޗީ" އޭސީ ޕްރޮމޯޝަންގެ މުއްދަތު އިތުރުކޮށްފި އެވެ.\n"ސާބަސް ޔަންމާ" ގެ ނަމުގައި އެމްޓީސީސީގެ ޕްރޮމޯޝަނެއް\n"ސާބަސް ޔަންމާ" ގެ ނަމުގައި ޚާއްސަ ޑިސްކައުންޓުތަކާ އެކު "އެމްޓީސީސީ ކަށަވަރު" ޕްރޮމޯޝަނެއް މިއަދު ފަށައިފި އެވެ.\nAugust 01, 2017 7\nލިލީން ދުނިޔޭގެ މަޝްހޫރު ކޮފީ ބްރޭންޑެއް ތައާރަފުކުރަނީ\nލިލީ އިންޓަނޭޝަނަލް އިން ދުނިޔޭގެ އެންމެ މަޝްހޫރު ކޮފީ ބްރޭންޑްތަކުގެ ތެރޭގައި ހިމެނޭ ބްރޭންޑެއް ރާއްޖެއަށް ގެންނަން ތައްޔާރުވެއްޖެ އެވެ.\nޑޫސާން ލައްކަ ޕްރޮމޯޝަންގެ މުއްދަތު އިތުރުކޮށްފި\nޑޫސާން ޑައިވޫ އިންޖީނެއް ގަނެގެން 100،000 ރުފިޔާ އާއި 200،000 ރުފިޔާއާ ދެމެދުގެ ސާމާނު ހިލޭ ލިބޭ ޕްރޮމޯޝަނުގެ މުއްދަތު އިތުރުކޮށްފި އެވެ.\nލިޓަސްއަށް ކަސްޓަމަރެއް ހޯދުމުން 1000ރ. ދެނީ!\nލިޓަސް އަށް އާ ކަސްޓަމަރަކު ހޯދައިދީގެން 1000ރ. ލިބޭ ޕްރޮމޯޝަނެއް ފަށައިފި އެވެ.\nސޭން ރީމޯގެ މީރު ލަޒާނިއާގެ ރަހަތައް\nލަޒާނިއާ ތައްޔާރު ކުރެވޭނީ ވަރަށް ކެތްތެރިވެގެންނެވެ. އެއަށް ބޭނުންވާ ސޯސްތަކާއި ފަށަލަތައް ތައްޔާރު ކުރަން ވަރަށް ވަގުތު ދެ އެވެ. އެހާ އިރު ވަންދެން މަސައްކަތް ކޮށްގެން ވެސް ތައްޔާރުކުރާ ލަޒާނިއާ ރަހަ ރަނގަޅު ނުވެދާނެ އެވެ. މި މައްސަލައިގެ ހައްލަކީ ސޭން ރީމޯ ބްރޭންޑްގެ ލަޒާނިއާ ޝީޓެވެ.\nބަނޫން ސާފް ޝޮޕް: ފިރިހެނުންނަށް ޚާއްސަ\nފިރިހެނުންނަށް ޚާއްސަ އަދި ނަން މަޝްހޫރު ބްރޭންޑްތަކުގެ އަންނައުނާއި އެކްސެސަރީ މާލެ އިން ހޯދަން ބޭނުންވާ މީހުންނަށް މި ފިހާރަ ވަރުގެ ތަނެއް ނުހުންނާނެކަން ޔަގީނެވެ. ބަނޫން ސާފް...\nސަމާ އައިލެންޑުން ދިވެހިންނަށް އުފާވެރި މަރުހަބާއެއް\n"ސަމާ އައިލެންޑް މޯލްޑިވްސްއަކީ ދިވެހިންނަށް އަބަދުވެސް މަރުހަބާ ކިޔާ ހިތްގައިމު ރަށެއް"، ސަމާ އައިލެންޑް މޯލްޑިވްސްއަށް މީގެ ކުރިން ޗުއްޓީ ހޭދަކޮށްލަން ދިޔަ އުމުރުން 37 އަހަރުގެ...\nއޯޝަން ގްރޭންޑް: ހުރިހާ ގޮތަކުން ވެސް އެންމެ ކުރީގައި\nރޯދަ ވީއްލަން ދާނެ ތަންތަން ބައިވަރެވެ. އެކަމަކު ތަފާތު މާހައުލެއްގައި ހިތްފަސޭހަކަމާ އެކު އެތައް ބައިވަރު ރަހަޔަކަށް އިންސާފުކުރެވޭނެ ތަނެއް މާލޭގައި ނެތޭ ބުނާހާ މަދެވެ. އާއިލާ އާއި އެކުވެރިންނާ އެކު ރޯދަ ވީއްލުމުގެ އުފާވެރިކަން ހޯދަން މާލޭގެ ހަލަބޮލިކަމުގެ ތެރެއިން ނިކުމެ މި އަރަނީ ހުޅުމާލެއަށެވެ.\nއެމްޓީސީސީ "ޖުންޖުލާ" ފަށައިފި؛ އިނާމަކީ އިންޖީނެއް\nއެމްޓީސީސީން 100،000ރ.ގެ އިނާމަކާ އެކު "ޖުންޖުލާ ޕްރޮމޯ 2017" ގެ ނަމުގައި އިއްޔެ ޕްރޮމޯޝަނެއް ފަށައިފި އެވެ.\nލިޓަސް އިން ރޯދައާ ގުޅޭ ގޮތަށް ހަދިޔާތަކެއް ދެނީ\nލިޓަސް އޮޓޯމޮބައިލްސްއިން ރޯދައިގެ ރޫހުގައި ކަސްޓަމަރުންނަށް ރޯދަ ހަދިޔާ ތައާރަފްކޮށްފި އެވެ.\nޓެޕްކޮން ޕްރޮމޯޝަނުގައި ޖުމްލަ 25،000ރ ގެ އިނާމު\nޓެޕްކޮން ހާޑްވެއާ އިން ރޯދަ މަހަށް ހާއްސަކޮށްގެން ހިންގި ޕްރޮމޯޝަން ނިމި، އެންމެ ފަހު ހަފްތާގެ ނަސީބުވެރިޔާއަށް 5،000ރ. ގެ ފައިސާގެ އިނާމު ހަވާލުކޮށްފި އެވެ.\nއެސްޓީއޯ ޕްރޮމޯޝަނުން އެއް އަހަރަަށް ހިލޭ ތަކެތި\nއެސްޓީއޯ ސުޕާމާޓުން ވިއްކާ ރޮބަޓް ލަންޗަން މީޓަށް ހާއްސަ ރޯދަ ޕްރޮމޮޝަނެއް ފަށައި، ޕްރޮމޯޝަނުގެ އިނާމަކަަށް އެއް އަހަރު ދުވަހަށް އެ ސުޕާމާޓުން ހިލޭ ސާމާނު ހޯދުމުގެ ފުރުސަތު...\nއެލައިޑުން ގެސްޓް ހައުސްތަކަށް ހާއްސަ ޕްރޮމޯޝަނެއް\nކޮޕިއާ ޕްލަސް އިން "ބްރަދާ" ޕްރިންޓަރު ހިލޭ ފޮނުވަނީ\nކޮޕިއާ ޕްލަސް އާ އަވަސް ކާޓް ގުޅިގެން "ބްރަދާ" ބްރޭންޑްގެ ޕްރިންޓަރު ހިލޭ ފޯރު ކޮށްދޭން ފަށައިފި އެވެ.\nއޭސްހާޑްވެއާ، ކަލަ ބޭންކުން އިނާމަކަށް 300000ރ.\nއޭސް ހާޑްވެއާ އާއި ކަލަ ބޭންކުން ރޯދަމަހަށް ހާއްސަކޮށް މިފަހަރު ކުރިއަށް ގެންދަނީ 300ރ.ގެ ވިޔަފާރި ކޮށްގެން ތިން ލައްކަ ރުފިޔާ ލިބުމުގެ ފުރުސަތު އޮތް ޕްރޮމޯޝަނެކެވެ.\nސީގިއާގެ ޕްރޮމޯޝަން ރޯދައިގެ ނިޔަލަށް އިތުރުކޮށްފި\nމޯލްޑިވްސް އެއާޕޯޓްސް ކޮމްޕެނީން ވެލާނާ އިންޓަނޭޝަނަލް އެއާޕޯޓްގައި ހިންގާ ދޮވެމި ޝޮޕުން ވިޔަފާރިކުރާ މީހުންގެ މެދުގައި ގުރު ނަގައިގެން ފުރަތަމަ ނަސީބުވެރިޔާ އިއްޔެ ހޮވައި،...\nއޭއެޗް ބްރަދާސްގެ ރޯދަ ޕްރޮމޯޝަންގައި ބައިވެރިވާ ކަސްޓަމަރުންގެ ތެރެއިން އެއް ވަނަ އަށް ހޮވޭ މީހަކަށް ދުބާއީގައި ޗުއްޓީ ހޭދަކުރުމަށް ދެކޮޅު ޓިކެޓް ދޭނެ ކަމަށް އެ ފިހާރައިން ބުނެފި...\nއޭޖޭއީ އެމްޕޯރިއަމް އަކީ އެކަކަށް ވެސް އާ ފިހާރައެއް ނޫނެވެ؛ މިއީ މުޅި ރާއްޖެ އަށް މަޝްހޫރު އަދި އެންމެންގެ އިތުބާރު ލިބިފައިވާ އިލެކްޓްރޯނިކް ފިހާރައެކެވެ. މި ފިހާރައިގައި...\nހުޅުމާލޭގައި ހުންނަ ފިޔަވަތި ކުޑަކުދިންގެ ހިޔާގެ 12 ކޮޓަރީގައި ނުވަ އަހަރުން ދަށުގެ 94 ކުދިން އުޅެ އެވެ. ފެބްރުއަރީ 2016ގައި ހުޅުވި ފިޔަވަތި ހިޔާއިން ބަލަހައްޓާ ކުދިންނަށް ބޭނުންވާ...\nފައިސާގެ ބޮޑެތި އިނާމްތައް ލިބޭ ރެޑްވޭވް ރޯދަ ޕްރޮމޯޝަން ފަށައިގެން ކުރިއަށް ދާއިރު ލަންޒާ ބްރޭންޑުގެ އުފެއްދުންތަކަށް ޑިމާންޑް ބޮޑު ކަމަށް އެ ފިހާރައިން ބުނެފި އެވެ.


ތައުޙީދުލް އުލޫހިއްޔާ | ޙެޔޮބަސް\nHome އަޤީދާ ތައުޙީދުލް އުލޫހިއްޔާ\nތައުޙީދުލް އުލޫހިއްޔާއަކީ އަޅުކަން ކުރުމުގައި ﷲ ސުބްޙާނަހޫ ވަތަޢާލާ އެއްކައުވަންތަ ކުރުމެވެ. އެބަހީ؛ ﷲ ސުބްޙާނަހޫ ވަތަޢާލާ މެނުވީ އަޅުކަން ކުރުން ޙައްޤު ވެގެންވާ ދެވަނަ ފަރާތެއް ނެތް ކަމުގައި ޔަޤީންކޮށް\nއަޅުކަމުގެ ހުރިހައި ކަމެއްވެސް އިޚްލާސްތެރި ވެގެންވާ ޙާލު ހަމައެކަނި އިލާހު ވަންތަ ﷲ ސުބްޙާނަހޫ ވަތަޢާލާއަށް ކުރުމެވެ. އަދި އަޅުކަމުގެ އެއްވެސް ކަމެއްގައި އެ އިލާހާ އެހެން އެއްވެސް ފަރާތެއް ބައިވެރިނުކޮށް ހަމަސީދާ ﷲ ސުބްޙާނަހޫ ވަތަޢާލާއަށް ކުރުމެވެ.\nﷲ ސުބްޙާނަހޫ ވަތަޢާލާ ވަޙީ ކުރައްވާފައިވެއެވެ. “ذَلِكُمُ اللَّهُ رَبُّكُمْ لا إِلَهَ إِلَّا هُوَ خَالِقُ كُلِّ شَيْءٍ فَاعْبُدُوهُ” (الانعام 102) މާނައީ: “އެއީ (ﷲ ސުބްޙާނަހޫ ވަތަޢާލާ) އެ އިލާހު ފިޔަވައި އެހެން އެއްވެސް އިލާހަކުނުވާ، ކަލޭމެން ހައްދަވާ ބޮޑުކުރައްވާ ކަލޭމެންގެ ވެރި ﷲއެވެ. އެއީ ހުރިހައި ތަކެތި ހައްދަވާ އިލާހެވެ. ވިމާ، އެއިލާހަށް އަޅުކަން ކުރާށެވެ.”\nރަސޫލުﷲ ޞައްލަﷲ ޢަލައިހި ވަސައްލަމަ ހަދީޘް ކުރެއްވިއެވެ. “حَقُّ اللهِ عَلَى العِبَادِ أَن يَعْبُدُوهُ وَلاَيُشْرِكُوبِهِ شَيْئًا” (رواه الشيخان) މާނައީ: “ﷲގެ ރަސްކަން ފުޅަށްޓަކައި އަޅުތަކުންގެ މައްޗަށް ވާޖިބުވާ ޙައްޤަކީ އަޅުތަކުން އެއިލާހުގެ ޙަޟްރަތަށް އަޅުކަން ކުރުމެވެ. އަދި، އެއިލާހާ އެހެން އެއްވެސް އެއްޗެއް ބައިވެރި ނުކުރުމެވެ.”\nތައުޙީދުގެ ތިންބައިން ކުރެ އެންމެ މުހިއްމު ބަޔަކީ މިބައެވެ. ﷲ ސުބްޙާނަހޫ ވަތަޢާލާ ފޮނުއްވި އެންމެހައި ރަސޫލުންގެ ރިސާލަތު އާއްމު ގޮތެއްގައި ވަނީ ތައުޙީދުގެ މިބައިގެ މައްޗަށެވެ. ﷲ ސުބްޙާނަހޫ ވަތަޢާލާ ކުރައްވާފައިވެއެވެ.”وَمَا أَرْسَلْنَا مِنْ قَبْلِكَ مِنْ رَسُولٍ إِلَّا نُوحِي إِلَيْهِ أَنَّهُ لَا إِلَهَ إِلَّا أَنَا فَاعْبُدُونِ” (الانبياء 25)މާނައީ: “ތިމަންއިލާހު މެނުވީ (އަޅުކަންކުރުން ޙައްޤުވެގެންވާ) އެހެން އެއްވެސް އިލާހަކު ނުވެޔޭ، އެހެންވެ ކަލޭމެން ހަމައެކަނި ތިމަން އިލާހަށް އަޅުކަންކުރާށޭ، މިހެން ވަޙީ ނުކުރައްވާ އެއްވެސް ރަސޫލަކު ތިބާގެ ކުރިންވެސް ތިމަން އިލާހު ރަސޫލުކަމައިގެން ނުފޮނުއްވަމެވެ.”\nPrevious articleފިކުރީ ހަނގުރާމަ މިއަދު ކުރެވޭ ގޮތްތައް\nNext articleރާއްޖޭގައި ހިމާޔަތްކުރެވިފައިވާ ތަކެތީގެ ތެރެއިން ވެލާ ކަހަނބު\nއަޤީދާ Apr 5, 2012


Hashigandun virey sarubeethah dhanee konthaakah?\nހަށިގަނޑުން ވިރޭ ސަރުބީތައް ދަނީ ކޮންތާކަށް؟\nސަރުބީ ވިރެ ހަށިގަނޑުން ބޭރުވާ ގޮތް ގިނަ މީހުނަށް ނޭނގޭ --\nބަރުދަން ލުއިކުރުމަށް މީހުން އެތައް ޑައިޓަކާއި ތަފާތު ވައްތަރުގެ ކަސްރަތުތައް ކުރެ އެވެ. ބުރަ މަސައްކަތުން ގިނަ މީހުންގެ ބަރުދަން ލުއިވެސް އެވެ. އެކަމަކު ގިނަ މީހުން ހިތަށް ނާރާނެ ސުވާލަކީ ތިމަންނަ ގައިގައި ހުރި ސަރުބީތަކަށްވީ ކިހިނެއް ހެއްޔެވެ. އެ ބޮޑު ސަރުބީތައް ދިޔައީ ކޮންތާކަށް ހެއްޔެވެ.\nގިނަ މީހުނާއި މި ސުވާލުކުރުމުން ރަނގަޅު ޖަވާބު ނުވެސް ލިބޭނެ އެވެ. އެންމެ ގިނަ ބަޔަކު ބުނަނީ ސަރުބީތައް ހަކަތައަށް ބަދަލުވެ ހަށިގަނޑުން ނެތިގެންދަނީ އެވެ. އަނެއް ބަޔަކު ބުނަނީ މަސުލްސްތަކަށް ނުވަތަ މަހަށް ބަދަލު ވަނީ އެވެ. ބޮޑުކަމުދާ ތަކެތީގެ ގޮތުގައި ބޭރުވަނީ ކަމަށްވެސް ބައެއް މީހުން ގަބޫލުކުރެ އެވެ. މި ހުރިހާ ޖަވާބެއްވެސް ގޯހެވެ.\nސަރުބީތައް ހަކަތައަށްވެ ހަށިގަނޑު ނެތިގެންދަނީ އޭ ބުނާ ވާހަކަ ގަބޫލު ނުކުރެވެނީ އެ ބުނުމަކީ ހުރިހާ ކެމިކަލް ރިއެކްޝަންތަކެއް އެއްބަސްވާ ތިއަރީއެއް ކަމަށްވާ "ލޯ އޮފް ކޮންޒަވޭޝަން އޮފް މެޓާ" އާއި ހިލާފުވާތީ އެވެ. އެ ތިއަރީގައި ބުނާ ގޮތުން އެއްވެސް މާއްދާއެއް އަމިއްލައަކަށް ނުއެއް އުފެއްދެނޭ އަދި ނައްތައެއްވެސް ނުލެވޭނެ އެވެ. އެ މާއްދާއެއް އެހެން މާއްދާއަކާ އެކުވެގެން ތަފާތު މާއްދާއަކަށް ބަދަލުވާނީ އެވެ.\nސަރުބީތައް މަސުލްސްއަށް ބަދަލުވުމާއި ހަޖަމުނުވެ ބޮޑު ކަމުދާ ތަކެތީގެ ގޮތުއި ބޭރު ވަނީއޭ ބުނާ ބުނުމަކީ ހަމަޖެހޭ ވާހަކައެއް ނޫންކަން ރަނގަޅަށް ވިސްނާލައިފިނަމަ ކޮންމެ މީހަކަށްވެސް ގަބޫލުކުރެވޭނެ އެވެ. އެހެން ވެއްޖެޔާ ދެން ސަރުބީތަކަށް ވަނީ ކިހިނެއް ހެއްޔެވެ؟ އެ އެއްޗެހި ދަނީ ކޮންތާކަށް ހެއްޔެވެ؟\nސަރުބީ ބަދަލުވަނީ ކާބަން ޑައިއޮކްސައިޑް އަދި ފެނަށް\nމި ސުވާލުގެ ރަނގަޅު ޖަވާބަކީ މި އެވެ. ހަށިގަނޑުގައި ހުންނަ ސަރުބީތައް ބަދަލު ވަނީ ކާބަން ޑައިއޮކްސައިޑް އަދި ފެނަށެވެ. ސަރުބީ ހަށިގަނޑުން ބޭރުވަނީ ނޭވާ ލުމުން ބޭރުވާ ކާބަން ޑައިއޮކްސައިޑްގެ ގޮތުގައި އާއި ކުޑަކަމު ދިއުމުންނާއި ދާހިތްލުމުން ބޭރުވާ ފެނުގެ ގޮތުގަ އެވެ.\nހަށިގަނޑުން ހަތަރު ކިލޯ ލުއިވެއްޖެނަމަ އޭގެ މާނައަކީ އެ ހަތަރު ކިލޯގެ ތެރެއިން ތިން ކިލޯ އެ ލުއިވީ ނޭވާ ބޭރުކުރުމުންނެވެ. ބާކީ އެއް ކިލޯ ލުއި އެވީ ކުޑަކަމު ދިއުމުންނާއި ދާހިތްލުމުން ބޭރުވި ފެނުގެ ގޮތުގަ އެވެ. އެހެންކަމުން ބަރުދަން ލުއިވާ އެންމެ ބޮޑު އެއް ސަބަބަކަށް ވާނީ ނޭވާ ބޭރުކުރާވަރު އިތުރުވުމެވެ.\nމިއީ ހައިރާން ކުރަނިވި ޖަވާބަކަށް ވެދާނެ އެވެ. އަހަރެމެން މި ކާ އެއްޗެއްހީގެ ސަބަބުން ހަށިގަނޑުގައި ޖަހާ ސަރުބީތައް ވިރިގެން ގައިން ބޭރުވަނީ ނޭވާލުމުންނޭ ބުނުމުން ހައިރާންވާންވެސްޖެހެ އެވެ.\nވިރޭ ސަރުބީތަށް ހަށިގަނޑުން ބޭރު ވަނީ ކާބަން ޑައިއޮކްސަޑް ނުވަތަ ފެނުގެ ގޮތުގައި --\nހަށިގަނޑުގައި ހަޖަމުވާ ކޮންމެ ކާބޯހައިޑްރޭޓްގެ މާއްދާތަކާއި ސަރުބީތައް ބަދަލުވާނީ ކާބަން ޑައިއޮކްސައިޑް އަދި ފެނަށެވެ. ޕްރޮޓީންގެ މާއްދާތަކަށްވެސް ވަނީ ދާދި އެއްގޮތެކެވެ. ނަމަވެސް ޕްރޮޓީންގެ މަދުބައެއް ޔޫރިއާ އަދި އިތުރު ހަރު މާއްދާތަކަށް ބަދަލުވެ އެވެ. މި އެއްޗެހިވެސް ހަށިގަނޑު ބޭރުވަނީ ކުޑަކަމުދާ ތަކެތީގެ ގޮތުގަ އެވެ.\nހަޖަމުނުވެ ހަށިގަނޑުން ބޭރުވާނީ ހަމައެކަނި ޑައިޓެރީ ފައިބާ އެވެ. މި އެއްޗެހި ފިޔަވާ ދެން ކާ ހުރިހާ އެއްޗެއްސެއްގައި ހިމެނޭ މާއްދާތައް ހަށިގަނޑުގައި ދައުރުވާ ލޭއާއި އެކި ގުނަވަންތަކުގެ ތެރެއަށް ދަމައިގަންނާނެވެ. އެ އެއްޗެހި ހަށިގަނޑު ބޭރުވިއްޔާ ބޭރުވާނީ ވައިގެ ގޮތުގަ އެވެ.\nގިނައިން ނޭވާ ބޭރުކުރީމާ ބަރުދަން ލުއިވާނެ؟\nހަށިގަނޑުން ސަރުބީ އެންމެ ގިނައިން ނެތިގެންދަނީ ނޭވާ ބޭރުކުރުމުންކަން މިހާރު އިނގިއްޖެ އެވެ. ދެން ސުވާލަކީ ހަމަ ބަރުދަން ލުއިކުރާށޭ ކިޔާފައި އެއްވެސް އިތުރު ކަމެއް ނުކޮށް ގިނަ ގިނައިން ނޭވާ ބޭރުކުރުމުން ހަމަ ބަރުދަން ލުއިވާނެ ހެއްޔެވެ؟ ނޫނެކެވެ.\nއަވަސް އަވަހަށް ނޭވާލާންވެއްޖެއްޔާ މީހާ ނޭވާލާންޖެހޭ ވަރަށްވުރެ އިތުރަށް ނޭވާ ލެވިދާނެ އެވެ. އޭރުން މީހާއަށް ކުރިމަތިވާނީ "ހައިޕަވެންޓިލޭޝަން" ކިޔާ ސިއްހީ މައްސަލައެކެވެ. މި ހާލަތަށް މީހާ ގޮސްފިނަމަ ބޮލަށް އެނބުރުން އެރުމާއި ހޭނެތުންފަދަ ކަންކަން ކުރިމަތިވާނެ އެވެ.\nހަށިގަނޑުން ބޭރުވާ ކާބަން ޑައިއޮކްސައިޑް އަދަދު އެންމެ ރަނގަޅު ގޮތުގައި ބޭރުކުރެވޭނީ ތަފާތު ކަސްރަތުތައް ކޮށްގެންނެވެ.\nސީދާ ކަސްރަތުކުރަން ވަގުތު ހުސްނުކޮށް ވަރަށް ފަސޭހައިން މިކަން ކުރެވިދާނެ ގޮތްތައްވެސް އެބަހުއްޓެވެ. ހިނގާލަން ދިއުމާއި ކޮންމެވެސް ކަހަލަ ކުޅިވަރެއް ކުޅެލުން ނުވަތަ ގޭތެރޭގައި ކުރާ ކެއްކުމާއި ތަންތަން ސާފުކުރުމުގެ މަސައްކަތްކުރާއިރުވެސް ހަށިގަނޑުން ކާބަން ޑައިއޮކްސައިޑް ބޭރުވާ މިންވަރު އިތުރުވާނެ އެވެ.


Sarukaaru Hingaa Gothun MDP'ah Libey Gellun Bodu: Hassan Latheef - Vaguthu\nރައީސް އިބްރާހިމް މުހައްމަދު ސޯލިހްގެ ސަރުކާރު ހިންގަމުންދާ ގޮތުން އެމްޑީޕީއަށް ލިބޭ ގެއްލުން ވަރަށް ބޮޑު ކަމަށް އެ ޕާޓީގެ ޗެއާޕާސަން އަދި ހެންވޭރު ހުޅަނގު ދާއިރާގެ މެންބަރު ހަސަން ލަތީފް ވިދާޅުވެއްޖެއެވެ.\n"ސަރުކާރު ކޯލިޝަންގައި އެމްޑީޕީގައި އޮތުމުގެ ބޭނުމެއް ނެތް" ނަމުގައި ކްލަބް ހައުސްގައި ހިނގަމުން ދިޔަ މަޝްވަރާއެއްގައި ބައިވެރިވެވަޑައިގެން ހަސަން ލަތީފް ވިދާޅުވީ ސަރުކާރުގެ ގިނަ އަމަލުތައް ހުރީ އެމްޑީޕީގެ އާންމު މެންބަރުންނާއި އެމްޑީޕީގެ ލީޑާޝިޕަށް ވެސް ބަލައިގަނެވޭނެ ގޮތަކަށް ނޫން ކަމަށެވެ.\n"އެމްޑީޕީއަށް ބަލައިގަނެވޭނެ ކަންކަމެއް ނޫން. ވަރަށް ދަތި ވަރަށް އުނދަގޫ ކަންކަން މިއީ. އަޅުގަނޑުމެންނަށް ވެސް މި ކަމުގައި އެއްޗެއް ނުބުނެ ހުރުމަކީ ވަރަށް އުނދަގޫ ކަމެއް މިފަދަ ކަންކަން ތަކުރާރު ވަމުން އަންނަ އިރު،" ހަސަން ލަތީފް ވިދާޅުވިއެވެ.\nހަސަން ލަތީފް ވިދާޅުވީ، އެމްއެމްޕީއާރުސީގެ ބޮޑު ޚިޔާނާތުގެ މައްސަލައިގައި ހިމެނޭ ފަރާތްތައް މިހާރު ފާހަގަވާ އިރު ވެސް އެއިން މީހަކަށް ފިޔަވަޅު އެޅޭ ތަނެއް ނުފެންނަ ކަމަށެވެ.\nމި ސަރުކާރު ހިންގި ވެންޓިލޭޓަރުތަކުގެ ޚިޔާނާތުގެ މައްސަލާގައި ވެސް ހިމެނޭ ފަރާތްތަކަށް ފިޔަވަޅު އެޅުމުގައި ވެސް ވަރަށް ބޮޑަށް މަޑުޖެހިފައިވާ ކަން ހަސަން ލަތީފް ފާހަގަކުރެއްވިއެވެ.\n"އެމްއެމްޕީއާރުސީ މައްސަލަ ވެސް. ވެންޓިލޭޓަރު މައްސަލަ ވެސް. ޕްރޯ އެކްޓިވްކޮށް ސަރުކާރުން މި ކަންކަން ބަލައި މި ކަންކަން ދެނެގަނެ ހޯދައި މި ކަންކަމުގެ ތަހުގީގުތައް ހިންގުވަން މާ ބޮޑު ޝައުގުވެރިކަން ހުންނަ ތަނެއް ނުފެނޭ." ހަސަން ލަތީފް ވިދާޅުވިއެވެ.\nހަސަން ލަތީފް ވިދާޅުވީ ސަރުކާރު ހިންގަމުންދާ ގޮތުން އެމްޑީޕީގެ އާންމު މެންބަރުންނާއި ސަޕޯޓަރުންގެ ޝަކުވާތައް ގިނަވެ އެމްޑީޕީ އާއި ރާއްޖެއަށް ވެސް ލިބެމުންދާ ގެއްލުން ވަރަށް ބޮޑު ކަމަށެވެ.\nމި ސަރުކާރު މި ގޮތަށް ހިންގަމުންދާ ނަމަ އަޅުގަނޑުމެން ޖަވާބުދާރީ ވާން ޖެހޭ ފަރާތްތައް ވަރަށް ގިނަ، އަޅުގަނޑުމެންނަށް ވާ ގެއްލުމާއި ގައުމަށްވާ ގެއްލުން ވަރަށް ގިނަ." ހަސަން ލަތީފް ވިދާޅުވިއެވެ.\nހަސަން ލަތީފް ވިދާޅުވީ އެމްޑީޕީން ސިޔާސީ ހަރަކާތްތައް ހިންގަމުން ދަނީ އަސާސީ ސިފަތަކެއް ކަނޑައަޅައިގެން ކަމަށެވެ. މިގޮތުން ޚިޔާނާތާއި އަނިޔާއާ ދެކޮޅު ކަން ފާހަގަކުރެއްވިއެވެ. ވެރިކަމަށް އަންނަނީ ވެސް އެ ކަންކަން އިސްލާހު ކުރަން ވައުދުވެގެން ކަން ވެސް ފާހަގަކުރެއްވިއެވެ.\n"ވެރިކަމަށް އައީ ވެސް އެ ކަންކަން ދައްކުވައިގެން. އަދި އެ ކަންކަން ކުރާނެ ކަމަށް ވައުދުވެގެން. އައި ފަހުން މި ހިނގާ ކަންކަމަކީ އެމްޑީޕީގެ އާންމު މެންބަރުން އެދޭނެ ގޮތެއް ނޫން." ހަސަން ލަތީފް ވިދާޅުވިއެވެ.\nސަރުކާރު ހިނގަމުންދާ ގޮތުގެ ސަބަބުން އެމްޑީޕީއަށް ވަރަށް ބޮޑަށް ގެއްލުންވާ ކަމަށް ހަސަން ލަތީފް ވިދާޅުވިއިރު، އެމްޑީޕީގެ އެންމެ އިސް ދެ ލީޑަރުން ކަމުގައިވާ ރައީސް ސޯލިހްއާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދުއާ ދެމެދު ވަނީ ޚިޔާލު ތަފާތުވުން ބޮޑުވެފައެވެ.\nރައީސް ސޯލިހް މި ކަމުގައި އެއްޗެއް ވިދާޅު ނުވި ނަމަވެސް، ނަޝީދު ވަނީ ސިޔާސީ ގޮތުން ރައީސް ސޯލިހްއާ އެކު ދެން ނުހުރެވޭނެ ކަމަށް ވިދާޅުވެފައެވެ. އަދި އިދިކޮޅު ޕީޕީއެމްއާ އެކު ކޯލިޝަން ހެދުމުގެ ޝައުގުވެރިކަން ވެސް ނަޝީދު ވަނީ ފާޅުކުރައްވައިފައެެވެ. އެކަމަކު ޕީޕީއެމް ޕީއެންސީ ލީޑާޝިޕުން ވިދާޅުވަނީ ނަޝީދުއާއެކު ކޯލިޝަން ނުހައްދަވާނެ ކަމަށެވެ.\nސަރުކާރު ހިނގަމުން ދަނީ އެމްޑީޕީގެ އިތުރުން ޖުމްހޫރީ ޕާޓީ އާއި އަދާލަތު ޕާޓީއާއި އެމްއާރުއެމްއާއެކު އުފައްދާފައިވާ ކޯލިޝަނަކުންނެވެ. ނަޝީދާއި އެމަނިކުފާނުގެ އަރިސް ބޭފުޅުން ވިދާޅުވަނީ އެމްޑީޕީއަށް އެހެން އާ ކޯލީޝަނެއް ބޭނުންވެފައިވާ ކަމަށެވެ.\nޖުލައި 17, 2021 10:05\nސަރުކާރު ހިންގާ ގޮތުން މުޅި ރާއްޖެ އައް ގެއްލުން. އަބަދު ހަމަ އެކަނި މޑޕ މޑޕ މޑޕ އެކަނިތަ މި ގައުމުގަ އުޅެނީ؟ ތިވެސް ކަލޭމެންގެ ޕާޓީ ގެ މީހެއްނުން ތިހިރީ ރައީސްއަކައްވެސް އެހެންވީމަ ހަމަ ބުނެވޭނީ މޑޕ އިން ވެރިކަން ކުރާގޮތުން މުޑޕ އައް ގެއްލުމޭ.\nދޮންކަލޯ! އެއީ ސަރުކާރު ހިންގާގޮތަކުން ވާކަމެއްނޫން. ކަލޭމެންގެ ބަހާ އަމަލާ ދިމާނުވާތީ ވާކަމެއް. އަދިވެސް މޮޅުވާހަކަ ދައްކާފައި ވެރިކަމާއި ބޮޑެތި މަގާމުތައް ހޯދާތި!\nޖުލައި 17, 2021 10:30\nހަސަނާ! ކިހާވަރަކަށް ކެވުނީމާތަ ހިތްފުރޭނީ! ވެރިކަމަށް އަރާފައި ފުރަތަމަވެސް ދަވާލީ ބައިތުލްމާލު! ބަދަލުދުނުމުގެ ނަމުގައި އކި މީސްމީހުންނަށް ބައިއަޅާއި ހަފުސްކޮށްލީ. ދެން ކަލޭމެންގެ ތެރޭގައި ތިބި ބޮޑެތި ކުށްވެރިންނަށް މަޢާފުދިނީ. ސަރުކާރު އޮފީސްތަކުގައި ބަރިބަރިޔަށް ކަލޭގެ ޕާޓީގެ ސްޓޭޓް މިނިސްޓަރުން! އެވަރިހަމަ ބާ ނޭގުނުނަމަވެސް! އެމްއެމްޕީއާރުސީގެ ފައިސާތައް ކާފައި ކަލޭމެން ބޭނުންވިބަޔަކު ލިސްޓުން ކަނޑާފައި އޮޅުވާލީ! ހަސަނާ! އީދަށް އެތިކޮޅެއް ކައިގެންވެސް މައިތިރިވެގެން އޮވެވޭތޯ ބަލާ!\nޖުލައި 17, 2021 11:07\nމުޅިން ތެދެއްނޫން ހާއްސކޮށް ސަރުކާރުގެ ސިޔާސީ މަގާމްތަކުގައިތިބި މޑޕ ގެ އެކްޓިވިސްޓުންގެ ވިޔާނުދާކަމުން އެމްޑީޕީއަށް ލިބޭ ގެއްލުން ބޮޑު ވަނީ\nޖުލައި 17, 2021 11:08\nއެމްއެމްޕީއާރސީގެ މައްސަލައިގަ ބަޔަކަށް ފިޔަވަޅު އަޅާނަމަ ހަސަން ލަތީފާ އެކު އެމްޑީޕީގެ އިސް މީހުންނަށްވެސް ފިޔަވަޅު އަޅަން އެބަޖެހޭ. އެމްޑީޕީގަ ވެސް ފައިސާ ލިބުނު ބޮޑުން އެބަތިބި. ހަސަން ލަތީފު ބުނާގޮތަށް ސަރުކާރު ހިންގަން ވެއްޖެއްޔާ އެމްޑީޕީ މިހާރު އޮތް ހާލަތަކުވެސް ނޯނަނާނެ.\nޖުލައި 17, 2021 11:20\nސަރުކަރު ހިންގާގިތުން އމޑޕ އަށް ގެއްލުންބޮޑުވަނީ ވަކި މަޖިލިސްގެ ގެ މެންބަރެއްގެ ގެވެށި އަނިޔާގެ މައްސަލަ ދައުލަތުނަބަލާތީތަ؟ ހިޔާނާތުގެ މައްސަލައިގައި މެންބަރަކު އަމިއްލައަށް ދިޔާތަކެތި އުފުލީމަތަ؟ ބޮޑު ހިޔާނާތުގެ މައްސަލައިގައި ވަޒީރަކަށް ދައުވާއުފުލަފާނެތީތަ؟ މިއީ ހައްތަހާވެސް ޕާޓީގެ މެންބަރުންގެ ސަބަބުން ލިބޭގެއްލުން ނޫންތަ؟\nތިޔަ ވިދާޅުވާ އެމްޑީޕީއަށް ނިސްބަތްވާ އެކްޓިވިސްޓުން ގިނައީ ސަރުކާރުގެ ވަޒީފާތަކުގައި އެމީހުން ގޯހުން ގޯހަށް ކަންކަން ކުރީމާ އެކަންކަންނުބަލާ ގޯސް މިކުރަނީ ސަރުކާރު. ދެން އެހެންވީމާ އެ އެކްޓިވިސްޓުންތަކަކީ ސރުކާރުހިންގާ ގޮތް ގޯސްކުރަން ސަރުކާރުގައި އެޅުވިފަނިތަކެއްތަ؟\nޖުލައި 17, 2021 11:32\nސަރުކާރުގެ ގިނަ އަމަލުތައް ހުރީ އެމްޑީޕީގެ އާންމު މެންބަރުންނާއި އެމްޑީޕީގެ ލީޑާޝިޕަށް ވެސް ބަލައިގަނެވޭނެ ގޮތަކަށް ނޫން ކަމަށް ތިޔަ ވިދާޅުވާއިރު ހަމަ ސަރުކާރު ސިޔާސީ މަގާމްތަކުގައިވެސް ގިނައީ ތިޔަ ޕާޓީގެ މީހުން. މިޖެެނީ ކޮންތާކު؟\nޖުލައި 17, 2021 11:34\nގެއްލުމުގެބަދަލުހޯދަން ދައު ވާކުރޭ !!\nޖުލައި 17, 2021 11:46\nމިހާރު އެމްޑީޕީން މިއުޅެނީ ގައުމު ހަލާކުކޮށްފަ ބޯދަމައިގަންނަން!! ބޮޑު ބަލިމަޑުކަމެއްގެތެރެއަށް ދިވެހިން ވެއްޓޭގޮތަށް އެމްޑީޕީގެ ސަރުކާރުން ޒިންމާދާރުކަންކުޑަ އެތައްކަމެއްކުރުމަށްފަހު ދިވެހި ރައްޔިތުން ގޭބަންދުގައި ބައިތިއްބާ ދިވެހިންގެ ނޭވާހޮޅިން ވައްކަންކުރީ (ވެންޓިލޭޓަރު ވައްކަން) އެމްޑީޕީގެ ސަރުކާރުން! މިހާރު ގައުމަށްދިމާވެފައިވާ ހުރިހާ އުނދަގުލަކާ ކުރިމަތިވެފައި މިވަނީ އެމްޑީޕީގެ ސަރުކާރުގެ ނާގާބިލްކަމާ ނުކުޅެދުންތެރިކަމާ ބަދަލުހިފުމާ އަނިޔާވެރިކަން އިސްކުރުމުން!!! މިކަންކަމުން ބޯދަމައިގަންނަން އެމްޑީޕީން އުޅޭތަން މިފެންނަނީ! ކިހިނެތްތޯ ރަގަނޅަށް ހިނގަހިނގާ އޮތް ގައުމެއް އެމްޑީޕީގެ ސަރުކާރުން ހަލާކުކޮށްފަ ބޯދަމައިގަންނާނީ؟\nޖުލައި 17, 2021 11:48\nޖުލައި 17, 2021 12:38\nއެމްޑީޕީއަށްތޯ ނޫނީ ހަސަން ލަތީފް މެންގެ ޖީބައްތޯ...؟\nޖުލައި 17, 2021 13:15\nސަރުކާުރު މީ އެމް.ޑީ.ޕީ ގެ ކުންފުންޔެއްތަ؟\nޖުލައި 17, 2021 14:24\nގެއްލުން ވަނީ އަމިއްލަ އެދުމައިގެން އުޅޭމީހުންނަށް. ޤައުމު ވިއްކާލާ ބައެއްގެ އަޅުވެތިކަމަށް ގެންދަން އުޅޭ ބައެއްތީ. އަމިއްލަ ޤައުމަށް ހަރާންކޯރުވާ ބައެއްތީ. މާތް ﷲ ތިޔަ ނުބައި ގައްދާރުންގެކިބައިން މި ދިވެހިރާއްޖެ ސަލާމަތްކުރައްވާ ރައްކާތެރި ކުރައްވާށި. އާމީން.\nޖުލައި 17, 2021 14:33\nހުޅަނގުގެ ފަލްސަފާ “ ވެން އައި ސްކޯރޑް އައި އޭމް ފްރެންޗް ވެން އައި ޑޯންޓް ސްކޯރޑް އައި އޭމް އޭން ޢަރަބް “ ކަރީމް ބެންޒީމާ\nޖުލައި 17, 2021 14:50\nޗެއަރޕާސަން އާއި ޕީ ޖީ ލީޑަރ ގެ އިހުމާލު ވިސްނާލަބަލަ ސާލިހު ކަމުނުދާކަމައް ވަންޏާ އޭނަ އަޒުލު ކުރުމުގެ މަސައްކަތަކީ އެހެންމީހުންނައްވުރެ ބޮޑައް ތިދެމީހުންގެ ވާޖިބަކަެް ވާއިރު ހަމަތިބެފަ އެއްޗެކޭ ބުނުމަކުން ނުފުދޭނެ . އެމީހެއްގެ އަމަލުތަކުގެ މައްޗައް ޖަވާބުދާރީ ވާން ޖެހޭ ދުވަސް ވަރައް އަވަހައް އަންނަކަމުގެ ހެކި ނޭނގިތިއްބާ އެމްޑީގެ ވެރިކަމުގެ5އަހަރުން3އަހަރު ނިމުމަކައްމިދަނީ.\nޖުލައި 17, 2021 15:05\nބަލަގަ ސަރުކާރަކީ އެމްޑީޕީ އެއްނު..\nދެން ކަންނުވެ ރައްޔިތުން ރުޅިއައިސް އެއްޗިހިގޮވަންފެށީމަ ތިބުނަނީ އެއީ ތިމަންނާ މެންނެއް ނޫނޭ...\nޖުލައި 17, 2021 16:21\nދެއުޅިއެއްނު ވާ ދެފުށްކެހެރި ބޯގަޅި ބައެއް\nޖުލައި 17, 2021 16:46\nކެވުނު ވަރު އަދިވެސް މަދީތަ؟\nޖުލައި 17, 2021 16:49\nހަސަނާ ކަލޭ ތިހިރީ ބޯހަލާކުވެފަ އިސްތިއުފާދީ!\nޖުލައި 17, 2021 20:08\nކަލޭމެން މަޖިލީސް މެޖޯރިޓީ ނަގާގެން އައުވާނުންނަށް ބައިއަޅާގޮތަށް ޤާނޫނު ހަދާ. ،ޢެވަރު ނުވެ އިންތިހާބަށް އެކުވެރިން ދިންފައިސާއަށް ބަދަލުދީ ހަޒާނާ ދަވާލާފަ ތިއަޅުވަނީ ރައީސް މީހާ ބޮލުގައި ، ބަލަ ކަލޭމެންނަށް ބާރުއޮވެނޫންތަ އެކަންކުރީ ، މިހާރު ގޮހަރަށް ކައިގެން ހޮޑަށްއައިމަ ސަރުކާރު ބޮލަށް ތި ފޫޅުކަޑާލި\nޖުލައި 17, 2021 20:48\nޕާޓީއިން އެންޑޯޒް ކުރީ ނާގާބިލް މީހެއް. އެކަމުގެ ޒިންމާ އެމް.ޑީޕީ އިން ނަގަން ޖެހޭނެ. ނާގާބިލް މީހަކު އެންޑޯޒް ކުރީ އޭރުގެ ރައީސް ވެރިކަމުން ދުރުކުރަން. އެކަން ވެއްޖެ. އެހެނަސް އެމް.ޑީޕީ ވެސް ގައުމު ވެސް ހަލާކު. ދެން ރަނގަޅު ވާނީ ޕާޓީ އުވާލާ ސިޔާސީ ކަންކަމުން ދުރު ހެލިވިއްޔާ. ގައުމަށް ވަރަށް ގެއްލުން ދެވިއްޖެ.5އަހަރު ފަހަތަށް ހިގައްޖެ. ރައްޔިތުންނަށްވަރަށް ގިނަ ދޮގު އަދި އޮޅުވާލެވިއްޖެ. ގައުމަށް ޓަކައި ދެން ދުރުވޭ. މިހާރުވެސް ގައުމެއް ނެތް. ބަލައިލި ކޮންމެ ދިމާ އަކުން ބޮޑެތި މައްސަލަ.


ގެތައް އިޞްލާޙުކުރުމަށް 40 ނަސޭހަތް (38) – DhiSalafiyyah\nގެތައް އިޞްލާޙުކުރުމަށް 40 ނަސޭހަތް (38)\n01/09/2014 އަދަބާއި އަޚްލާޤު, ތަރުބިއްޔަތުއަލް އުޚްތު އުންމު ޢަބްދިﷲ\nގޭތެރޭގައި ރިވެތި އަޚްލާޤު\n21 ވަނަ ނަސޭހަތް: ގޭތެރޭގައި ރިވެތި އަޚްލާޤު ފެތުރުން\nعَنْ عَائِشَةَ، أَنَّهَا قَالَتْ: قَالَ رَسُولُ اللَّهِ صَلَّى اللهُ عَلَيْهِ وَسَلَّمَ: «إِذَا أَرَادَ اللَّهُ عَزَّ وَجَلَّ بِأَهْلِ بَيْتٍ خَيْرًا، أَدْخَلَ عَلَيْهِمُ الرِّفْقَ» [رواه الإمام أحمد في المسند ٢٤٤٢٧ وهو في صحيح الجامع ٣٠٣]\nމާނައީ: “ޢާއިޝާ رضي الله عنها ގެ އަރިހުން ރިވާވެގެންވެއެވެ. ހަމަކަށަވަރުން އެކަމަނާ ވިދާޅުވިއެވެ. “ރަސޫލުﷲ صلى الله عليه وسلم ޙަދީޘްކުރެއްވިއެވެ. “ގެއެއްގެ އަހުލުންނަށް ﷲ عز وجل ހެޔޮ ގޮތް އިރާދަކުރައްވާ ހިނދު އެބައިމީހުންގެ ތެރެއަށް އޯގާތެރިކަން ވައްދަވައެވެ.” “\n«إِنَّ اللهَ إذَا أَحَبَّ أَهْلَ بيتٍ أَدْخَلَ عَلَيْهِم الرِّفْقَ» [رواه ابن أبى الدنيا وغيره وهو في صحيح الجامع رقم ١٧٠٤]\nމާނައީ: “ހަމަކަށަވަރުން ﷲ، ގެއެއްގެ އަހުލުންދެކެ ލޯބިވެވޮޑިގަންނަވާ ހިނދު އެބައިމީހުންގެ މައްޗަށް އޯގާތެރިކަން ވައްދަވައެވެ.”\nއެބަހީ: އެއްބަޔަކު އަނެއްބަޔަކަށް އޯގާތެރިވެއެވެ. މިއީ ގޭތެރެ ބާއްޖަވެރިވާ ސަބަބުތަކުގެ ތެރެއިން ސަބަބެކެވެ. ފަހެ، އޯގާތެރިކަމަކީ ދެމަފިރިންގެ ދެމެދުގައި އަދި ދަރިންނާއެކު ވަރަށް ފައިދާކުރަނިވި ކަމެކެވެ. އަދި ހަރުކަށިވެގެން ނުނެރެވޭ ނަތީޖާ އެކަމުން ނެރެވެއެވެ. އެއީ ރަސޫލުﷲ صلى الله عليه وسلم ޙަދީޘް ކުރައްވާފައިވާ ފަދައިންނެވެ.\n«إِنَّ اللهَ رَفِيقٌ يُحِبُّ الرِّفْقَ، وَيُعْطِي عَلَى الرِّفْقِ مَا لَا يُعْطِي عَلَى الْعُنْفِ، وَمَا لَا يُعْطِي عَلَى مَا سِوَاهُ» [رواه مسلم ، كتاب البر والصلة والآداب رقم ٢٥٩٣]\nމާނައީ: “ހަމަކަށަވަރުން ﷲ އަކީ އޯގާވަންތަ އިލާހެވެ. އެއިލާހު އޯގާތެރިކަމަށް ލޯބިވެވޮޑިގެންވެއެވެ. އަދި ހަރުކަށިކަމަށާއި އެހެން އެއްވެސް ކަމަކަށް ނުދެއްވާ ފަދައިން އޯގާރެތިކަމަށް ދެއްވައެވެ.”


Lava Baazee Mifaharu Tweeter Gai, Miee Midhuvas Varu Kohllan Hama Rangalhu Kameh! - Vaguthu\nލަވަބާޒީ މިފަހަރު ޓްވީޓާގައި، މިއީ މި ދުވަސްވަރު ކޮށްލަން ހަމަ ރަނގަޅު ކަމެއް!\nސޯޝަލް މީޑިއާ ޕްލެޓު ފޯމެއް ކަމަށްވާ ޓްވީޓާގައި ލަވަބާޒީ ކުޅެނީ --\nއާއްމު ގޮތެއްގައި ނަމަ މިއަދަކީ ގިނަ މީހުންނަށް އޮފީސްތައް ހުޅުވިފައި އޮންނަ ދުވަހެއް ކަމުން އޮފީސް ވަގުތުތަކުގައި އުޅެން ޖެހޭނީ ވަރަށް ބުރަކޮށެވެ. ސޯޝަލް މީޑިއާގެ ޕްލެޓުފޯމުތަކުގައި ވަގުތު ހޭދަ ކޮށްލަން ދިވެހިންނަށް ލިބޭ ވަގުތުތަކަކީ އޮފީސް ނިންމާ މަސައްކަތުން އަވަދިވެގެން އެ ލިބޭ ވަގުތުތަކެވެ. ނަމަވެސް މިއަދަކީ އާއްމު އުސޫލެއްގެ ދަށުން ސަރުކާރު ހުޅުވިފައި އޮންނަން ޖެހޭ ދުވަހެއް ކަމަށްވީ ނަމަވެސް ކޮވިޑް19 ގެ ނުރައްކާތެރިކަމުން ދިވެހި ރައްޔިތުން ރައްކާތެރި ކުރުމުގެ ގޮތުންނާއި އެ ބަލި ފެތުރުން ހުއްޓުވުމުގެ ގޮތުން ސަރުކާރުން ވަނީ މިދިޔަ ހަފްތާގެ ބުރާސްފަތި ދުވަހުން ފެށިގެން މި ހަފްތާގެ ބުރާސްފަތި ދުވަހުގެ ނިޔަލަށް ސަރުކާރު ބަންދު ކޮށްފައެވެ.\nސަރުކާރާއި އެކުގައި ދެން ދިވެހިން އެންމެ ގިނައިން ވަގުތު ހޭދަކުރާ ކޮފީ ޝޮޕުތަކާއި ކެފޭތަކާއި ސައި ހޮޓާ ފަދަ ތަންތަންވެސް ކޮވިޑް19 ގެ ސަބަބުން ވަނީ ބަންދު ކޮށްފައެވެ. އެހެންކަމުން ގޭގައި އޮވެގެން ކުރާނެ މާބައިވަރު ކަންތައްތަކެއް ނެތުމުން ގިނައިރު ބޭރުގައި އުޅެ ކެފޭތަކަށް ގޮސް ކޮފީ ބޮއި އުޅޭ މީހުންނަށް މިހެން އަބަދު ގޭގައި އޮންނަން ފޫހިވެސް ވާނެއެވެ. ބައެއް މީހުން ފޫހިވެގެން ގޭގައި ކުރަންޖެހޭ ގިނަ މަސައްކަތްތައް ކުރަމުން އަންނައިރު އެއްބަޔަކު ރޯދައަށް ގޭތެރެ ސާފު ކުރުމުގެ ކަންކަންވެސް އަންނަނީ ކުރަމުންނެވެ.\nވަތަން އެދޭ ގޮތައް ދަމާހެ ހެޔޮހިތުން މިޖާނު ދޭން\nވަތަންގެ އާޒުވާނުނޭ ފަށާށެ އަދު އިޖާބަދޭން.\n— Abdulla Ibrahim (@abulhox) March 23, 2020\nއެހެންނަމަވެސް ފޫހިވެގެން ސޯޝަލް މީޑިއާގައި ލަވަބާޒީ ކުޅޭ ވާހަކަ ބުނެފި ނަމަ ކޮންމެ މީހަކުވެސް ހައިރާންކަން ގެނުވާނެއެވެ. ސަބަބަކީ އާއްމު ގޮތެއްގައި ލަވަބާޒީ އަކީ ދަތުރު ގޮސް އުޅޭ އުޅުމުގަޔާ ގޭތެރޭގައި ގިނަ ބަޔަކު އެއްވެގެން އެއްތަނެއްގައި ތިބެގެން ކުރާ ކަމަކަށްވާތީއެވެ. ނަމަވެސް މިކަން ވެސް މިއޮތީ މިފަހަރު ސޯޝަލް މީޑިއާގެ ތެރެއަށް ވަދެފައެވެ.\nނަސީބު އާވެލީ ނަސީބު އާވެލީ\nލޯބި ހޭލުމުން އެކަރުނަތައް އަލުން އަމާން\nއަހަ އަހަ އަހާ ފެށޭ މިސާސްކަފަށް،\nއެކީ ގުޅާލަނީ މިހިތްތަކޭ ޒުވާން.\nހަމަ ނ އެއް\nޓްވީޓާއިން މިއަދު ފެންނަމުން ދަނީ ދުވަސް ކުރުކޮށްލުމުގެ ގޮތުން ލަވަބާޒީ ކުޅޭ މަންޒަރެވެ. އުފަލަކީ ގިނަ މީހުން ލަވަބާޒީ ކުޅޭއިރު ލިޔެފައިވާ ލަވަ ލިޔަމުން ދަނީ ދިވެހި ބަހުން ކަމަށްވާތީއެވެ.\nހިތުގެ ޤަދަރެއް ނުވާ ލޯތްބަކީ ފިތުނައޭ..\nފިތުނަވެރިކަމުގެ އަލިފާނަކީ ކަރުނަޔޭ..\n— shahy (@shahy2926) March 23, 2020\nމިދުވަސްވަރަކީ ކޮވިޑް-19 ގެ ނުރައްކާތެރިކަން ބޮޑުވަމުން އަންނަ ދުވަސްވަރެއް ކަމުން އެއްވެސް މީހަކު ބޭރަށް ނުނިކުތުމަށް ސަރުކާރުން އަންގާފައި ވަނިކޮށް މިކަމަކީ ގޭގައި ތިބޭއިރު ކޮށްލުން ހަމަ ރަނގަޅު ކަމެކެވެ. ހަމަގައިމުވެސް ފޫހިވެގެން އުޅޭކަން ނުޖެހޭނެއެވެ. ލަވަބާޒީއަކީ އޭގެ ޒާތުގައިވެސް ފޯރި އަރާ ކުޅިވަރެކެވެ. އެހެންކަމުން ސޯޝަލް މީޑިއާގައި މި ކުޅިވަރު ކުޅުނު ނަމަވެސް މިކަމުގެ ރޫހަކަށް ބަދަލެއް ނާދެއެވެ.\nމާޗް 23, 2020 16:11\nލަވަބާޒީ އެއްނޫން ކުޅެންވީ ﷲ އަށް ޒިކުރުކޮށް ތަސްބީހަ އާއި ތަހުލީލު ކިޔުން ގިނަކުރަންވީ މިނުރައްކާ ބަލިން އަޅަމެން ސަލާމަތްކުރައްވާ ރައްކާތެރި ކުރެއްވުންއެދި ދުއާ ކުރަންވީ މިނުރައްކަލުން ސަލާމަތް ވެވުނީމައި ދަތުރުގޮސް ލަވަބާޒީ ކުޅެވިދާނެ...\nމާޗް 23, 2020 16:13\nލާ ޙައުކަ ޥަލާ ޤުއްޥަތަ އިއްލާ ބިއްލާހ!\nތިފެންނަނީ މީސްތަކުން ޣާފިލުވެފައިވާ މިންވަރު! ޖާހިލުކަން ފެތިރިފައިވާ މިންވަރު.\nލަވަބާޒީ ދޯ އަދިވެސް ކުޅެންވީ... ﷲ ނަހީ ކުރައްވާ ކަމެއްކަމަށް އެކަންވަނީ....\nމާޗް 23, 2020 22:09\nބަލަ މިތިބަ އިންސާނުންނޭ ، މިއިން ގަރުނަކު ދުނިޔެ ނުދެކޭފަދަ ކަންތައްތަކެއް ( ދެ ޙަރަމު ބަންދުކުރުން) އެކިއެކި ގައުމުތައް ދަތުރުތައް ހުއްޓާލުން ފަދަ ކަންތައް ކުރަން މަޖްބޫރުވެގެން ކުރަމުން ދާއިރު ތިޔަބައިމީހުން ލަވަ ކިޔާ ނާޗަރަގީ ކުޅެންވީހެވެ. މި ބަލިން ތިބާގެ ޢާއިލާ އާއި މިގައުމު ސަލާމަތް ކޮށްދެއްވާތޯ މާތް ﷲ އަށް ޒިކުރުކޮށް ދުއާކުރަންވީއެވެ. މާތްﷲ މިބައި މީހުނަށް ތެދުމަގު ދައްކަވާށި .......\nމާޗް 23, 2020 22:52\nމުސީބާތާއި ދަތިކަން ޖައްސަވަނީ އަޅުތަކުން ޣާފިލުކަމުން ހޭލައި ﷲއަށް ރުޖޫޢަވެ ތަވްބާވުމަށް. އެވަރުން ވެސް ހޭވެރިކަމެެއް ނުވާ މީހާ އެ ހުރީ ހަމަ ރަނގަޅަށް ވެސް ހަލާކުވެ ޣާފިލު ކަމުގެ މައްޗަށް ހިތުގައި ސިއްކަ ޖެހިފަ.\nﷲ ތަޢާލާ އަޅަމެން ރައްކާތެރި ކުރައްވާނދޭވެ\nމިޓްވިޓާއަކާއި އެހެންވެސް ސޯސަލް މީޑިއާގެ ޕްލެޓްފޯމުތަކުގައި ދިވެހިންނަށްވެސް މިފަދަ ނާމާން ދަނޑިވަޅެއްގައިވެސް ލަވަބާޒީ ފަދަ ﷲ ނަހީކުރެއްވިކަމެއް ނުނީ ފަށާކަން ނޭގުނުދޯ! ތިތިބީ ޖާހިލުކަމުގެ މައްޗަށް ޖާހިލުކަން ފެތުރިފައި! ހުރިހިތާމައެއްގެ ބޮޑުކަމާއެ!\nމާޗް 24, 2020 09:15\nކީއްކުރާނީދޯ ވަރަށް ދެރަވަރު ކަންތައް! ގިނަބަޔަކަށް ހަމަވިސްނުންދެއްވާދޭވެ...ކީއްތޯވާނީ\nދުވާލަކު އެންމެ ފަނަރަޕޭޖް ކިޔަވާލިއްޔާ... މާނައާއިއެކު\nކިއްތޯވާނީ ތިމާ ވިސްނާލުން.. ކޮވިޑް ވައިރަސް ޖެހުމުގެ ކުރިންވެސް މަރުވެދާނެކަމަށް


FAM Futsal cup ge Champion BG ai Police\nއެފްއޭއެމް ފުޓްސަލް ކަޕުގެ ޗެމްޕިއަން ބީޖީ އާއި ޕޮލިސް\nޗެމްޕިއަން ޕޮލިސް ކުލަބު\nއެފްއޭއެމުން ބޭއްވި ފުޓްސަލް ކަޕުގެ ފިރިހެން ޑިވިޝަންގެ ޗެމްޕިއަންކަން ޕޮލިސް ކުލަބު ހޯދައިފި އެވެ. އަންހެން ޑިވިޝަންގެ ޗެމްޕިއަންކަން ހޯދީ، ބީޖީ ސްޕޯޓްސް ކުލަބެވެ.\nފިރިހެން ފައިނަލުގައި، ޕޮލިސް ކުލަބާ ދެކޮޅަށް ނިކުތީ، ދިވެހި ސިފައިންގެ ކުލަބު ޑީއެސްސީ އެވެ. މެޗު ޕޮލިސް ކުލަބު ކާމިޔާބު ކުރީ 5-1 ންނެވެ. މެޗުގައި، އަލީ ރިޝްވާން އާއި އަލީ މުނާޒް، ވަނީ ކޮންމެ ކުޅުންތެރިޔަކު ދެ ލަނޑު ކާމިޔާބު ކޮށްފަ އެވެ. އަނެއް ލަނޑު ކާމިޔާބު ކުރީ ނީޝާދު އަލީ އެވެ. ޑީއެސްސީގެ ލަނޑު ކާމިޔާބު ކުރީ ހުޒައިފަތު ރަޝީދެވެ.\nއެންމެ މޮޅު ހަތަރު ކުޅުންތެރިންނަކީ ޕޮލިސް ކުލަބުގެ ނީޝާދު އަލީ، އަލީ ރިޝްވާން، އަދި ޑީއެސްސީގެ ދެ ކުޅުންތެރިން ކަމަށްވާ ހަސަން ފަވާޒް އަދި ހުޝާމް އިބްރާހިމް އެވެ. އެންމެ މޮޅު ގޯލް ކީޕަރަކީ ޕޮލިސް ކުލަބުގެ އިބްރާހިމް އައްސަދު އެވެ. އެންމެ މޮޅު ކޯޗަކީ ޕޮލޮސް ކުލަބުގެ ހަސަން ހަމީދެވެ.\nއަންހެން ޑިވިޝަންގެ ޗެމްޕިއަން ބީޖީ ސްޕޯޓްސް ކުލަބު\nއަންހެން ފައިނަލުގައި، ބީޖީއާ ދެކޮޅަށް ނިކުތީ، ޑީއެސްސީ އެވެ. މެޗުގެ ނަތީޖާ ނެރެން ޖެހުނީ ފުރިހަމަ ވަގުތު ހަމަހަމަ ވުމުން ޕެންލަޓީ ޖަހައިގެންނެވެ. ޕެނަލްޓީގައި ބީޖީން މެޗު ކާމިޔާބު ކުރީ 5-4 ންނެވެ.\nއަންހެން ޑިވިޝަންގެ އެންމެ މޮޅު ހަތަރު ކުޅުންތެރިންނަކީ، ޑީއެސްސީގެ ފަދުވާ ޒާހިރު އާއި މަރްޔަމް ރިފާ އަދި ބީޖީގެ ފާތިމަތު ސާލިޔާ އަދި އާމިނަތު ޝާމިލާ އެވެ. އެންމެ މޮޅު ގޯލްކީޕަރަކީ ބީޖީގެ އިޝާރަތު ހަމީދެވެ. އެންމެ މޮޅު ކޯޗަކީ ބީޖީގެ އަހްމަދު ވިޝާލް އެވެ.


India in Raajje ah dhey eheethah hatharu guna ithuru kuranee\nއިންޑިއާގެ ބޮޑުވަޒީރު މޯދީ (ކ) އަދި ރައީސް ސޯލިހު.-- ފޮޓޯ: ޕީޓީއައި\nއިންޑިއާ އިން ރާއްޖެ އަށް ދޭ އެހީތައް ހަތަރު ގުނަ އިތުރު ކުރަނީ\nއިންޑިއާ އިން ރާއްޖެ އަށް ދެމުން އަންނަ މާލީ އެހީތެރިކަން ހަތަރު ގުނަ އިތުރު ކުރަން އެ ގައުމުގެ ބަޖެޓުގައި ހިމަނައިފި އެވެ.\nހުކުރު ދުވަހު އިންޑިއާގެ އެކްޓިން ފިނޭންސް މިނިސްޓަރު ގާނޫނު ހަދާ މަޖިލީހަށް ހުށަހެޅުއްވި ބަޖެޓުގައި މި އަހަރާއި އަންނަ އަހަރާ ދެމެދު ރާއްޖެ އަށް އެހީގެ ގޮތުގައި ދިނުމަށް 5.6 ބިލިޔަން ރުޕީސް (80.8 މިލިޔަން ޑޮލަރު) ހިމަނާފައި ވެއެވެ.\nއެއީ ކުރީގެ ރައީސް އަބްދުﷲ ޔާމީނުގެ ވެރިކަމުގައި ދެ ގައުމުގެ ގުޅުން ހީނަރުވެގެން ދިޔައިރު، އެ ގައުމުން ރާއްޖެ އަށް ދޭން ނިންމި 1.3 ބިލިޔަން ރުޕީސް (18.2 މިލިޔަން ޑޮލަރު) އަށް ވުރެ 460 ޕަސެންޓް އިތުރު އަދަދެކެވެ.\nއިންޑިއާގެ ބައެއް ނޫސްތަކުން ބުނާގޮތުން އެ ގައުމުން އުންމީދުކުރަނީ ރާއްޖޭގައި މިހާރު ފަށާފައި ނުނިމި ހުރި މަސައްކަތްތައް ނިންމުމަށް އެހީތެރިވުމަށެވެ. އެގޮތުން ރައީސް އިބްރާހިމް މުހައްމަދު ސޯލިހު ވަނީ ހައުސިން އަދި އިންފްރާސްޓްރަކްޗާ ޕްރޮޖެކްޓްތަކާއި ރަށްރަށުގެ ފެނާއި ނަރުދަމާ ނިޒާމު ގާއިމް ކުރުމަށް އިންޑިއާގެ އެހީތެރިކަމަށް އެދިފައި ކަމަށް ވެސް ބައެއް ނޫސްތަކުން ބުނެ އެވެ.\nއިންޑިއާ އިން ރާއްޖެ އަށް ދޭ އެހީތައް ހަތަރު ގުނަ އިތުރުކުރަން ބަޖެޓްކޮށްފައިވާއިރު، ރައީސް ސޯލިހު މިދިޔަ ޑިސެންބަރު މަހު އެ ގައުމަށް ކުރެއްވި ރަސްމީ ދަތުރުފުޅުގައި އިންޑިއާ އިން ވަނީ ރާއްޖެ އަށް 1.4 ބިލިޔަން ޑޮލަރުގެ ކްރެޑިޓް ފެސިލީޓީ އެއް ވެސް ދީފަ އެވެ.\nބޭރު ގައުމުތަކަށް ދޭ އެހީތަކުގެ ތެރެއިން އެންމެ ބޮޑު އެހީތެރިކަމެއް އިންޑިއާ އިން ފޯރުކޮށްދެނީ ބޫޓާނަށެވެ. އެގޮތުން އިންޑިއާގެ ޚާރިޖީ އެހީގެ 40 ޕަސެންޓް ކަމަށްވާ 26.2 ބިލިޔަން އިންޑިއާ ރުޕީސްގެ އެހީ މި އަހަރު އެ ގައުމަށް ފޯރުކޮށްދޭން ބަޖެޓުގައި ހިމަނާފައި ވެއެވެ.\nއިންޑިއާ އިންޑިއާ-ރާއްޖެ އެހީ\nޢިންޑިޔާއިން ދުވަހަކުވެސް ދިވެހިންނަށް ހެވަކަށް ނުއެދޭނެ\nއަނެއްކާ ކޮންކަހަލެ އެދުމެއް އިވެގެންބާ! ނުނީ މިހާރު ހަމަޖައްސާފައިވާ އެއްބަސްވުން ތަކުގެ ސަބަބުން ލިބުނު ހިތްހަމަ ޖެހުމުންތޯ!


SunOnline: EPL: Giroud kaamiyaabukoh dhin goal in Leicester athun hanigothakah Arsenal molhuvejje\nއިނގިރޭސި ޕްރިމިއަރ ލީގުގައި ލެސްޓާ ސިޓީއާއި އާސެނަލް ކުޅުނު މި ސީޒަންގެ ފުރަތަމަ މެޗު ނިމުނީ 3-4 ލަނޑުން އާސެނަލް މޮޅުވެގެން -- ފޮޓޯ: ޑެއިލީމެއިލް\nޖިރޫގެ ލަނޑުން ލެސްޓާ އަތުން ހަނިގޮތަކަށް އާސެނަލް މޮޅުވެއްޖެ\n11 މަސް 1 ހަފްތާ ކުރިން - 12 އޯގަސްޓް 2017 1\nމިސީޒަންގެ އިނގިރޭސި ޕްރިމިއަރ ލީގުގެ ފުރަތަމަ މެޗުގައި ލެސްޓާ ސިޓީ އަތުން 3-4 ލަނޑުން ހަނިގޮތަކަށް އާސެނަލް މޮޅުވެއްޖެއެވެ.\nއާސެނަލްގެ މަޝްހޫރު އެމިރޭޓްސް ސްޓޭޑިއަމްގައި ރޭ ކުޅުނު އެ މެޗުގައި ފުރަތަމަ ލަނޑެއް ޖަހައި ލީޑު ނެގީ އާސެނަލުންނެވެ. މެޗުގައި2ވަނަ މިނިޓްގައި އާސެނަލްގެ އެ ލަނޑު ކާމިޔާބުކޮށްދިނީ، މި ސީޒަންގައި އެ ކްލަބަށް ރެކޯޑް ޓްރާންފަރ ފީއަކަށް ގެންސްފައިވާ ފްރާންސް ފޯވާޑް އެލަކްސެންޑަރ ލަކަޒެޓްއެވެ.\nމެޗުގެ ފަށައިގެން މާ ގިނައިރުތަކެއް ނުވެ އާސެނަލުން ލީޑު ނެގި ނަމަވެސް ލެސްޓާއިން ވަނީ ދެ ލަނޑު ކާމިޔާބުކޮށް އާސެނަލް ސިއްސުވާ ލައިފައެވެ. އެގޮތުން މެޗުގެ ފަސްވަނަ މިނިޓްގައި ލެސްޓާގެ ޝިންޖީ އޮކަޒަކި ލަނޑެއް ކާމިޔާބުކޮށް ނަތީޖާ ހަމަހަމަކޮށްފައިވާއިރު، މެޗުގެ 29 ވަނަ މިނިޓްގައި ޖެމީ ވާޑީ ވަނީ ލެސްޓާއަށް މެޗުގެ ލީޑު ހޯދައިދީފައެވެ.\nފުރަތަމަ ހާފްގެ އިތުރު ވަގުތުގެ ތެރޭގައި އާސެނަލަށް މެޗުގެ ނަތީޖާ ހަމަހަމަކޮށްދިނީ، ޑެނީ ވެލްބެކްއެވެ.\nދެވަނަ ހާފް ފަށައިގެން 11 ވަނަ މިނިޓްގައި ލެސްޓާއިން ވަނީ ދެވަނަ ފަހަރަށް އާސެނަލް ހާސްކޮށްލައި މެޗުގެ ލީޑު ނަގައިފައެވެ.\nއެހެން ނަމަވެސް، ކޯޗު އާސެން ވެންގާ ވަނީ، 67 ވަނަ މިނިޓްގައި ރޮބް ހޯލްޑިންގެ ބަދަލުގައި އޮލިވިއާ ޖިރޫ، އަދި މުހައްމަދު އެލް ނެނީގެ ބަދަލުގައި އާރޮން ރަމްސީ ކުޅެން ނެރެފައެވެ. މި ބަދަލާއެކު އާސެނަލްގެ ކުޅުން ރަނގަޅުކޮށް، އެޓީމަށް ދެވަނަ ފަހަރަށް މެޗުގެ ނަތީ ހަމަހަމަކޮށްދިނީ، 83 ވަނަ މިނިޓްގައި ރަމްސީއެވެ. އަދި އޭގެ ދެ މިނިޓްފަހުން ޖިރޫ ވަނީ، ލަނޑެއް ކާމިޔާބުކޮށް އާސެނަލަށް މެޗުގެ ތިން ޕޮއިންޓް ކަށަވަރުކޮށްދީފައެވެ.\nމި ސީޒަންގެ ޕްރިމިއަރ ލީގު ފުރަތަމަ މެޗުގައި ރޭ ލެސްޓަރ އަތުން އާސެނަލް މޮޅުކޮށްދިން ލަނޑަކީ ޖިރޫ އެޓީމަށް ކާމިޔާބުކޮށްދިން 50 ވަނަ ލަނޑެވެ.\nޕްރިމިއަރ ލީގުގައި މިއަދު ނުވަ މެޗު އަދި މާދަމާ ދެމެޗު ކުޅޭނެއެވެ.\nޕްރިމިއަލީގު މިހަފްތާގެ މެޗުތައް:\n12 އޯގަސްޓް (ހޮނިހިރު)\nވޮޓްފޯޑް - ލިވަޕޫޕް\nޗެލްސީ - ބާންލީ\nކްރިސްޓަލް ޕެލަސް - ހަޑާސްފީލްޑް\nއެވަޓަން - ސްޓޯކް ސިޓީ\nސައުތުހެމްޓަން - ސަވޮންޒީ ސިޓީ\nވެސްޓްބްރޮމް - ބޯންމަތު\nބްރައިޓަން - މެންޗެސްޓަރ ސިޓީ\n13 އޯގަސްޓް (އާދީއްތަ)\nނިއުކާސަލް - ޓޮޓެންހަމް\nމެންޗެސްޓަރ ޔުނައިޓެޑް - ވެސްޓްހޭމް ޔުނައިޓެޑް\nފުޓްބޯޅަ އިންގްލިޝް ޕްރިމިއަރ ލީގު އާސެނަލް ޖެމީ ވާޑީ ލެސްޓާ ސިޓީ ކުޅިވަރު 2017 އޮލިވިއާ ޖިރޫ


Nakalu passport eh gai etherevi meehaku huhtuvaifi\nނަކަލު ކޮށްފައިވާ ޕާސްޕޯޓެއްގައި އެތެރެވި މީހަކު ހުއްޓުވައިފި\nނަކަލު ކޮށްފައިވާ ޕާސްޕޯޓުގައި ރާއްޖެ އެތެރެވި މީހާ -- ފޮޓޯ: އިމިގްރޭޝަން\nނަކަލު ކޮށްފައިވާ ޝަހުސް އޮޅުވާލާގައިގެން ޕާސްޕޯޓެއްގައި ރާއްޖެ އެތެރެވާން މަސައްކަތްކުރި ބިދޭސީއަކު އިމިގްރޭޝަނުން ހިފަހައްޓައިފި އެވެ.\nއިމިގްރޭޝަނުން ބުނެފައިވަނީ، ސައްހަ ޕާސްޕޯޓަކަށް ބަދަލު ގެނެސްގެން ރާއްޖެ އެތެރެވާން އުޅުނު މީހަކު ވެލާނާ އިންޓަނޭޝަނަލް އެއާޕޯޓުން ހުއްޓުވާފައިވާ ކަމަށެވެ.\nއުމުރުން 40 އަހަރުގެ އެ މީހާއަކީ ކޮން ގައުމެއްގެ މީހެއް ކަމެއް ވެސް އަދި އޭނާ އައީ ކޮން ގައުމަކުން ކަމެއް ވެސް އިމިގްރޭޝަނުން ބުނެފައެއް ނުވެއެވެ. ނަމަވެސް އެ މީހާގެ ލޮލާއި އަނގަމަތި ނުފެންނަ ގޮތަށް ފޮޓޯއެއް އިމިގްރޭޝަނުން ވަނީ ހިއްސާކުރި އެވެ.\nނަކަލު ކޮށްފައިވާ ޕާސްޕޯޓް ބޭނުން ކޮށްގެން ނުވަތަ ސައްހަ ނޫން ވޯކް ވިސާ ކާޑުތަކެއްގައި ރާއްޖެއަށް ބިދޭސީން އެތެރެވާން އުޅޭ މައްސަލަތައް ފަހަކަށް އައިސް ވަނީ ވަރަށް އިތުރުވެފަ އެވެ. މީގެ ކުރިން ކައިރި ކައިރީގައި އެކި ފަހަރު މަތިން ވަނީ އޮޅުވާލައިގެން އެތެރެވާން އުޅުނު މީހުން ހުއްޓުވާފަ އެވެ.\nއެ މައްސަލަތައް ހުއްޓުވުމުގެ ގޮތުން ރާއްޖޭގެ ބޯޑާ ކޮންޓްރޯލް ނިޒާމް ވަރުގަދަ ކުރަން މަސައްކަތް ކުރަމުންދާ ކަމަށް އިމިގްރޭޝަނުން ބުނެފައިވެސް ވެއެވެ. ރާއްޖޭގައި މަސައްކަތް ކުރަން އަންނަ ބިދޭސީންގެ ތެރެއިން އެކި ކަހަލަ މައްސަލަތަކުގައި ޑީޕޯޓް ކޮށްލާ ފަރާތްތަކުން ޝަހުސު އޮޅުވާލައިގެން ރާއްޖެ އެތެރެވާން މަސައްކަތް ކުރެ އެވެ.


Maldives | Mihaaru\nރާއްޖޭގެ ހާލަތާ މެދު ކަންބޮޑުވޭ: އޮސްޓްރޭލިއާ\nސެޕްޓެމްބަރު މަހު ބާއްވާ ރިޔާސީ އިންތިހާބުގެ މިނިވަންކަމަށް ނުފޫޒު ފޯރާ ގޮތަށް ސަރުކާރުން އަމަލުތައް ބަހައްޓާ ކަމަށް ބުނެ އޮސްޓްރޭލިއާ އިން މިއަދު ކަންބޮޑުވުން ފާޅުކޮށްފި އެވެ.\nJune 08, 2018 43\nނިހާންގެ "ރާގު" މުޅިން ބަދަލުވީތަ؟\nވެރިކަން ކުރާ ޕާޓީ، ޕީޕީއެމްގެ ޕާލަމެންޓްރީ ގްރޫޕްގެ ލީޑަރު އަހުމަދު ނިހާން، އިންޑިއާ އަށް އެތެރެވިޔަ ނުދީ މިދިޔަ ހަފްތާގެ ހޯމަ ދުވަހު އަނބުރާ ފޮނުވާލުމުން ސޯޝަލް މީޑިއާގައި އެކަން "ކެކި އަރައިގަތެވެ". އެއް ބަޔަކަށް އެކަން ސިފަވީ ސަރުކާރުން ރައްޔިތުންނަށް "އަނިޔާވެރިވާތީ" އިންޑިއާ އިން އެޅި "ވަރުގަދަ" ފިޔަވަޅެއްގެ ގޮތުގަ އެވެ. މި...\nޕާޓީ ޑްރަގާއެކު ދެ ދިވެހިން ލަންކާއިން ހައްޔަރުކޮށްފި\nގިނަ އަދަދެއްގެ މަސްތުވާތަކެއްޗާއެކު ދެ ދިވެހިން ސްރީ ލަންކާއިން ރޭ ހައްޔަރުކޮށްފި އެވެ.\nދެ ކޮރެއާގެ ތާރީހީ ސަމިޓަށް ރާއްޖޭން މަރުހަބާ ކިޔައިފި\nދެކުނު ކޮރެއާ އާއި އުތުރު ކޮރެއާގެ ދެމެދުގައިވާ މައްސަލަތައް ހައްލުކޮށް ސުލްހަ ގާއިމުކުރުމަށް އެ ދެ ގައުމުގެ ލީޑަރުން ބޭއްވި ތާރީހީ ބައްދަލުވުމަށް ރާއްޖޭން މިއަދު މަރުހަބާ ކިޔައިފި އެވެ.\nMarch 28, 2018 50\n"ރާއްޖެއާ ނުބެހޭނަން، އިންޑިއާއަށް ނުރައްކާ ނުކުރާތި"\nބޭރު ގައުމުތަކުން ރާއްޖޭގައި ކުރަމުން އަންނަ ކަންކަމާ ނުބެހޭނެ ކަމަށް ބުނެ، އިންޑިއާ އަށް ނުރައްކާވެދާނެ ފަދަ ކަމެއް ޗައިނާ އިން ވެސް ނުކުރުމަށް އިންޑިޔާ އިން މިއަދު އިންޒާރު ދީފި އެވެ.\nMarch 15, 2018 43\nހާސްވާންޖެހޭ ކަމެއް ނެތް، ގަރާރަށް އަމަލުކުރަން ނުޖެހޭ\nއީޔޫ ޕާލަމެންޓުން ރާއްޖެއާ ގުޅޭ ގޮތުން މިއަދު ނެރުނު ގަރާރުގައި ރައްޔިތުން ހާސްވާން ޖެހޭ ކަމެއް ނެތް ކަމަށާއި ގަރާރު ތަންފީޒު ކުރުން ކޮންމެހެން ސަރުކާރަށް ލާޒިމް ނޫން ކަމަށް ރާއްޖެ...\nMarch 15, 2018 86\nރާއްޖެއަށް ފިޔަވަޅު އަޅަން އީޔޫ ކައުންސިލްގައި އެދެފި\nރާއްޖޭގައި އިންސާނީ ހައްގުތައް ގެއްލޭ ގޮތަށް ހިންގާ އަމަލުތަކުގައި ބައިވެރިވާ، ސަރުކާރުގެ ވެރިންނާއި ދިވެހި ސަރުކާރާ ގުޅިފައި ތިބި ވިޔަފާރިވެރިންނާ މެދު ފިޔަވަޅު އަޅައި ދިނުމަށް...\nMarch 14, 2018 76\nއީޔޫ ޕާލިމެންޓުގައި ރާއްޖެއާ ބެހޭ ގޮތުން މަޝްވަރާކުރަނީ\nރާއްޖޭގައި ކުއްލި ނުރައްކަލުގެ ހާލަތު އިއުލާނުކޮށް ފަނޑިޔާރުންނާއި އިދިކޮޅު ބޭފުޅުން ހައްޔަރުކުރާ މައްސަލާގައި ސިޔާސީ މަސްރަހު ހަލަބޮލިވެފައިވާ ވަނިކޮށް ޔޫރަޕިއަން ޕާލަމެންޓްގައި ރާއްޖެއާ ބެހޭ ގޮތުން މާދަމާ މަޝްވަރާކޮށް ގަރާރެއް ފާސްކުރަން އެޖެންޑާކޮށްފި އެވެ.\nMarch 08, 2018 38\nއެސްއޯއީ އުވާލަން 41 ގައުމަކުން ސަރުކާރަށް ގޮވާލައިފި\nރައީސް އަބްދުﷲ ޔާމީން މިދިޔަ މަހުގެ5ގައި އިއުލާން ކުރެއްވި ކުއްލި ނުރައްކަލުގެ ހާލަތު ވަގުތުން އުވާލުމަށް 41 ގައުމަކުން ސަރުކާރަށް މިރޭ ގޮވާލައިފި އެވެ.\nFebruary 09, 2018 39\nރާއްޖޭގެ ހާލަތު އިތުރަށް ގޯސްވެގެން ހިނގައިދާނެ: އދ\nރާއްޖޭގެ ހާލަތު އިތުރަށް ގޯސްވެގެން ހިނގައިދާނެ ކަމަށް އދ. ގެ އިސް އޮފިޝަލަކު ވިދާޅުވެއްޖެ އެވެ.\nFebruary 08, 2018 26\nކުއްލި ނުރައްކަލުގެ ހާލަތަކީ ޑިމޮކްރެސީ ހަލާކުކޮށްލުން\nރާއްޖޭގައި ކުއްލި ނުރައްކަލުގެ ހާލަތު އިއުލާންކޮށް ގާނޫނު އަސާސީގެ ބައެއް މާއްދާތައް ހިފެހެއްޓުމަކީ ޗެކްސް އެންޑް ބެލެންސް ނިޒާމާއި ބާރުތައް ވަކިވެފައިވާ ޑިމޮކްރެެސީއެއް ހިންގަން ހުރަސް އެޅިގެން ދިޔަ ކަމެއް ކަމަށާއި އެކަމުގެ ސަބަބުން އެތައް ދިވެހިންގެ އިންސާނީ ހައްގުތައް ނިގުޅައިގެންފައިވާ ކަމަށް އދ.ގެ އިންސާނީ ހައްގުތަކާ...\nJanuary 02, 2018 1\nވަރުން ދަވަން ރާއްޖޭގެ ކަނޑު އަޑީގެ ރީތިކަން ބަލަނީ\nބޮލީވުޑްގެ ޒުވާން އެކްޓަރު ވަރުން ދަވަން ރާއްޖޭގެ ޑަބްލިޔު މޯލްޑިވްސްގައި ޗުއްޓީ ހޭދަކުރަމުން އަންނަ އިރު ސޯޝަލް މީޑިއާގައި ޕޯސްޓް ކުރާ ފޮޓޯތަކުގެ ތެރެއިން އެންމެ ފަހުން ފެންނަނީ ޑައިވިން އަށް ދާން ތައްޔާރުވެފައި ވަނިކޮށެވެ.\nNovember 08, 2017 2\n"މޯލްޑިވްސް އިންސައިޑާ"ގެ އާ އެޑިޝަނެއް ނެރެފި\nރާއްޖޭގެ ފަތުރުވެރިކަމާ ބެހޭ މައުލޫމާތު ހިމަނައިގެން ނެރޭ "ޑެސްޓިނޭޝަން ގައިޑް މޯލްޑިވްސް އިންސައިޑާ"ގެ އާ އެޑިޝަނެއް ނެރެފި އެވެ.\nރާއްޖޭން ވަޒީފާ ހޯދައިދޭނަމޭ ބުނެ އޮޅުވާލުމުން ހައްޔަރު\nއިންޑިއާ މީހަކަށް ރާއްޖެ އިން ވަޒީފާ ހޯދައިދޭނެ ކަމަށް ބުނެ އޮޅުވާލިކަމުގެ ތުހުމަތުގައި ދެ މީހަކު އިންޑިއާއިން ހައްޔަރުކޮށްފި އެވެ.\nޓޫރިޒަމްގައި ސުވަރުގެއެއްގެ ދަރަޖައިން ރާއްޖެ ވެއްޓެނީ\nމިއީ ޓޫރިޒަމް ހަބަރުތައް ގެނެސްދޭ ޓީޓީޖީ އޭޝިއާގެ ނޫސްވެރިޔާ އެސް ޕުވަނެސްވަރީ ލިޔުނު ރިޕޯޓެއްގެ ހުލާސާ ތަރުޖަމާއެކެވެ.\nނަސްލު ނައްތާލުމާއި ގަތުލްއާންމުތައް ހުއްޓުވުމުގެ މައްސަލަ އދ. ގެ އާންމު ޖަލްސާގެ އެޖެންޑާގައި ހިމެނުމަށް ނެގި ވޯޓުގައި ރާއްޖެ ބައިވެރިނުވީ އެ ކަންކަމަށް ސަރުކާރުން އެއްވެސް ވަރެއްގެ އަހައްމިއްޔަތެއް ނުދީ އެ ކަންކަމަށް ހިތްވަރު ދޭތީ ކަމަށް އިދިކޮޅު ފަރާތްތަކުން މިއަދު ބުނެފި އެވެ.\nދުނިޔޭގެ އެކި ގައުމުތަކުގައި ހިންގާ ގަތުލުއާންމުތަކާއި އިންސާނިއްޔަތާ ހިލާފު އަމަލުތަކާ ދެކޮޅަށް އދ. ގެ ޖެނެރަލް އެސެމްބްލީގެ އެޖެންޑާގައި ހިމެނުމަށް ނެގި ވޯޓުގައި ރާއްޖެ އިން...\nދުނިޔޭގެ އެކި ގައުމުތަކުގައި ހިންގާ ގަތުލުއާންމުތަކާއި ލާއިންސާނީ އަމަލުތައް ހުއްޓުވުން އދ. ގެ 72 ވަނަ ޖެނެރަލް އެސެމްބްލީގެ އެޖެންޑާގައި ހިމަނަން ނެގި ވޯޓުގައި ރާއްޖެ...


ދިވެހިރާއްޖެ ބޮޑުތަފާތަކުން ތައިލޭންޑް އަތުން ބަލިވެއްޖެ – Haftha\nSat, 18 January, 2020, 2:43 pm\nދިވެހިރާއްޖެ ބޮޑުތަފާތަކުން ތައިލޭންޑް އަތުން ބަލިވެއްޖެ\nރާއްޖޭގެ ޤައުމީ އަންހެން ބާސްކެޓްބޯޅަ ޓީމު ތައިލެންޑްގެ ޤައުމީ އަންހެން ބާސްކެޓްބޯޅަ ޓީމު އަތުން ބޮޑު ތަފާތަކުން ބަލިވެއްޖެއެވެ.\nސައުތް އޭޝިއަން ގޭމްސްއަށް ތައްޔާރުވުމުގެ ގޮތުން ތައިލެންޑްގައި މިހާރު ކޭމްޕްކޮށް ފަރިތަކުރަމުންއަންނަ ދިވެހި ގައުމީ ބާސްކެޓް ބޯލް ޓީމާ ތައިލެންޑްގެ ޤައުމީ އަންހެން ބާސްކެޓްބޯޅަ ޓީމު ބައްދަލުކުރި މެޗު 99 ޕޮއިންޓް 12 ޕޮއިންޓުން ކާމިޔާބުކުރީ ތައިލެންޑްގެ އަންހެން ބާސްކެޓް ބޯލް ޓީމެވެ.\nމެޗުގެ ފުރަތަމަ ކުއާޓާގައި ތައިލެންޑް ޓީމުންވަނީ ވަރުގަދަޔަށް ކުޅެ 37 ޕޮއިންޓް ހޯދާފައެވެ. ތައިލޭންޑް ޓީމުން ގާތްގާތުގައި ޕޮއިންޓް ހޯދަމުން ދިޔައިރު ރާއްޖޭގެ ޓީމަށް މެޗުގެ ފުރަތަމަ ކުއާޓާގައި އެންމެ ޕޮއިންޓެއްވެސް ސްކޯރ ނުކުރެވެއެވެ.\nމެޗުގެ ދެވަނަ ކުއާޓާގައި ތައިލެންޑްގެ ޓީމުން އެންމެ ތަންކޮޅެއްވެސް ރާއްޖޭގެ ކުޅުންތެރިންނަށް ދޫނުދީ ދިޔައީ ސްކޯރ ކުރަމުންނެއެވެ. މެޗުގައި ތައިލެންޑްގެ ކުޅުންތެރިންގެ ފަރާތުންވަނީ އަވަސް ކުޅުމެއް ފެނިގެންގޮސްފައެވެ. މެޗުގެ ފުރަތަމަ ކުއާޓާއެކޭ އެއްގޮތަށް ރާއްޖެއަށް އެންމެ ޕޮއިންޓެއްވެސް ނުލިބި ދެވަނަ ކުއާޓާ ނިމިގެން ދިޔައީ ތައިލެންޑް ޓީމުން 59 ޕޮއިންޓް ހޯދައިގެންނެވެ.\nމެޗުގެ ތިންވަނަ ކުއާޓާގައި ރާއްޖޭގެ ޓީމުގެ ފަރާތުން ވަނީ ކުރީ ދެ ކުއާޓާގެ ކުޅުމަށްވުރެއް ރަނގަޅު ކުޅުމެއް ފެނިގެން ގޮސްފައެވެ. އެގޮތުން މެޗުގައި ރާއްޖޭއިން ހޯދި 12 ޕޮއިންޓްގެ ތެރެއިން ގިނަ ޕޮއިންޓްތައް ހޯދީވެސް3ވަނަ ކުއާޓާގައެވެ. ތިންވަނަ ކުއާޓާ ނިމުނުއިރު ނަތީޖާއަކީ 81 ޕޮއިންޓް7ޕޮއިންޓްއެވެ.\nމެޗުގެ ފަހު ކުއާޓާގައިވެސް ރާއްޖެއިން ވަނީ ރަނގަޅު ކުޅުމެއް ދައްކާފައެވެ. މި މެޗު ތައިލެންޑްގެ ޤައުމީ އަންހެން ބާސްކެޓްބޯޅަ ޓީމުން ކާމިޔާބުކުރީ 99 ޕޮއިންޓް 12 ޕޮއިންޓްއިންނެވެ.


70 kiloge masthuvaa thakethige masalaigai 13 meehun bandhu kohfi\n70 ކިލޯގެ މަސްތުވާތަކެތީގެ މައްސަލާގައި 13 މީހުން ހައްޔަރުކޮށްފި\nހަތްދިހަ ކިލޯގެ މަސްތުވާތަކެތީގެ މައްސަލައިގައި މިހާތަނަށް 13 މީހަކު ހައްޔަރުކޮށްފައިވާކަމަށް ފުލުހުން ހާމަކޮށްފިއެވެ.\nގިނަ އަދަދެއްގެ މަސްތުވާތަކެއްޗާއި އެކު ބޭރުގެ ބޯޓެއް އަތުލައިގަނެފައިވަނީ މިދިޔަ ހޮނިހިރު ދުވަހު އެމްއެންޑީއެފް ކޯސްޓްގާޑާއި ޕޮލިހުން ގުޅިގެން ހިންގި ހާއްސަ އޮޕަރޭޝަނެއްގަ ހއ.ތުރާކުނުގެ ހުޅަނގު އުތުރުން 172 މޭލު ބޭރުންނެވެ.\nއަދި އެ ބޯޓުން މަސްތުވާތަކެތި ރާއްޖެ އެތެރެ ކުރުމަށްޓަކައި ބޭނުން ކުރި ދިވެހި މަސް ބޯޓެއް ވެސް ވަނީ އަތުލައިގަނެފައެވެ. ފުލުހުން މީގެ ކުރިން ހާމަކުރި ގޮތުގައި އެ މައްސަލައާ ގުޅިގެން 10 މީހަކު ހިފަހައްޓާފައިވާ ކަމަށެވެ.\nފުލުހުން ބުނީ 70 ކިލޯ ޑްރަގް މައްސަލައިގެ ނެޓްވޮކުގައި ހިމެނޭ އިތުރުން ތިން މީހަކު ރޭ ހައްޔަރުކޮށްފައިވާ ކަމަށެވެ. މިމައްސަލައިގައި މިހާރު ޖުމްލަ 13 ފިރިހެނުން ވަނީ ހައްޔަރު ކޮށްފައި ކަމަށެވެ.\nހައްޔަރު ކުރި 13 މީހުންގެ ތެރޭގައި ހިމެނެނީ، 70 ކިލޯ ފެނުނު ބޭރުގެ ބޯޓުގައި ތިބި ހަ މީހުންނާއި މަސްތުވާތަކެތި ބަލާ ދިޔަ ދިވެހި މަސް ދޯނި ގައި ތިބި ހަތަރު ފަޅުވެރިންނެވެ. ހަތަރު ފަޅުވެރިންގެ ތެރޭގައި ހިމެނެނީ ދެ ދިވެހިންނާއި ދެ ބަންގްލަދޭޝް މީހުންނެވެ.\nހައްޔަރު ކުރި 13 މީހުންނަށް ބަންދުގެ މުއްދަތަށް 15 ދުވަސް ވަނީ މިއަދު ކޯޓުން ޖަހާފައި ކަމަށާއި އަދި ދިވެހި މަސް ބޯޓުގައި ތިބި، ހަތަރު މީހުންގެ ތެރެއިން ދިވެހި ދެ މީހުންނަށް 15 ދުވަސް އަދި ބަންގްލަދޭޝް ދެ މީހުންގެ ބަންދަށް 10 ދުވަސް ވަނީ ކޯޓުން ވަނީ ދީފައެވެ.\nއިރާންގެ ދިދަ ނެގި ބޭރުގެ ބޯޓު އަތުލައިގަތް އިރު ފެނުނު ތިން ގޯނީގެ 70 ޕަކެޓްގައި 70 ކިލޯ މަސްތުވާތަކެތީގެ މަގުމަތީ އަގު 59.2 މިލިއަން ރުފިޔާއަށް އަރާނެ ކަމަށް ފުލުހުން މީގެ ކުރިން ވަނީ ބުނެފައެވެ.


Cycle Mathee In Bidheysee Meehaa Govaigen Mi Zuvaanaa Dhiyaee Bureh Jahaalan! - Vaguthu\nދާދި ފަހުން މާލޭގެ މަގުމަތީގައި ޕާކްކޮށްފައި ހުރި ސައިކަލެއްގެ މަތީގައި އިން ބިދޭސީ މީހެއްގެ ގަޔަށް ސައިކަލު ވެރިމީހާ ފެން ޖެހި މައްސަލަ ހޫނުވެ ގިނަ ބައެއްގެ ނުރުހުން އެމީހާއާ ކުރިމަތިވިއެވެ. މީސްމީޑިއާގައި "ފެން ޖަހާ ސައްތާރު" ނަމުގައި އެމީހާއަށް ފާޑު ކިޔަމުން ދިޔައެވެ. ހަގީގަތުގައިވެސް އެމީހާ އެކުރީ ލާއިންސާނީ އަމަލެކެވެ. ބިދޭސީއަކަސް އެއީ އިންސާނެކެވެ. ފެން ޖެހުމުގެ ސަބަބުން ބިދޭސީ މީހާގެ ފޯނަށް ފެން އެޅުނު ކަމަށްވެސް ވެއެވެ.\nމިކަމާ ގުޅިގެން ބައެއް ފަރާތްތަކުން ވަނީ އެ ބިދޭސީ މީހާ ހޯދައި އޭނާއަށް އަންނައުނާއެކު އައު ފޯނެއްވެސް ހަދިޔާކޮށްފައެވެ. ސައްތާރުގެ އަމަލު ކުށްވެރިކޮށް ބިދޭސީ މީހާއަށް އެހީތެރިވެދިން ދިވެހިންނަކީ ނަމޫނާ ބައެކެވެ.\nދެން އޮތީ މި ޒުވާނާގެ ވާހަކައެވެ. މިއީ އިއްޔެ ހިނގައިދިޔަ ކަމެކެވެ. މި ޒުވާނާ ނުކުތް އިރު ސައިކަލު މަތީގައި ބިދޭސީއެއް އިންތަން ފެނުނެވެ. އެކަމާ އޭނާ ރުޅިއެއް ނާދެއެވެ. ފެނެއް ނުޖަހައެވެ. އެހެން ޒާތެއްގެ ފުރައްސާރައެއްވެސް ނުކުރެއެވެ. މި ޒުވާނާ ދިޔައީ އެ ބިދޭސީ މީހާ ގޮވައިގެން ބުރެއް ޖަހާލުމަށެވެ.\nމާލެ ވަށައި ބުރެއް ޖަހާލުމަށްފަހު އެޒުވާނާ ވަނީ ބިދޭސީ މީހާ ބުނި ތަނަކަށް އޭނާ ލައިދީފައެވެ.\nBondhu sitting on my motor bike.\nAsked him to go foraride, Malé vashaa bureh jahaafa eayna buni thanah drop eh dhinee.\nOne happy bondhu\n— James Iwaz (@iwattey) October 17, 2019\nބިދޭސީންނަކީވެސް ހަމަ ދިވެހިން ފަދައިން އިންސާނުންނެވެ. ދިވެހީންނަށް "ހަޑި" މަސައްކަތްތަކާއި "ބުރަ" މަސައްކަތްތައް ކުރަނީ ބިދޭސީންނެވެ. ދިވެހިރާއްޖެއަށް އަންނަ ތަރައްގީގެ ބޮޑު ހިއްސާއެއް އެމީހުން އަދާ ކުރެއެވެ. އުމްރާނީ ގޮތުން ރާއްޖެއަށް ގެންނަ ބޮޑެތި މަޝްރޫއުތަކުގައި ހަރަކާތްތެރިވަނީ އެމީހުން ކަމަށްވާތީއެވެ. އެހެން ކަމުން ބިދޭސީންނަށް ފުރައްސާރަކޮށް އަނިޔާ ދިނުމަކީ ދިވެހިންނަށް ކުރެވިގެން ވާނެ ކަމެއް ނޫނެވެ. އަދި ކޮށްގެންވާނެ ކަމެއްވެސް ނޫނެވެ. އެމީހުންނަށް ޝުކުރު ހައްޤެވެ. އެމީހުންގެ މަސައްކަތުގެ އަގު ވަޒަން ކުރަން ޖެހެއެވެ. އެމީހުންނަކީ ދިވެހިން "ނަޖިހުން" ތާހިރު ކުރި މީހުންނެވެ.\nޝާހުގެ އަންހެނުން މުސްކުޅި ނުވުމަށް ދިޔާ އެއްޗެއް ބުއިމުން ފާޑުކިޔައިފި\nއޮކްޓޯބަރ 18, 2019 16:54\nސަމާލު ކަން ހޯދަން ކުޜި ކަމެއް ކަމަށް ބެލެވޭ.ތިހާ ބުރު ޖަހާ ހިތްވާނަމަ އެބަތިބި ޔަތީމު ތުއްތު ކުދިން ދުވަހަކުވެސް ސައިކަލެއްގަ ދުއްވާލަން ނުލިބޭ އެކަމު އުމުރުފުރާގެ ކުދިން ގޮވައިގެން އެކުދިންގެ ބައްޕައިން ނާ ބޭބޭއިން ދުއްވާ ތަން ފެނި ދެރަވާ ކުދިން ވެސް. ޢެކުދިން ގޮވައިގެން ދާންވީނު\nއޮކްޓޯބަރ 18, 2019 17:51\nސައިކަލް ޕާކު ކޮށްފައި ހުއްޓާ ސައިކަލް ގެ މައްޗަށް އެއްވެސް މީހަކު އަރައިގެން ނުވާނެ އެއީ އަގުބޮޑު މުދަލެއް ގިނަ މީހުން ސައިކަލް ގަންނަނީ އިންސްޱޯލް މަންޱައް3އަހަރުން ނުވަތަ2އަހަރުން މި އަގުހަމަވަނީ ކިރިޔާ\nއޮކްޓޯބަރ 19, 2019 12:58\nބަލަ ސައިކަލު ގިރިގެން ދަނީތަ އޭގެ މަތީގަ މީހަކު އިޝީންދެލީމަ.\nއޮކްޓޯބަރ 18, 2019 18:19\nދެއްކުންތެރިކަން. ބަންގާޅީން ހިތަށް އެރިގޮތަކަށް އުޅެނީ ތިމީހުންގެ ސަބަބުން. އަހަރެމެންވެސް ބޭރުގައުމުތަކުގައި އުޅެން. އެކަމަކު އެތަންތާގެ މީހުންގެ މުދަލަށް އަރައި ނުގަންނަން.\nއޮކްޓޯބަރ 18, 2019 18:32\nމީޑިޔާގެ ސަމާލް ކޮން ހޯދަންވެސް ދެން ބޮޑުވަރު\nއޮކްޓޯބަރ 18, 2019 18:42\nބަންގާޅިން ތީމިގައުމުން ނައްތާލަން ވީބައެއް\nއޮކްޓޯބަރ 18, 2019 21:04\nތިބަންގާޅީން މިދިވެހިރާޖޭގެ ަަަަަަަަަަަަަަަަަ ހެދިފަ ހުރިގާނޫނު ތަކަށް ގޮންޖަހާ މިތާގަ ބޮޑެތި ޖަރީމާ ހިންގާ ިިިިިިި ަ\nއޮކްޓޯބަރ 18, 2019 21:34\nސައްތާރު ކަހަލަ އެތައް ސައްތާރުންނެއް އަދި ފެންނާނެ.. ސަރުކާރުން ތި ބިދޭސީންގެ މައްސަލަ ހައްލު ނުކުރުމުގެ ސަބަބުން ދިވެހިންނަށްވަނީ ބޮޑު މުސީބާތަކަށްވެފައި.. ހީނާމާގޭ ގޯޅިތެރެ ހީވާނީ އެއީ ބަންގްލަދޭޝް މީހުންގެ އައްޑާހެން.. މިކަހަލަ އެތައް ގޯޅިއެއް މާލޭގައި އެބައޮތް.. އެ ގޯޅިތަކުގައި އުޅޭ ދިވެހިންނަށް އެމީހުންގެ ފަރާތުން ވާ އުނދަގޫ އިނގޭނީ ހަމަ އެމީހުންނަށް... އަތުން އަތަށް ފޮރުވައިގެން އެކަކު އަނެކަކަށް ފޮރުވައިގެން ސިއްރު ތަކެތި ބަހާތަން އެ ގޯޅިތަކުން ފެންނަނީ..\nއޮކްޓޯބަރ 18, 2019 22:22\nއެއްވެސް މީހަކަށް ގެއްލުމެއްދީ ފުރައްސާރަ ކުުރުމަކީ، މާތްވެގެންވާ އިސްލާމްދީނުގަވެސް ކުރުން ހުއްދަ ކަންކަމެއްނޫން. އެކަމަކު ތިޔަބުނާ ބޭރުމީހުން އާއްމުކޮށް ތަންތާ ޕާކްކޮށްފަހުންނަ ސައިކަލްތަކަށް އަރާ އޭގެ މުށްގަނޑަށް އަނބުރާ އަދި އޭގެމަތީ ތިބެގެން ސަކަރާތްޖަހާ ނިމޭއިރު ސައިކަލަށް އެތައް ލުޚުސާނެއް ލިބިފަހުރޭ. މިހާރުވެސް45 މަހުން ސައިކަލްތަކުގެ ހަރު ބަދަލުކުރަން ޖެހޭ. މީ ގައިމުވެސް އެމީހުން ކުރަންނުޖެހޭ ކަންތައްތައް. މިކަހަލަ ކަންކަމުން ހިތްވަރު ލިބިގެން އެމީހުންގެ ޖެއްސުން ހައްތާދާނީ ބޮޑުވަމުން.\nއޮކްޓޯބަރ 18, 2019 22:36\nމަށައްމިގައުމުގެ ވެރިކަން3ދު ވަހުކުރަންމީހަކުދީފިއްޔާ\nއޮކްޓޯބަރ 18, 2019 23:35\nވަޒީފާ ނެތި ތިހެން މައިންބަފައިން އަޅާ ދޭ ޕެޓްރޯލް ކޮޅު އަންދާ މީހުން ކުރާނީ ތިކަހަލަ ތާކުން ތާކު ނުޖޭހޭ ކަންތައް. ޢެބުނާ ހެން ޔަތީމު ތުއްތު ކުއްޖަކު ގޮވައިގެން ބުރެއް ޖެހިޔަސް މާ ރަގަޅު. ފެން ސައްތާރު ހިޔުމިލިއޭޓް ކުރަން ކުރި ކަމެއްތީ ހިތުން .އެކަމް ބޯގޯސް..\nއޮކްޓޯބަރ 18, 2019 23:49\nރަނގަޅު ކަމެއް ކުރިޔަސް މިމީހުންނަށް ނޯންނާނެ ރަނގަޅު އެއްގޮތް ވެސް. ސާބަސް


ކަރަންޓީން ފެސިލިޓީއަކުން ފިލި ބަޔަކު އޮސްޓްރޭލިއާއިން ހައްޔަރުކޮށްފި – Feshun.mv\n1 ޑިސެމްބަރ 2021 - 13:02\nއޮސްޓްރޭލިއާގެ ކޮވިޑް ކަރަންޓީނު ފެސިލިޓީއަކުން ރޭގަނޑު ދަންވަރު ފިލި ބަޔަކު އޮސްޓްރޭލިއާ ފުލުހުން ހައްޔަރުކޮށްފި އެވެ.\nމި މީހުން ފިލައިފައި ވަނީ އޮސްޓްރޭލިއާގެ އުތުރު ޓެރެޓެރީގެ ޑާވިން ސިޓީގައި ބޭނުންކުރަމުންދާ ކޮވިޑް ފެސިލިޓީއަކުންނެވެ. މި ފެސިލިޓީއަކީ އެ ގައުމަށް އެނބުރި އަންނަ މީހުން ކަރަންޓީނު ކުރުމަށް ބޭނުންކުރާ މައި ފެސިލިޓީއެވެ.\nއެ ފެސިލިޓީ ފަޅައިލައިގެން ދަންވަރުގެ ވަގުތުގައި ފިލީ ފެސިލީޓީގައި ކަރަންޓީނުވެފައި ހުރި ތިން މީހުންގެ ގްރޫޕަކުންނެވެ. އެ މީހުން ފިލީ ފެސިލިޓީގެ ފެންސް ހަލާކުކޮށްލައިގެން ކަމަށް އޮސްޓްރޭލިއާގެ ފުލުހުން ބުނެފައިވެ އެވެ.\nބީބީސީ ނޫހުގައި ރިޕޯޓުކޮޮށްފައިވާ ގޮތުގައި ފުލުހުން މި މީހުން އަތުލައިގެންފައި ވަނީ މިއަދުގެ ވަގުތެއްގަ އެވެ. އަދި މި މީހުން ކޮވިޑަށް ޓެސްޓުކުރުމުން ނަތީޖާ ނެގެޓިވްވެފައި ވާކަމަށްވެސް ބުނެފައިވެއެވެ.\nމިދިޔަ މަހުގެ 25 ވަނަ ދުވަހު ޑާވިން ސިޓީއަށް އައި ސައުތު އެފްރިކާގެ ފަތުރުވެރިއެއް، އާ ވޭރިއަންޓް އޮމިކްރޮން އަށް ވަނީ ޕޮޒިޓިވްވެފަ އެވެ. އަދި ސިޑްނީއިން ވަނީ އާ ވޭރިއަންޓް ފެނިފައެވެ.\nއެއާއެކު އޮސްޓްރޭލިއާއިން ވަނީ އެގައުމުގެ އިންޓަނޭޝަނަލް ބޯޑަރު މި މަހުގެ މެދުތެރޭގެ ނިޔަލަށް ހުޅުވުން ފަސްކޮށްފަ އެވެ. އޮޮސްޓްރޭލިއާއިން ވަނީ ސައުތު އެފްރިކާގެ ނުވަ ގައުމަކަށް އެ ގައުމުގެ ބޯޑަރު ނުހުޅުވަންވެސް ނިންމައިފައެވެ.\nކޮވިޑް ކޮންޓްރޯލުކުރުމަށް އޮސްޓްރޭލިއާއިން ބޯޑަރު ބަންދުކޮށްފައި އޮންނަތާ 20 މަސްދުވަސް ވިއެވެ. މިއަދު ބޯޑަރު ހުޅުވަން އެ ގައުމުން ކުރި ނިންމި ނަމަވެސް، އެކަން ފަސްކުރީ ކޮވިޑްގެ އާ ވޭރިއަންޓް އާއި ގުޅިގެންނެވެ.


#REPORT: Mishka ge mar'aa eku fun hithaama aa kanboduvunthah! | Jazeera\tމިޝްކާގެ މަރާއެކު ފުން ހިތާމަ އާއި ކަންބޮޑުވުން! - Jazeera\nމިޝްކާގެ މަރާއެކު އެތައް ބަޔަކު ހިތާމަކޮށް، ކަންބޮޑުވުން ފާޅުކުރަނީ!\nލީވާން އަލީ ނާސިރް June 2, 2021 728 views0\nލީވާން އަލީ ނާސިރް\nކޮވިޑް-19 އަށް ފަރުވާ ހޯދަމުންދިޔަ އުމުރުން 10 އަހަރުގެ ފާތިމަތު މިޝްކާ މުހައްމަދުގެ މަރަކީ އެތައް ބަޔަކަށް ފުން ހިތާމައެއް ލިބިގެންދިޔަ ކަމެކެވެ. އަދި އެތައް ބަޔަކު ކަންބޮޑުވާވެސް ކަމެކެވެ. އެގޮތުން މީސް މީޑިއާގައި މިޝްކާގެ މަރާއެކު، އާއިލާއަށް ގިނަ ބަޔަކު ތައުޒިޔާ އަންނަނީ ކިޔަމުންނެވެ.\nއާއިލާއިން ތުހުމަތުކުރާ ގޮތުގައި މިޝްކާ މަރުވުމަށް ދިމާވި މައިގަނޑު އެއް ސަބަބަކީ އޭނާއަށް ދޭން ޖެހޭ ސިއްހީ ފަރުވާ ދިނުމުގައި ލަސްވުމެވެ. އެގޮތުން ފަރުވާދިނުމަށްޓަކައި ހޮސްޕިޓަލަށް ގެންދިޔުމަށް އެމްބިއުލާންސަށް ގުޅުމުން އެޓެންޑްވިލެއް ލަސްވުމަކީ އެ ތުއްތު ފުރާނަ ދުނިޔެ ދޫކޮށްދިޔަ ސަބަބު ކަމަށް އާއިލާއިން ތުހުމަތުކުރެ އެވެ.\nމިޝްކާއަކީ ކޮވިޑަށް ޕޮޒިޓިވްވެ، ހޯމް ކަރަންޓީންގައި ހުރި ކުއްޖެކެވެ. އެހެންކަމުން މިޝްކާގެ ފަރުވާގެ ކަންކަމަކީ ހެލްތު ޕްރޮޓެކްޝަން އެޖެންސީގެ ބެލުމުގެ ދަށުން ކުރިއަށްގެންދަންޖެހޭ ކަމެކެވެ. މިޝްކާ މަރުވިއިރު، ކޮވިޑަށް ޕޮޒިޓިވްވެ ފަރުވާ ހޯދަމުންދާތާ7ދުވަސްވެފައިވެއެވެ.\nއާއިލާއިން ބުނާގޮތުގައި ކޮވިޑަށް ޕޮޒިޓިވްވިނަމަވެސް މިޝްކާގެ ފަރާތުންވެސް ބަލީގައި ބޮޑުވަރުގެ އަލާމަތްތަކެއް ނުފެ އެވެ. އެގޮތުން ހުން އައުން ފިޔަވާ އިތުރުކަމެއް ފާހަގަނުވާކަމަށް އާއިލާ ބުންޏެވެ. މިޝްކާގެ ހާލު ގޯސްވީ ކުއްލިއަކަށެވެ.\nމިިޝްކާގެ ހާލަތަށް އަންނަން ފެށި ބަދަލާއެކު، އޮންނަ އުސޫލުގެ ތެރެއިން އެޗްޕީއޭއަށް އެކަން އާއިލާއިން އެންގި އެވެ. އޭގެއިތުރަށް ސަރުކާރުގެ މައި ހޮސްޕިޓަލް، އިންދިރާގާންދީ މެމޯރިއަލް ހޮސްޕިޓަލް (އައިޖީއެމްއެޗް) އަށްވެސް ގުޅައި، މިޝްކާގެ ހާލުގެ މައުލޫމާތާއެކު އާއިލާއިން ފަރުވާއަށް އެދުނުކަމަށް އާއިިލާއިން ބުންޏެވެ. ކޮވިޑަށް ޕޮޒިޓިވް ފަރާތެއްކަމަށް ބުނެ އައިޖީއެމްއެޗުން މިޝްކާއަށް ފަރުވާއަށް އެމްބިއުލެންސް ފޮނުވުމަށް ހެދީ ދެކޮޅު އެވެ.\nގޮތް ހުސްވެ އޮތް އާއިލާއަށް މަޖުބޫރުކުރުވީ އެޗްޕީއޭގެ ޓީމުގައި އާދޭސްކުރުމުގައި ތިބުމަށެވެ. އެޗްޕީއޭގެ ޓީމުން މިޝްކާއަށް އެޓެންޑްވެފައިވަނީ އާއިލާއިން އިތުރު ފަރުވާއަށް އެމްބިއުލެންސްއަކަށް އެދުނުތާ2ގަޑިއިރާ 50 މިނެޓް ފަހުންނެވެ.\nLast night at 12:10 ama10-year-old Maldivian female admitted at IGMH / ER has passed away.\nThis is the 170th COVID-19 death in the Maldives\n"މެޑިކަލް ޓީމަށް ވަނީ އިންފޯމް ކުރެވިފައި. މެޑިކަލް ޓީމުން މިހާރު ދާނެ" އާއިލާގެ ކޯލްތަކަށް އެޗްޕީއޭއިން (ހޮޓްލައިން: 1676) ދިން ޖަވާބަކީ އެއީ އެވެ.\nއެޗްޕީއޭގެ ޓީމަށް މިޝްކާއަށް އެޓެންޑެވެވުނުއިރު، ހާލު އޮތީ ވަރަށް ބޮޑަށް ގޯސްވެފަަ އެވެ. އާއިލާއިން ކިޔައިދިން ގޮތުގައި އެމްބިއުލާންސާއެއެޅި، ހާޓް އެޓޭކެއް ޖެހި ހިތް ހުއްޓި، ހަރަކާތް އޮތީ ހުސްވެފަ އެވެ.\nއާއިލާއިން އަވަސް ފަރުވާއަކަށް އާދޭސް ކުރަމުންދިޔައިރު، މަރޖެންސީ ރޫމް (އީއާރް) އިން، ސީޕީއާރާ ހިސާބަށް ގެންދިޔުމާ ދޭތެރޭގައި 20 މިނެޓު ހޭދަވި އެވެ. އަދި ހޮސްޕިޓަލުން ބެލި ބެލުމުން ސިކުނޑި މަރުވުމާއެކު، ވެންޓިލޭޓަރަށް ލި ކަމަށްވެސް ޝަކުވާއިން ފުރިގެންވާ އާއިލާއިން ބުންޏެވެ.\nމިޝްކާގެ ވަކިވެދިޔުމާއެކު މުޅި ޤައުމަށް ގެނުވީ ކުއްލި ޝޮޮކެކެވެ. ބަލީގައި ރާއްޖޭގައި ނިޔާވި އެންމެެ ތުއްތު ފުރާނައަކީ މިޝްކާއަށްވުމުގެ އިތުރަށް، އިހުމާލްތަކުގެ ވާހަކަތަކާއެކު މުޅި ޤައުމު އޮތީ ކަންބޮޑުވެފަ އެވެ. އިސްތިއުފާއަށް ގޮވުމުން ފެށިގެންގޮސް، އެތަކެއް ގޮވުންތަކެއްގެ އަޑު ވަނީ ގަދަވެފަ އެވެ.\nއެމްބިއުލާންސްގެ ހިދުމަތް ލަސްވުމުން، މިޝްކާއަށް ފަރުވާ ދޭން ލަސްވިއިރު، ހެލްތު މިނިސްޓްރީން މިއަދު ކުރި ޓުވީޓެއްގައި ބުނީ، މިދިޔަ މަހުގެ 31 ވަނަ ދުވަހު އެމްބިއުލާންސްގެ ހިދުމަތް ހޯދުމަށް ގުޅި ބަލި މީހަކަށް ހިދުމަތް ދިނުމުގައި ލަސްތަކެއް ދިމާވުމުގެ ޝަކުވާއެއް މިއަދު ލިބުމުން، އެކަމަށް އަވަސް ފިޔަވަޅުތަކެއް އަޅައި، ހިދުމަތް ދިނުމުގައި ބަދަލުތަކެއް ގެނެސްފައިވާ ކަމަށެވެ.\nފާތިމަތު މިޝްކާ މުޙައްމަދު ނިޔާވި ޚަބަރު ލިބުނީ ފުން ހިތާމައާއެކު. މިޝްކާގެ ފުރާނައަށް ރަޙުމަތް ލައްވައި، ސުވަރުގޭގެ މަތިވެރި ނިޢުމަތް ދެއްވުންއެދި ދުޢާކުރަން. މިޝްކާއަކީ މިނިސްޓްރީގެ އެކި ޚަރަކާތްތަކުގައި ބައިވެރިވެފައިވާ ވަރަށް ހުނަރުވެރި ކުއްޖެއް. (1/2) @MoGFSSmv\n— Child and Family Protection Service (@cfps_mv) June 2, 2021\nމިޝްކާއަކީ މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސައްގެ އެކި ހަރަކާތްތަކުގައި ބައިވެރިވެފައިވާ ވަރަށް ހުނަރުވެރި ކުއްޖެއް. މި ހިތާމައިގައި މިނިސްޓްރީގެ އިތުރުން ޗައިލްޑް އެންޑް ފެމިލީ ޕްރޮޓެކްޝަން ސަރވިސްގެ ހުރިހާ މުވައްޒަފުން ބައިވެރިވަން.\nމިޝްކާގެ މަރުގެ މައްސަލައިގައި އޮތް އިހުމާލުތައް ބެލުމަށް ރައްޔިތުންގެ މަޖިލީހަށް މައްސަލައެއް މައްޗަންގޯޅި ދެކުނު ދާއިރާގެ މެންބަރު އަހުމަދު ހައިތަމް ހުށަހަޅުއްވާފައިވާއިރު، އެ މައްސަލައިގައި އިހުމާލުވި ފަރާތްތައް މަޖިލީހަށް ހާޒިރުކުރުވައި، އެކަމުގެ ޒިންމާ ނަގަން ޖެހޭ އެންމެން ޒިންމާ ނަގުވައި، ޖަވާބުދާރީ ކުރުމުގެ މަސަތްކަތް މަޖިލީހުން ކުރުމަށް ވަނީ އެދިފައެވެ.\nސިއްހީ އިހުމާލުތަކެއް އޮތް، ނިޒާމުގައި އޮތް ދުވަސްވީ ބޮޑު މައްސަލައިގެ ތެރެއިން ތުއްތު ކުއްޖެގެ ފުރާނަ ދުނިޔެ ދޫކޮށްދިއުމުން ނިޒާމަށް ފާރަވެރިވުމަށް އޮންނަ އެޗްއާރުސީއެމް އިން ކޮށްލީ އިލްތިމާސް އެކެވެ. ޓުވީޓެއްކޮށްލީ ކުށްވެރިކުރާކަމަށް ބުނަމުންނެވެ.\nކޮވިޑް-19 ގެ މި ހާލަތުގައި ސިއްޙީ ފަރާތްތަކުން ދެއްވަންޖެހޭ ފަރުވާވީހާވެސް އަވަހަކަށް ދެއްވުމަށް މަސައްކަތް ކުރެއްވުމަށް އިލްތިމާސް ކުރަން. ބަލިމީހާއަށް ލިބެންޖެހޭ ޚިދުމަތް އަވަސްމިނެއްގައި ފޯރުކޮށް ނުދެވިގެން ފުރާނައެއް ނެތިދިއުން މި ކޮމިޝަނުން ކުށްވެރި ކުރަން. މިކަން ހިނގާފައިވާ ގޮތް މި ކޮމިޝަނުން ބަލާނެ ވާހަކަ ދަންނަވަން.\nމިޝްކާގެ މަރާއެކު އެޑިއުކޭޝަން މިނިސްޓަރ ޑރ. އާއިޝަތު އަލީގެ އިތުރުން މަޖިލިސް މެމްބަރުންނާއި، ސަރުކާރުގެ ކުންފުނިތަކާއި، އަދި ގިނަ އާންމު ރައްޔިތުން އަންނަނީ އާއިލާއަށް ތައުޒިޔާ ފޮނުއްވައި، ފުރާނައަށް ސުވާރުގޭގެ ދާއިމީ ނިޔުމަތް އެދި ދުއާ ކުރަމުންނެވެ. ނަމަވެސް ކަންބޮޑުވުން ފާޅުކުރާ ފަރާތްތަކުން އެދެނީ ތައުޒިޔާގެ މެސެޖަކަށް ނޫނެވެ.\nނިޒާމުގައި ހުރި މައްސަލަތަކަށް ހައްލެއް ލިބުމަށެވެ. ދެވަނަ ފުރާނައެއް އެގޮތުގައި ދުނިޔެ ދޫކޮށް ނުދާނެގޮތަށް ފަރުވާގެ ނިޒާމް ފައްކާކޮށްދިނުމަށެވެ.


ޚުލާސާކުރުން – މަސައްކަތުކަރުދާސް | arippe's blog\nތިރީގައި އެވަނީ ލިޔުމެއްގެ އަސްލަކާއި އޭގެ ޚުލާސާއެވެ.\nލިޔުން: މިސިފަތަކާ ދުރުވަމާތޯ؟\nޒަމާނުއްސުރެ ދިވެހިން މަޝްހޫރު ވެފައިވަނީ ވަރަށް ހިންހެޔޮ ބައެއްގެ ގޮތުގައެވެ. އެކުވެރިކަމާއި، އެއްބައިވަންތަ ބައެއްގެ ގޮތުގައެވެ. އެހީތެރިކަމާއި، އޯގަތެރި ބައެއްގެ ގޮތުގައިވެސް މެއެވެ. ދިވެހީންގެ ކިބައިގައިހުރި މިރީތި ސިފަތަކަށް ތައުރީފުކޮށް، ރާއްޖެއަށް ޒިޔާރަތް ކޮށްފައިވާ ބޭރުގެ ލިޔުންތެރިންވެސް ތަފާތު ލިޔުންތައް ލިޔުއްވާފައި ވެއެވެ. މީގެތެރޭން އެންމެ ފާހަގަ ކޮށްލެވޭ އެއްބޭފުޅަކީ އިބުނި ބަޠޫޠާއެވެ. މިރާއްޖޭގެ އަހުލުވެރިން ކުރު މުއްދަތެއްގައި ޙާޞިލު ކޮށްފައިވާ ތަރައްޤީގެ އުސް ބަހާތަކުގެ މައިގަނޑު އަސްލަކީވެސް ދިވެހީންގެ ކިބައިގައިހުރި މިދެންނެވި ސިފަތައް ކަމާމެދު ޝައްކެއްނެތެވެ.\nމާޒީގައި ކަންއޮތީ މިހެން ކަމަށްވިޔަސް މިހާރު މަންޒަރު ބަދަލުވާން ފަށައިފިއެވެ. އިވޭއަޑުތަކާއި ފެންނަ ފެނުންތައްވެސް ތަފާތު ވާންފަށައިފިއެވެ. މުސްލިމުންގެ ގޮތުގައިތިބެމެ، މުސްލިމުންގެ ކިބައިން އެއްގޮތަކަށްވެސް ފެނިގެންނުވާނެ އެތައްސިފައެއް މިއަދު ދިވެހި މުޖުތަމަޢުގެ ބައެއް ފަރުދުންގެ ކިބައިގައި އާއްމު ވަމުންދާކަމީ ހިތާމަހުރި ކަމެކެވެ. ދެބައޮޑުވުމާއި، ޢީބަބުނުމާއި، ބޮޑާވުމާއި، ޙަސަދަވެރިވުންފަދަ ސިފަތަކަކީ އެސިފަ އެތަނެއްގެ އަހުލުވެރިންގެ ކިބައިގައި ހަރުލައިފިނަމަ މުޅިތަން ފަސާދަކުރާ ނުރައްކާތެރި ސިފަތަކެކެވެ. ތަރައްޤީގެ މަގުގައި ކުރިއަށްދިއުމަށް ހުރަސްތައް މެދުވެރި ކުރުވާފަދަ ނޭއްގާނީ ސިފަތަކެކެވެ. ދީނީގޮތުން ބަލާއިރުވެސް މިއިން އެއްވެސް ސިފައަކީ ފުރިހަމަ މުސްލިމެއްގެ ކިބައިގައި އެއްގޮތަކަށްވެސް ހުރެގެންވާނެ ސިފައެއްނޫނެވެ.\nދެ ދިވެއްސަކު ދިވެހި ހެދިކާއެއްކަމަށްވާ ‘ގުޅަ’ ހަދަނީ. ދިވެިންނަކީ މިފަދަ ކަންކަމުގައިވެސް ވަރަށް އެކުވެރި ބައެކެވެ.\nމަތީގައި އިޝާރާތްކުރި ސިފަތަކުގެ ތެރެއިން، ދެބައޮޑުވުމަކީ އެމީހަކު ނެތްތަންތާނގައި އެމީހެއްގެހުރި އައިބެއްގެ ވާހަކަ ދެއްކުމެވެ. ނެތިމޮށުމަކީ އެމީހަކު ނެތްތަންތާނގައި އެމީހެއްގެ ނުބައިވާހަކަ ދެއްކުމެވެ. މިއިންކޮންމެ ސިފައަކީވެސް އެސިފައެއްގެ ސަބަބުން މުޖުތަމަޢުގެ ހަމަޖެހުމަށް ބުރޫއަރާފަދަ ސިފަތަކެކެވެ. އެއްވެސް އިންސާނަކީ އެމީހެއްގެ ހުރި އައިބުތަކެއްގެ ވާހަކަ އެހެންމީހަކު ދައްކަން ބޭނުންވާނެ މީހެން ނޫނެވެ. އަދި އެމީހަކު ނެތްތަންތާނގައި އެމިހަކު ނުބައިމީސްކޮށް ވާހަކަ ދެއްކުމަކީވެސް އެއްވެސްމީހަކު އެދޭނޭ ގޮތެއް ނޫނެވެ. އެހެންކަމުން އެހެންމީހުން ތިމާއާދޭތެރޭ ކަންތައްތައްކުރަން ނޭދޭގޮތަށް، ތިމާވެސް އެހެންމީހުންނާ ދޭތެރޭ ކަންތައްތައް ކުރުމަކީ އެއްވެސް އިންސާފެއް ނޫނެވެ. އަދި އެގޮތަށް ކަންތައްތަށް ކުރާމީހާއަކީ ފުރިހަމަ މުޢުމިނެއްވެސް ނޫނެވެ. މިކަމާމެދު ކީރިތި ރަސޫލާގެ ޙަދީޘެއްގެ މާނައިގައި ވަނީ ތިމާއަށް ރަނގަޅު ގޮތްވުމަށް އެދޭފަދައިން އަނެކާއަށްވެސް ރަނގަޅުގޮތްވުމަށް ނޭދޭހައި ހިނދަކު ތިމާގެ އީމާންކަން ފުރިހަމަނުވާ ހުއްޓެވެ. މީގެއިތުރުން، ޢީބަބުނުމާއި ނެތިމޮށުން، ކީރިތިﷲ ސިފަކުރައްވާފައިވަނީ މުސްލިމަކު އޭނާގެ އަޚާ މަރުވެފައި ވަނިކޮށް އެއަޚާގެ މުޅަމަސްގަނޑު ކެއުމާއި އެއްފަދަ ކަމެއްކަމުގައެވެ. މިއިންވެސް އެގެނީ ނެތިމޮށުމާއި، ޣީބަ ބުނުމުގެ ނުބައިކަމެވެ. އަދި ދީނީ ނަޒަރަކުން ބަލާއިރު އެޢަމަލުގެ ހަޑިހުތުރު ކަމެވެ.\nބޮޑާވުމާއި ޙަސަދަވެރި ވުމަކީވެސް ހަމަ އެހައި ނޭއްގާނީ ދެސިފައެވެ. ބޮޑާވުމަކީ ތިމާވަރުގެ މީހަކު ނެތްކަމަށްދެކި ކިބުރުވެރި ވުމެވެ. ޙަސަދަވެރި ވުމަކީ އެހެންމީހަކަށް ލިބިފައިވާ ނިޢުމަތެއް އެމީހެއްގެ އަތުން ބީވުމަށް އެދުމެވެ. މިދެސިފައަކީވެސް މީހެއްގެ ކިބައިގައި އަށަގެންފިނަމަ އެމީހެއްގެ ވިސްނުމާއި ފިކުރު މުޅިން އެހެންދިމާއަކަށް އަނބުރުވާލާފަދަ ދެސިފައެވެ. ކިބުރުވެރިކަމާމެދު ކީރިތިރަސޫލާ ކުރައްވާފައިވާ ޙަދީޘެއްގެ މާނާގައިވަނީ، ކިބުރުވެރިކަމުގެ ކިތަންމެ ކުޑަމިންވަރެއްވެސް ހިތުގައިވާ މީހާ މޫނުވަތައް ނަރަކައަށް ވައްދަވާނެ ކަމަށެވެ. ހަމަ މިބީދައިން ޙަސަދަވެރި ކަމާމެދު ކުރައްވާފައިވާ ޙަދީޘެއްގެ މާނައިގާވަނީ އަލިފާންދަރު އަންދައި ނެތިކޮށްލާފަދައިން، ޙަސަދަވެރިކަން އެމީހަކު ކޮށްފައިހުންނަ ހެޔޮޢަމަލުތަށް ނެތިކޮށްލައެވެ. މިދެޙަދީޘުންވެސް އަޅުގަނޑުމެންނަށް އެނގެނީ މިދެސިފައިގެ ނުރައްކާތެރިކަމެވެ.\nޙަޤީޤަތަކީ މިއީކަމަށްވުމުން، މިފަދަ ސިފަތަކެއް މުޖުތަމަޢެއްގައި ހަރުލައިފިނަމަ އެތަނެއްގައި އޮންނަ އެކުވެރިކަމާއި، އެއްބައިވަންތަ ކަމާއި، އަޚުވަންތަކަން މުޅިން ނެތިގެން ދާނެކަމީ ޝައްކެން ހުރި ކަމެއްނޫނެވެ. އެހެންކަމުން ކޮންމެ ކުއްޖަކުވެސް ބަލަންވީ ދެދުނިޔޭގެ ބާއްޖަވެރިކަންއޮތީ މާތްﷲ އެންގެވި ތެދުމަގުގައި ހިފަހައްޓައިގެން ކަމެވެ.\nޒަމާނުއްސުރެ ދިވެހިން މަޝްހޫރު ވެފައިވަނީ ވަރަށް ހިންހެޔޮ، އެއްބައިވަންތަ ބައެއްގެ ގޮތުގައެވެ. ދިވެހިންގެ މިސިފައަށް ތަޢުރީފުކޮށް ބޭރުގެ ތަފާތު ލިޔުންތެރިންވެސް ލިޔުއްވާފައިވެއެވެ. ކުރުމުއްދަތެއްގައި ރާއްޖެއަށް އައި ތަރައްޤީގެ މައިގަނޑު އަސްލަކީ ވެސް ދިވެހިންގެ ކިބައިގަހުރި މިދެންނެވި ފަދަ ސިފަތަކެވެ. ނަމަވެސް ޒަމާނާއެކު މިހާރު ހުރިހާކަމެއްވެސް ބަދަލުވާން ފަށައިފިއެވެ. މިގޮތުން މުސްލިމެއްގެ ކިބައިން ފެނިގެންނުވާނެ އެތައްސިފައެއް މިއަދު ބައެއް ދިވެހިންގެ ކިބައިން ފެންނަމުން އެބަދެއެވެ. ޣީބަބުނުމާއި، ދެބައޮޑުވުމާއި، ޙަސަދަވެރިވުމާއި، ބޮޑާވުންފަދަ ސިފަތަކަކީ ފުރިހަމަ މުސްލިމެއްގެ ކިބައިން ފެނިގެންވާނެ ފަދަ ސިފަތަކެއް ނޫނެވެ. އަދި، މިދެންނެވި ކޮންމެ ސިފައަކީވެސް މުޖުތަމަޢުގެ ހަމަޖެހުމަށް ބުރޫއަރާފަދަ ސިފައެކެވެ. ތިމާއަށް ރަނގަޅުގޮތް ވުމަށް އެދޭފަދައިން އަނެކާއަށްވެސް ރަނގަޅުގޮތްވުމަށް ނޭދޭނަމަ، ތިމާގެ އީމާންކަން ވެސް ފުރިހަމައެއް ނުވެއެވެ. އަދި އެފަދަ ސިފަތަށް ހުންނަމީހުންނަކީ އާޚިރަތް ދުވަހުންވެސް ނާކާމިޔާބީއާއި ކުރިމަތިލާންޖެހޭނެ ބައެއްކަމަށް މާތްﷲ އާއި އެކަލާންގެ ރަސޫލާވަނީ އަންގަވައިފައެވެ. އެހެންކަމުން ދެދުނިޔޭގެ ބާއްޖަވެރިކަން ހޯދަން އެދޭމީހާ މިސިފަތަކާދުރުވެ މާތްﷲ އެންގެވިގޮތަށް އުޅެންޖެހެވެ.\nކިޔުމުގެ ދޭހަ – ވަގުތުކިޔުން »


ޕަބްލިޝްކުރި ތާރީޚް: 24 ޑިސެންބަރު 2015\nސުންގަޑި: 31 ޑިސެންބަރު 2015 1230\nމި މިނިސްޓްރީއާއި މިނިސްޓްރީގެދަށުން ހިނގަމުންދާ އޮފީސްތަކުގައި މަސައްކަތްކުރުމަށް ޝައުޤުވެރިވާ ފަރާތްތަކަށް މަރުޙަބާ ކިޔަމެވެ. މި ވަޒީފާއަށް ބޭނުންވަނީ، މަސައްކަތަށް ޝައުޤުވެރިކަންހުރި، ޤާބިލް މީހެކެވެ.\nކޯލް އެޓެންޑެންޓް (5 މަސްދުވަހަށް)\n1. ސޯޝަލް ސައިންސްގެ ދާއިރާއިން ދަށްވެގެން ޑިޕްލޮމާ ހާސިލުކޮށްފައިވުން. ނުވަތަ؛\n2. މަތީ ސާނަވީ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައިވުމާއެކު، އޭގެ އިތުރުން، ހަޔަރ ސެކަންޑަރީ ސްކޫލް ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\nމި މަޤާމަށް މީހުން ހޮވުމުގައި ތިރީގައިމިވާ2ޕޮއިންޓަށް އިސްކަންދެވޭނެއެވެ.\nކުޑަކުދިންފެ ޙައްޤުތައް ރައްކާތެރިކުރުމުގެ ދާއިރާގައި މަދުވެގެން 1 އަހަރުދުވަހު މަސައްކަތްކޮށްފައިވާ ފަރާތަކަށްވުން.\nދިވެހިބަހާއި އިނގިރޭސިބަހުން މުޢާމަލާތްކުރުމާއި، ލިއުމުގެ ޤާބިލްކަން ލިބިފައިވުން.\n1. ކުޑަކުދިންނަށް ހިލޭ ގުޅޭނެ ނަންބަރު 1412 އަށް އަންނަ ފޯނު ކޯލުތަކަށް ޖަވާބުދާރީވުމުގައި ޝިފްޓް ޑިއުޓީ އުޞޫލުން މަސައްކަތްކުރުން.\n2. ކުޑަކުދިންނަށް ހިލޭ ގުޅޭނެ ނަންބަރު 1412 އަށް އަންނަ ފޯނު ކޯލުތަކުގެ ކޯލް ލޮގްގައި އަންނަ ކޯލްތަކުގެ ތަފްޞީލް ރެކޯޑްކޮށް ބަލަހައްޓައި، މިނިސްޓްރީގެ ކަމާގުޅޭ ސެކްޝަނާ ހިއްސާކުރުން.\n3. ކުޑަކުދިންނަށް ހިލޭ ގުޅޭނެ ނަންބަރު 1412 އަށް އަންނަ ފޯނު ކޯލުތަކާ ގުޅިގެން ހޯދަންޖެހޭ މުހިންމު މަޢުލޫމާތު އެއްކޮށް، މިނިސްޓްރީގެ ކަމާއިޅޭ ސެކްޝަނާ ހިއްސާކުރުން.\n1. ލިބިފައިވާ ތަޢުލީމީ ސެޓްފިކެޓްތަކުގެ ކޮޕީ (އެކްރެޑިޓްކޮށްފައިވާ) އެކްރެޑިޓް ނުކުރާ ސެޓްފިކެޓް ހުށަހެޅިނަމަވެސް ބާޠިލުވާނެއެވެ.\n2. ވަޒީފާއަށް ކުރިމަތިލާ ފަރާތުގެ ވަނަވަރު (ރެފްރީންގެ މަޢުލޫމާތު ދީފައިވާނަމަ، ރެފްރީންގެ ލިޔުން ވަނަވަރާއެކު ހުށަހަޅަންވާނެއެވެ. ވަނަވަރުގައި، ގުޅޭނެ ފޯނު ނަންބަރު އޮންނަންވާނެއެވެ.)\n3. ދިވެހި ރައްޔިތެއްކަން އަންގައިދޭ ކާޑުގެ ކޮޕީއެއް (ކިޔަން އެނގޭވަރުގެ ސާފު ކޮޕީއެއް)\n4. ވަޒީފާގެ ދާއިރާއާގުޅޭ ކުރުމުއްދަތުގެ ކޯހާއި، ވާރކްޝޮޕާއި، ސެމިނާރުފަދަ ތަމްރީނު ޕްރޮގްރާމްތަކުގެ ސެޓްފިކެޓް ނުވަތަ ބައިވެރިވިކަމުގެ ލިޔުންތައް.\n5. ވަޒީފާއެއް އަދާކޮށްފައިވާނަމަ، ވަޒީފާ އަދާކުރި ތަނަކުން، އަދާކުރި ވަޒީފާގެ މުއްދަތު އެނގޭނޭ ލިޔުމެއް.\n2015 ޑިސެންބަރު 31 ވާ ބުރާސްފަތި ދުވަހުގެ 12:30 ގެ ކުރިން، މިނިސްޓްރީ އޮފް ލޯ އެންޑް ޖެންޑަރ (ބިއްލޫރިޖެހިގެ، މަޖީދީމަގު) އަށް ހުށަހެޅުން.\nމި މަޤާމަށް އެދިފައިވާ ފަރާތްތަކުގެ ތެރެއިން ޝޯޓްލިސްޓްކުރެވޭ ފަރާތްތަކަށް އިންޓަވިއު ކުރުން އޮންނާނީ، މި އިޢުލާނުގެ މުއްދަތު ހަމަވާތާ އެއްމަސްދުވަހުގެ ތެރޭގައި (ބަންދުދުވަސްތައް ނުހިމަނައި) އެވެ. އިންޓަވިއު އޮންނާނީ، މިނިސްޓްރީ އޮފް ލޯ އެންޑް ޖެންޑަރ (ބިއްލޫރިޖެހިގެ، މަޖީދީމަގު) ދެވަނަ ފަންގިފިލާގައެވެ. އިންޓަވިއުއަށް ހާޒިރުވާއިރު، ސެޓްފިކެޓްތަކުގެ އަސްލު ގެންނަންވާނެއެވެ.\n- މަޢުލޫމާތު ސާފުކުރަން ގުޅާނެ ނަންބަރަކީ 3013017 އެވެ.\n- ވަޒީފާއަށް އެދޭ ފޯމު، މި މިނިސްޓްރީގެ ކައުންޓަރުން ލިބެން ހުންނާނެއެވެ.


Lanka ge bomuge hamalaa aa IS aa gulhumeh nei: CID | Mihaaru\nލަންކާގައި ބޮމުގެ ހަމަލާ ދިން މީހުން ވީޑިއޯ ތައްޔާރު ކުރި ތަނުން ހޯދި އައިއެސްގެ ދިދައެއް ލަންކާ ފުލުހުން ދައްކާލަނީ. --ފޮޓޯ:އޭއެފްޕީ\nލަންކާގެ ބޮމުގެ ހަމަލާއާ އައިއެސްއާ ގުޅުމެއް ނެތް: ސީއައިޑީ\n25 ޖުލައި 2019 - 11:003comments\nއޭނާ ވިދާޅުވީ ތިން ފައްޅިއަކާއި ލަގްޒަރީ ހޮޓާތަކުގައި އަމިއްލަ އަށް މަރުވެގެން ބޮން ގޮއްވި ލަންކާގެ މީހުންނާއި ބޭރުގެ އެއްވެސް ގްރޫޕަކާ ގުޅުމެއް ނެތް ކަމަށެވެ.\n"ބޮން ގޮއްވި މީހުން އައިއެސްގެ ޚިޔާލަށް ތާއީދު ކުރޭ. ނަމަވެސް އެ މީހުންނާއި އައިއެސްއާ ސީދާ ގުޅުމެއް އޮތް ކަމަށް ތަހުގީގުން ނުދައްކާ،" އެޕްރީލް 21 ވަނަ ދުވަހު ދިން ބޮމުގެ ހަމަލާ ތަހުގީގު ކުރާ ޕާލަމެންޓުގެ ކޮމިޓީގައި ވާހަކަ ދައްކަވަމުން ސެނަވިރަތުނަ ވިދާޅުވި އެވެ.\nއޭނާ ފާހަގަކުރެއްވި ގޮތުގައި ބޮމުގެ ހަމަލާ ދިން ލަންކާގެ ނޭޝަނަލް ތައުހީދު ޖަމާއަތް (އެންޓީޖޭ) ގެ މެންބަރުން ވަނީ އެއީ އައިއެސް އިން ދިން ހަމަލާއެއް ކަމަށް ދައްކުވަން މަސައްކަތްކޮށްފަ އެވެ. އެންޓީޖޭގެ ލީޑަރު ޒަހްރާން ހާޝިމް ވަނީ ބޮމުގެ ހަމަލާ ދިން މީހުންނާ އެކު، އައިއެސްގެ ލީޑަރު އަބޫ ބަކްރު އަލް ބަޣުދާދީ އަށް ބައިއަތު ހިފާފައިވާ ކަމަށް ބުނެ ވީޑިއޯއެއް ހަދައިފަ އެވެ. ހަމަލާގެ ދެ ދުވަސް ފަހުން އައިއެސް އިން ވަނީ އެ ވީޑިއޯ އާއްމުކޮށްފަ އެވެ.\nބޮމުގެ ހަމަލާ ދިންތާ ފަސް ދުވަސް ފަހުން ލަންކާ ފުލުހުން ވަނީ އެންޓީޖޭ އިން އެ ވީޑިއޯ ރެކޯޑްކުރި ތަނަށް ވަދެ އެ މީހުން ބޭނުންކުރި ތަކެތި ހިފަހައްޓައިފަ އެވެ.\nތަހުގީގު ޓީމުގެ އެހެން އޮފިޝަލެއް ކަމަށްވާ ޝާނީ އަބޭސޭކަރަ ޕާލަމެންޓުގެ ކޮމިޓީގައި ވިދާޅުވީ އެންޓީޖޭ އިން ހިންގާ ތަންތަނުން މި އަހަރު ކުރީކޮޅު ފުލުހުން ވަނީ 150 ކިލޯގެ ގޮވާތަކެތި އަތުލައިގެންފައި ކަމަށެވެ.\n"އެ އެއްޗެހި އަތުލައި ނުގަތް ނަމަ އެންޓީޖޭ އިން ދިން ގެއްލުން އަދި މާބޮޑުވާނެ،" އަބޭސެކަރަ ވިދާޅުވި އެވެ. "ހަމަލާ ދިން އިރު ވެސް އެެންޓީޖޭގެ މައްސަލަތައް ދަނީ ބަލަމުން."\nލަންކާގައި ބޮމުގެ ހަމަލާ ދޭން އުޅޭކަމުގެ މައުލޫމާތު އިންޑިއާ އިން ކުރިން ވަނީ ފޯރުކޮށްދީފަ އެވެ. ނަމަވެސް އެކަށީގެންވާ ފިޔަވަޅު އަޅާފައި ނުވާތީ ލަންކާ ފުލުހުންނާއި ސިފައިންގެ އިސް ވެރިން މަގާމުން ދުރުކޮށް އެ މީހުންގެ ތަހުގީގު ވަނީ ފަށައިފަ އެވެ.\nލަންކާގެ ރައީސް މައިތުރިޕާލާ ސިރިސޭނާ ވިދާޅުވެފައި ވަނީ ބޮމުގެ ހަމަލާތަކުގެ ފަހަތުގައި ވަނީ ބައިނަލްއަގުވާމީ ޑްރަގު ޑީލަރުން ކަމަށެވެ.\nއިތުރު ލިޔުންތައް ސްރީ ލަންކާ ލަންކާގައި ބޮން ގޮއްވި މައްސަލަ އިސްލާމިކް ސްޓޭޓް (އައިއެސް)


"ކަންކަން ޙާޞިލުކުރަން ބޭނުންވުމުން ﷲ ތަޢާލާ ފިޔަވައި އެހެން ފަރާތްތަކުން ވާގިއެދުމާއި އެހެން ފަރާތްތަކަށް އަޅުވެތިވުމާއި ﷲ ތަޢާލާއަށްވުރެ ބޮޑަށް އެހެން ފަރާތްތައް ދެކެ ބިރުގަތުމާއި ލޯބިވުން މިވަނީ އިތުރުވެފައެވެ. "ދެއްވަވަނީ ﷲ ކަން، ގެންދަވަނީ ﷲ ކަން، ބާރުތައް ލިބިވޮޑިގެންވަނީ ﷲ އަށްކަން ކާކުތޯ ޤަބޫލުކުރަނީ؟" މިފަދަ ކަންކަން ކުރުން ދޫކޮށް އީމާންކަން ވަރުގަދަ ކުރުމުގައި އެކަކު އަނެކަކާއި ވާދަކުރާ ބައަކަށް ވާށެވެ!": ޝައިޚުގެ އިލްތިމާސް\n"އީމާންކަމަކީ ޢަމަލާ ބަހުން ދައްކަން ޖެހޭ އެއްޗެއް ކަމާއި ކީރިތި ޤުރްއާން ބަލައިގަތުމަކީ އެފޮތުގައިވާ އާޔަތްތަކަށް ޢަމަލުކުރުން"ކަން އޮޅޭ ހިސާބަށް މަދުބައެއްގެ ނަމަވެސް އީމާންކަން ފަހަތަށް ޖެހިގެންދާތީ ގިނަ ބައަކު ދަނީ ކަންބޮޑުވުން ފައުޅުކުރަމުންނެވެ!\nމިޙާލަތަށް ދިއުމުން މިގެނެސްދެނީ މީގެ2އަހަރުވަރުކުރިން ހަމަ މިފުރަމާލޭގެ މިސްކިތެއްގައި ޢިލްމުވެރިއަކު ދެއްވާފައިވާ ދަރުސެއްގެ ޚަބަރެކެވެ! ބޭނުމަކީ މިކަމަށް ޢިލްމުވެރިން ގެންދަވަނީ ވަރަށް ކުރިންސުރެ ކަންބޮޑުވުން ފައުޅުކުރައްވަމުންކަން ބަޔާންކުރުމެވެ. "އީމާންކަން ބަލާ ކޮމިޝަނެއް" އުފައްދަން ޖެހިފައިވާކަމަށް ބުނެ އެކަމަށް ގޮވާލަމުން ގެންދާ މީހުން އެބުނާ ބަހުގައިވެސް ޙަޤީޤަތްތަކެއް އެބައޮތްކަން ޤަބޫލުކޮށް ފިޔަވަޅު އެޅުން އަވަސްކުރަންޖެހިފައިވާކަން ހާމަކުރުމެވެ.\nއެންމެންވެސް ކަންބޮޑުވެގެން އުޅެނީ ފައިސާގެ ކޮރަޕްޝަނުގެ މައްސަލަތަކުގައެވެ. އެއީ ނުބައި އަމަލެކެވެ. ނަމަވެސް ކޮރަޕްޝަނަށްބަލާއިރު އެއީ ވަރަށް ކުޑަކުޑަ ކޮރަޕްޝަނެކެވެ. ރިޝަވަތު ހިފި ނަމަވެސް ކޮރަޕްޝަން ފައިސާ ބޭނުންކޮށް އުޅުނު ނަމަވެސް އެމީހަކު ތައުބާވެ ފާފަ ފުއްސެވުމަށް އެދި ﷲ ތަޢާލާގެ ޙަޟްރަތުގައި ދެންނެވުމުން އެމީހަކީ ޝިރުކަށް އަރައިގެންފައި ނުވާ މީހެއްނަމަ އެކަލާނގެ ރުއްސަވާ އަޅެއްގެ ފާފަ ފުއްސަވައި ސުވަރުގެ ވައްދަވައި ދެއްވެވުމަކީ އޮތް ކަމެކެވެ.\nއީމާންކަމުގެ ކޮރަޕްޝަނަށްވުރެ ބޮޑު ކޮރަޕްޝަނެއް، އަނިޔާވެރިކަމެއް ދުނިޔޭގައި ނެތެވެ. ނަމަވެސް ކުފުރުގެ ކޮރަޕްޝަނާއި ޝިރުކުގެ ކޮރަޕްޝަނަށްވުރެ ބޮޑު ކޮރަޕްޝަނެއް ދުނިޔޭގައި ނެތްކަން އެނގެނީ ކާކަށް ހެއްޔެވެ؟ އެއީ ނުފުއްސަވާނެ ކަމެއް ކަމާއި އެއިގެ ތެރެއަށް ވަދެއްޖެ މީހާ ސަލާމަތް ވުމެއް ނެތްކަން އެނގެނީ ކާކަށް ހެއްޔެވެ؟ ކާކުތޯ މިކަންކަމަށް ވިސްނަނީ؟ އެވާހަކަ ދައްކާ އަޑެއް ނުއިވެއެވެ. ޖަވާބުދާރީ ކުރުވާ ތަނެއްވެސް ނުފެނެއެވެ.\nއަޞްލުގައި ޖަވާބުދާރީ ކުރުވަން ޖެހެނީ އީމާންކަމުގެ ކޮރަޕްޝަނުގައެވެ. އެއީ ސަލާމަތް ނުވާނެ ކޮރަޕްޝަނެކެވެ. ބާކީ ހުރި ކޮންމެ ކޮރަޕްޝަނަކީ ﷲ ތަޢާލާގެ އޯތާތެރިވަންތަކަމުން ޢަފޫކޮށް ދެއްވަވައިފާނެ ކޮރަޕްޝަނެވެ. އެހެންކަމާއިއެކުވެސް ގިނަ ބައެއްގެ ހިތުގެ ތެރެއަށް މި ކޮރަޕްޝަން ވަނީ ވަދެފައެވެ. އެކަމުގެ ހެއްކަކީ ފަރުޟު5ނަމާދާއި ތަހައްޖުދު ނަމާދު ކުރި ނަމަވެސް ލޯބިވާންޖެހޭ މީހުންނާއި ރުޅިއަންނަންޖެހޭ މީހުން ވަކިކުރަން ނުއެނގޭ ކަމެވެ. އެކުވެރިވާންޖެހޭ މީހުންނާއި ރުޅިވެރިވާނަ ޖެހޭ މީހުންވެސް ނުއެނގޭ ކަމެވެ. އެއީ ހިތަށް އީމާންކަމުގެ ކޮރަޕްޝަން ވަދެފައި އޮތުމުންނެވެ.\nﷲ ތަޢާލާ ވަޙީ ކުރައްވަވާފައިވަނީ "ޝިރުކުރުކުރާ ޙާލުގައި މެނުވީ ގިނަ މީހުން އީމާންވާކަމުގައި ނުވާ" ކަމަށެވެ. އެފަދަ މީހުން ތިބެނީ އީމާންވެގެންނެވެ. ނަމަވެސް އީމާންވެގެން ތިބެނީ ޝިރުކުރާ ހާލުގައެވެ. ޝިރުކާއި އީމާންކަމާއި މަސްހުނިކޮށްގެން ތިބޭނަމަ އީމާންކަމުން ކުރާނެ ފައިދާއެއް ނެތެވެ.


Raushan maruvi mahsala ge shareeaiy maadhamaa fashanee\nރައުޝާން މަރުވި މައްސަލާގެ ޝަރީއަތް ފަށަނީ\nހަދަމުންދިޔަ އިމާރާތަކުން ކުއްޖެއްގެ ބޮލަށް ސިމިންތި ބަސްތާއެއް ވެއްޓި ލިބުނު އަނިޔާއަށް ފަރުވާ ދެމުން ދަނިކޮށް އެ ކުއްޖާ މަރުވި މައްސަލައިގައި ދައުވާ އުފުލާފައިވާ ހަ މީހުންގެ ޝަރީއަތް މާދަމާ ކުރިމިނަލް ކޯޓުގައި ފެށުމަށް ތާވަލުކޮށްފި އެވެ.\nދައުވާ އުފުލާފައިވަނީ ހަތަރު އިންޑިއާ މީހަކަށާއި ދެ ދިވެއްސަކަށެވެ. އިންޑިއާ މީހުންނަކީ އެ ތަނުގައި މަސައްކަތް ކުރަން އުޅުނު މީހުންނެވެ.\nދައުވާ އުފުލި ދެ ދިވެހިންނަކީ ދަފްތަރު ނަންބަރު 8424، މޫސާ ހަސަން އާއި ދަފްތަރު 7198 އާދަމް ޝަފީގެވެ. އެ ދެ މީހުންގެ މައްޗަށް އުފުލާފައިވަނީ މީހަކު މަރުވިކަމުގެ އިހުމާލުގެ އަމަލެއް ކުރުމުގެ ކުށުގެ ދައުވާ އެވެ. މޫސާ ހަސަންއަކީ ޑަބްލިޔު ކޮންސްޓަރަކްޝަންގެ ސީނިއާ ސައިޓް ސްޕަވައިޒަރެވެ. އާދަމް ޝަފީގަކީ އެ ކުންފުނީގެ މެނޭޖިން ޑިރެކްޓަރެވެ.\nއެ ދެ މީހުންގެ މައްޗަށް ދައުވާ ކުރީ ފަރީދީ މަގުގައި ޖަމާކޮށްފައި ހުރި ހިލަ ބަސްތާތަކާއި ސިމެންތި ބަސްތާތައް ސަވާޖީއެއް ބޭނުންކޮށްގެން ވިންޗުގެ އެހީގައި ނުވަވަނަ ފަންގިފިލާއަށް އެރުވުމުގެ މަސައްކަތްކުރިއިރު ސަލާމަތީ ގޮތުން އަޅަންޖެހޭ ފިޔަވަޅުތަކަށް އިހުމާލުވެފައިވާތީ އެވެ. އެ ކުށް ސާބިތުވެއްޖެނަމަ އެ ދެ މީހުންގެ މައްޗަށް އެއް އަހަރާއި ހަތް މަހާއި ހަ ދުވަހުގެ ޖަލު ހުކުމެއް އަންނާނެ އެވެ.\nދައުވާ އުފުލި ހަތަރު އިންޑިއާ މީހުންނަކީ ރައްޖާވް އަލީ އާއި މުތުމަނި ރަމަޗަންދުރަން އާއި ކެޝަރިލަލް ޗައުހަން އަދި ގުލަމް މަހަމަދެވެ. ރައްޖާވްގެ މައްޗަށް އުފުލީ މީހަކު މަރުވެދިޔުމުގައި ފަރުވާ ކުޑަ އަމަލެއް ހިންގުމުގެ ކުށުގެ ދައުވާ އެވެ. ސިމެންތި ބަސްތާތައް އުފުލި ވިންޗް އޮޕަރޭޓްކުރީ އޭނާ އެވެ. ސިމެންތި ބަސްތާއެއް ވެއްޓުނީ ވިންޗް ލައިނަށް މާބޮޑަށް ދޫދެވުމުގެ ސަބަބުންނެެވެ. އެ ކުށް ސާބިތުވެއްޖެނަމަ ހަ އަހަރުގެ ޖަލު ހުކުމެއް އަންނާނެ އެވެ.\nމުތުމަނިގެ މައްޗަށް އުފުލާފައިވަނީ މީހަކު މަރުވެދިއުމުގައި ފަރުވާކުޑަ އަމަލެއް ހިންގުމުގައި ބައިވެރިވުމުގެ ކުށުގެ ދައުވާ އެވެ. އޭނާއަކީ ރައްޖާވްއަށް ސިމެންތި ބަސްތާތައް މައްޗަށް ނެގުމަށް އެންގި މީހާ އެވެ. ރައްޖާވްއަކީ ވިންޗް އޮޕަރޭޓްކުރަން ހަވާލުވެފައިވާ ފަރާތް ނޫންކަން އެނގިހުރެ މުތުމަނި ވަނީ އެކަން ކުރުމަށް ރައްޖާވްއަށް އަންގާފަ އެވެ. ދައުވާ ސާބިތުވެއްޖެނަމަ ތިން އަހަރާއި ދެ މަހާއި 12 ދުވަހުގެ ޖަލު ހުކުމެއް އަންނާނެ އެވެ.\nކެޝަރިލަލް ޗައުހަން އާއި ގުލަމް މަހަމަދުގެ މައްޗަށް އުފުލާފައިވަނީ ކުރިމަތިވެދާނެކަން އެނގޭ ނުރައްކަލެއްގެ އިންޒާރު އެކަށީގެންވާ ސަބަބެއް ނެތި ނުރައްކަލެއްގައިވާ މީހާއަށް ނުދިނުމުގެ ކުށުގެ ދައުވާ އެވެ. އެ ދެ މީހުންނަކީ ސިމެންތި ބަސްތާތައް ސަވާޖީއަށް ބަރުކުރުމުގައި އުޅުނު ދެ މީހުންނެވެ. ކުށް ސާބިތުވެއްޖެނަމަ އެ ދެ މީހުންގެ މައްޗަށް އެއް އަހަރާއި ހަ މަހުގެ ޖަލު ހުކުމެއް އަންނާނެ އެވެ.\nބަންގްލަދޭޝް ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް + މަރު


Farudhy Zinma Adha Nuva komme faharaku Lha dharinnah Ethah Asareh ! - AO News\nފަރުދީ ޒިންމާ އަދާ ނުވާ ކޮންމެ ފަހަރަކު ޅަދަރިންނަށް އެތައް އަސަރެއް!\n2020 ގެ ތަސައްވަރު ގޮތުގައި ސްކޫލް ދައުރުގައި ލިޔެލަން ލިޔުނު މަޒްމޫނު ސުރުޚީ އެއް އަޅުގަނޑެކޭ އެއްފަދައިން އެސުރުހީ ހަނދާން ހުންނާނެ އެތައް ރައްޓެހިންނެއްވެސް ތިބޭނެކަން ޔަގީނެވެ. މިލީނިއަމް ނުވަތަ 2000 ވަނަ އަހަރު ފެށުން ފަހުންނެވެ. “2020ގެ ތަސައްވަރަކީ ކޮބާ؟“ ހެއްޔެވެ. ޖޯޝުގައި މަޒްމޫނު ލިޔުނު އެކަކު ތެރޭގައި އަޅުގަނޑުވެސް ވީމެވެ. ތަސައްވަރު ކުރެވުނު ގޮތެކެވެ. ދުނިޔެ ތަރައްޤީ ވަމުން ދިޔަ ވަރަށް ބަލައި ބޭރު ގައުމު ތަކުގެ ޕާކް ތަކުން ފެންނަމުން ދިޔަ ރޯލަރ ކޯސްޓަރ ތަކަށް ހުރި ޝައުގަކާ އެކު 2020ގެ ތަސަައްވަރު ލިޔެލީ އުނދުހޭ ކާރު ތަކެއް ތައާރަފް ވާނެކަމަށެވެ. އަދި އެކާރު ތަކުގައި އެއްތަނުން އަނެއްތަނަށް ކާރުގައި އުނދުހިލާނެކަމެވެ. 2020 ބައްދަލު ކޮށްފިއެވެ. 2020 އާއި އެކު ބިރުވެރިކަން އެންމެނަށް ގެނުވީ ތަސައްވަރު ކުރެވުނު ކާރެއް ނޫނެވެ. ލޮލަށް ނުފެންނަ ކުޑަ ވައިރަހެއް އެއްތަނުން އަނެއް ތަނަށް ފެތުރޭ ވާހަކައެވެ. މީހުންގެ ފުރާނައަށް ގެއްލުންވާ ވާހަކައެވެ.\nބިރުވެރިއެތައް ކަމަކުން ފުރިގެންވާ އެވައިރަސް ފުރަތަމަ ފެނިފައިވަނީ ޗައިނާގެ ވޫހާން ގައި 31 ޑިސެމްބަރ 2019 ވަނަ އަހަރުއެވެ. ކޮވިޑް 19 ގެ ނަން ދެވުނު އެވައިރަސް އެކި ގައުމުތަކަށް ފެތުރި ދިވެހިރާއްޖެއިން ފުރަތަމަ ކޭސް ފެންމަތިވީ 15 އެޕްރިލް 2020ގައެވެ. ވައިރަސް ފެނުމާއެކު ސަރުކާރުން ހަރުކަށި ފިޔަވަޅެއް އެޅިއެވެ. ރައްޔިތުންގެ ރައްކާތެރިކަމަށެވެ. ވެރިކަން ކުރާ ރަށް ކަމުގައިވާ މާލެ 16 އެޕްރިލް އިން 14 ޖޫން އަށް ފުލް ލޮކްޑައުން އަކަށް ގެނެވުނެވެ. ޕަބްލިކް ހެލްތް އެމެޖެންސީ 30 ޖޫން އާއި ހިސާބަށް ދިގު ދަންމާލިއެވެ. އަދި ރާއްޖޭން ބޭރުން ފަތުރުވެރިން އައުން ހުއްޓުވާލިއެވެ. ކޭސް ތައް އިތުރުވަމުން ދިޔައެވެ. އާއެކެވެ! ސަރުކާރުން ރައްޔިތުންގެ ރައްކާތެރި ކަމަށް ފިޔަވަޅު އަޅައި ދަރިންގެ ސަލާމަތާއި ރައްކާތެރިކަމަށް ސްކޫލްތައްވެސް ބަންދު ކުރިއެވެ. މާލެ ލޮކްޑައުން އަކަށް ގެންދިޔުމުގެ އެންމެ މުހިންމު ކަމަކަށް ވީ ޖަޒީރާ ވަންތަ ދިވެހި ރާއްޖޭގައި އެކަން ހައްލު ކުރެވޭނެ ގޮތަކީ އެއީ ކަމަށް ދެކިގެންނެވެ. ރާއްޖެ ތެރޭގެ އެހެން ރަށްތަކަށް ފެތުރުނަ ނުދިނުމަށެވެ. ލޮކްޑައުން ފޭސް އަށް ބަލާލަމާ ހިނގާށެވެ. ހާއްސަ ހުއްދައަކާއި އެކު ގޭތެރޭގެ ޒަރޫރީ ސާމާނު ގަންނަން ބޭރަށް ނުކުމެވުނަސް އެވަރިރަސް ދެކެ ބިރުން ގޭގެ ކުޑަދޮރު ހުޅުވާ ނުލާ ތިބި އެތަށް ދިވެހިންނެއް އޭރު މާލޭގައި ތިއްބެވެ.\nލޮކްޑައުން ފޭސް ވެގެން ދިޔަކީ ދުނިޔޭގެ އެކި ހިސާބު ތަކުގެ މީހުންނަށްވެސް ނަފްސާނީ އެތައް މައްސަލައެއް ދިމާވި ކަމަކަށެވެ. ހަމަ އެހެން ދިވެހި ރާއްޖޭގެވެސް މިކަން ދިޔައީ އެހެންނެވެ. ފުލް ލޮކްޑައުން އުވާލައި ސަރުކާރުން ދެން ދޭން ފެށީ ލުއި ތަކެކެވެ. ލުޔަކަށް ފަހު ލުޔެެއް ދިން އިރު މިއުޅެނީ ދިވެހި ރާއްޖެއިން ކޮވިޑް 19 ފިލައި ގޮސްގެން ނޫނެވެ. ނަމަވެސް ފަރުދީ ޒިންމާތަކަކާއެކު ރައްކާތެރި ކަމުގެ އެތައް ފިޔަވަޅެއް އަޅަން އިލްތިމާސް ކޮށް ދިން ލުއި ތަކާއެކު އަނެއްކާ މާލެ އާއި އެކު އާބާދީ ބޮޑު އެތައް ރަށެއް މިވަނީ މޮނިޓަރިންނަށް ލެވިފައެވެ. ވައިރަސް ފެތުރި ބަލި ޖެހޭ މީހުން އިތުރު ވީއެވެ.\nބޮޑެތި މީހުން ކަމުން، ހާލަތަށް ފިޓް ވުމަކީ މާ ބޮޑު ކަމަކަށް ނުވެދާނެއެވެ. ނަމަވެސް އަޅުގަނޑުމެންގެ ތުއްތު ކުދިންނަށް ވަރަށް އަސަރު ތަކެެއް އެބަ ކުރެއެވެ. ގޭބަންދުގައި ތިއްބާ ލިބުނު ލުޔާ އެކު ބޭރަށް ނުކުމެލެވޭ ގޮތް ވެއްޖެއެވެ. ޕާކަށް ގޮސް ރައްޓެހި ކުދިންނާއި ދިމާކޮށްލާ މަޖާ ކޮށްލެވޭ ގޮތް ވެއްޖެއެވެ. ސްކޫލަށް ދާހިތުން ތިއްބާ ސްކޫލް ތައް ހުޅުވިގެން ދިޔައެވެ. ރައްކާތެރި ކަމުގެ ފިޔަވަޅު ތަކާއި އެކުއެވެ. އެކުވެރިންނާއި ބައްދަލުވެ އޯގާތެރި ޓީޗަރުންނާއި ބައްދަލުވެ ކިޔަވަން ދާންފެށުނީތީ އެކުދިން މޫނުމަތިން ހިނިތުންވުން ފެނުނެވެ. ނަމަވެސް ހިތްހަމަޖެހިލައިން ޕާކަށް ގޮސްލައި ކިޔަވަންދާން ފެށުނު ހިސާބުން އަނެއްކާވެސް މިޖެހުނީ ގޭގައި މަޑުކުރާށެވެ. ޓީޗަރުންގެ ދައުރު ދަރިވަރުންނާއި ދުުރުގައި ތިއްބަސް ވަރަށް ފުރިހަމައެވެ. ވަަރޗުއަލް ކްލާސް ތައް ނަގައިދީ ހަދައެވެ.\n“ނަމަވެސް އެކުދިން ބުނާތީ އަޑު އިވުނެވެ. ސްކޫލް ހުޅުވިފައި ކޮންމެ ފަހަރަކު ކިޔަވާ ހިތުން ފަށާއިރު ސްކޫލް ބަންދު އެބަ ވެއެވެ. މިހެން ވާތީ ކިޔަވަން ފޫހިވެސް އެބަވެއެވެ.” އެއްވެސް ދަރިއެއްގެ ފަރާތުން މިފަދަ ބަހެއް އިވުމަކީ މައިންބަފައިން ހިތް ފެޅޭނެ ފަދަ ކަމެކެވެ. އަދި ކުދިން ޑީމޯޓިވޭޓްވެ އަހަރު އެއްކޮށް ދިޔުން މީ ގިނަ ބެލެނިވެރިންގެވެސް ކަންބޮޑު ވުމެއް ކަން ޔަގީނެވެ. ދިރިއުޅުމުގެ ހާލަތު ހުރިހާ އާއިލާ އެއްގައި އެއްގޮތް ނުވާނެއެވެ. ގޭތެރޭގެ ހަމަނުޖެހުމުން ކުދިން އެހެން މާހައުލަކަށް ދެވޭ ހަމައެކަނި ތަނަކީ ސްކޫލަށް ވެފައިވާ ކުދިންވެސް މަދެއް ނުވާނެއެވެ. ގޭތެރޭގައި މައިންބަފައިންނާއެކު ކިޔެވޭނެ މާހައުލަކީ ކޮންމެ ކުއްޖަކަށް ލިބޭނެ މާހައުލެއްވެސް ނޫނެވެ. ކުދިންގެ އުންމީދު ތަކަށް އަލިމަގެއް ގެނެވޭނީ ބޮޑެތި މީހުންގެ ޒިންމާ ބޮޑެތި މީހުން ނަގައިންނެވެ. ފަރުދީ ޒިންމާ އަދާކޮށްގެންނެވެ. ރަމަޟާން މަހު ފަހު 10 އަކަށް އަޅާފައިވާއިރު މިޖެހިފައިވާ މުސީބާތުން ސަލާމަތް ވުމަށް ދުޢާ ކުރަމާ ހިނގާށެވެ. މިހާރަށް ވުރެ ބޮޑަށް އިސްވެރިންނާއި ފަރުދުން ރައްކާތެރި ވާން ހިނގާށެވެ.\nތިނަދޫއިން ކޮވިޑް ބަލި ޖެހުނު 100 ވަނަ މީހާ ފެނުނު އިރުވެސް އާންމުން ސީރިއަސްއެއް ނޫން!\nކޮވިޑް-19 ގދ. ތިނަދޫ: އިތުރު މީހަކު ފައްސިވެ، ފަރުވާ ހޯދަމުން އަންނަ މީހުންގެ އަދަދު 29 އަށް\nކޮވިޑް ޖެހިގެން ރާއްޖޭގައި އިތުރު މީހަކު ނިޔާވެއްޖެ\nފްރާންސުން އޮކްސިޖަން ޖެނެރޭޓަރުތަކެއް އިންޑިއާ އަށް ފޮނުވައިފި


Criminal Court In Ninmee Qaanoonee Nizaamun Beyru Ninmumeh: PG - vNews.mv\nޕްރޮސެކިއުޓަރ ޖެނެރަލް ހުސައިން ޝަމީމް\nކްރިމިނަލް ކޯޓުން ނިންމީ ގާނޫނީ ނިޒާމުން ބޭރު ނިންމުމެއް: ޕީޖީ\nޝިފްޒާ މުޞްޠަފާ 14 July 2020, 19:45\nކުރީގެ ނާއިބުރައީސް އަހުމަދު އަދީބުގެ މައްޗަށް އުފުލި ދައުވާތައް ބާތިލްކުރިކުރަން ކްރިމިނަލް ކޯޓުން ނިންމީ ގާނޫނީ ނިޒާމުން ބޭރުން ނިންމި ނިންމުމެއް ކަމަށާއި ދައުލަތުން ހައި ކޯޓުގައި މައްސަލަ އިސްތިއުނާފު ކުރާނެ ޕްރޮސެކިއުޓަރ ޖެނެރަލް ހުސައިން ޝަމީމް ވިދާޅުވެއްޖެއެވެ.\nއަދީބުގެ މައްޗަށް އެންމެ ފަހުން ދައުލަތުން އުފުލި ހަތް ދައުވާ މިއަދު ކްރިމިނަލް ކޯޓުން ބާތިލްކޮށްފައިވާތީ ޕީޖީ މިއަދު ބޭއްވެވި ނޫސްވެރިންގެ ބައްދަލުވުމުގައި ވިދާޅުވީ ކްރިމިނަލް ކޯޓުގެ ގާޒީ އިސްމާއީލް ރަޝީދު ނިންމެވި ނިންމެވުމަކީ ޖިނާއި އިޖުރާއަތުގެ ގާނޫނާ ޚިލާފު ނިންމެވުމެއް ކަމަށާއި އެ ނިންމެވުން ގާނޫނީގޮތުން ބަލައިނުގަނެވޭނެ ކަމަށެވެ. ދައުލަތުން އަދީބާއެކު ހެދި އެއްބަސްވުމަކީ ބާތިލް އެއްޗެއް ކަމަށް ގާޒީ ކަނޑައަޅުއްވާފައިވާތީ، ޕީޖީ ޝަމީމް ވިދާޅުވީ އަދީބު އެކަމަށް އެދިވަޑައިގެންފައި ވެސް ނެތީސް، އެއްބަސްވުން ބާތިލްކަމަށް ނިންމި ނިންމުމަކީ ކޯޓުގެ އަމިއްލަ އިސްނެގުމަކަށް ނިންމި ނިންމުމެއް ކަމަށެވެ.\nކްރިމިނަލް ކޯޓުގެ ނިންމުމާމެދު ވަރަށް ބޮޑަށް ކަންބޮޑުވުން ފާޅުކުރައްވައި ޝަމީމް ވިދާޅުވީ މި މައްސަލަ ހައި ކޯޓުގައި އިސްތިއުނާފު ކުރައްވާނެ ކަމަށެވެ. އިސްތިއުނާފުގެ ލިޔުންތައް މާދަމާ ކޯޓަށް ހުށަހަޅުއްވާނެ ކަމަށް ވިދާޅުވިއެވެ.\nއަދީބުގެ މައްޗަށް އުފުލި ދައުވާތައް ބާތިލްކުރުމުން މިނިވަންވީ އެ ދައުވާތަކާ ގުޅިގެން ޝަރީއަތް ނިމެންދެން ބަންދުކުރުމަށް އަމުރުކޮށް އަދީބު ގޭބަންދުގައި ހުންނަވަނިކޮށެވެ. ޝަމީމް ވިދާޅުވީ އަދީބު ފުރުން މަނާކުރުމުގެ އަމުރަކަށް ކޯޓުގައި ދައުލަތުގެ ފަރާތުން އެދޭނެ ކަމަށާއި ނަމަވެސް ބަންދުކުރުމުގެ އަމުރަކަށް ދެން އެދޭނީ ހައްޔަރުކުރަން ޖެހޭ ސަބަބެއް އޮތިއްޔާ ކަމަށެވެ.\nގާޒީ އިސްމާއީލް ރަޝީދު ނިންމުމަށް ވާސިލްވި ގޮތާމެދު ވަރަށް ބޮޑަށް ފާޑުވިދާޅުވެ ޕީޖީ ވިދާޅުވީ ޝަރީއަތަށް ހުށަހަޅާފައި ނެތް ކިތަންމެ ކަމެއް ކޯޓު ހުކުމުގައި ހިމެނޭ ކަމަށެވެ. ގާޒީ ރިއާޔަތްކުރައްވަން ޖެހޭނީ ކޯޓަށް ހުށަހެޅޭ ލިޔުންތަކާއި ދެފަރާތުގެ ވާހަކަތަކަށް ކަމަށާއި ގާޒީއަށް އެނގިވަޑައިގަންނަވާ މައުލޫމާތުތަކެއްގެ މައްޗަށް ހުކުމްކުރަން ވެއްޖެނަމަ، ފުލުހުންނާއި ޕީޖީގެ ބޭނުމެއް ނެތް ކަމަށް ޝަމީމް ވިދާޅުވިއެވެ.\nއަަދީބު ޖަލުގައި ހުންނެވިއިރު ރާއްޖެއިން ބޭރަށް ފަރުވާއަށް ފޮނުވުމުގެ ޝަރުތެއްގެ ގޮތުގައި އެއްބާރުލުން ދިނުމުގެ އެއްބަސްވުން ހަދާފައިވާތީ އެއީ ނުފޫޒު ފޯރުވައިގެން ކޮށްފައިވާ ޓޯޗާގެ އަމަލެއް ކަމަށް ގާޒީ ވަނީ ނިންމަވާފައެވެ. އެ ނުކުތާގައި ޝަމީމް ވިދާޅުވީ އެއީ ޓޯޗާ ކަމަށް އަދީބު ޝަރީއަތުގައި ވިދާޅުވެފައި ނުވާ ކަމަށާއި އަދި އެފަދަ މައްސަލައެއް ހިއުމަން ރައިޓްސް ކޮމިޝަނަށް ވެސް ހުށަހަޅާފައި ނެތް ކަމަށެވެ. އެހެންކަމުން ގާޒީގެ އެ ނިންމެވުން ވެސް ގޯސް ކަމަށް ޝަމީމް ވިދާޅުވިއެވެ.\nގާޒީގެ ނިންމެވުމަށް ވަރަށް ބޮޑަށް ފާޑުވިދާޅުވެ ޕީޖީ ޝަމީމް ވިދާޅުވީ ގާޒީ އިސްމާއީލް ރަޝީދުގެ މައްސަލަ ޖުޑީޝަލް ސާވިސް ކޮމިޝަނަށް ހުށަހަޅުއްވާނެ ކަމަށެވެ. ގާޒީއަކު "ހެއްވާކޮށް" ކަމެއް ކޮށްފިނަމަ ޕީޖީ އެކަން ޖޭއެސްސީއަށް ހުށަހަޅަން ޖެހޭ ކަމަށާއި އެހެންކަމުން އެކަން ކުރައްވާނެ ކަމަށެވެ. އަދި މައްސަލަ ހައިކޯޓުގައި އިސްތިއުނާފު ކުރުމުން ދަށު ކޯޓުގެ ނިންމުން ބާތިލްކުރާނެ ކަމުގެ އުންމީދު ވަރަށް ބޮޑަށް އެބައޮތް ކަމަށް ވެސް ވިދާޅުވިއެވެ.\nއަހުމަދު އަދީބް ކްރިމިނަލް ކޯޓު އެމްއެމްޕީއާރްސީ ސިޔާސީ ޕްރޮސެކިއުޓާ ގެނެރަލް\nޕިޖީ ކުރިން ހުންނެވީ އަދީބުގެ ވަކީލަކަށް.މިހާރު އަދީބަށް ދަޢްވާ ކުރާ މީހަކަށް.\nހެލްތު މިނިސްޓަރުގެ މަގާމުން އަމީން އިސްތއުފާ ދެއްވައިފި\n39 މީހުން އަލަށް ޕޮޒިޓިވް، ބަލިން ފަސޭހަވީ 33 މީހުން


Anhenunge Mood Swing: Sababuthakaai baeh hallu | Mihaaru\nމޫޑު ބަދަލުވުމުގެ ވަރަށް ގިނަ ސަބަބުތައް ހުރޭ\nއަންހެނުންގެ މޫޑް ސްވިންގް: ސަބަބުތަކާއި ބައެއް ހައްލު\n19 ފެބުރުއަރީ 2019 - 07:092comments\nހިނދުކޮޅެއްގެ ތެރޭގައި، އެއްވެސް ކަމަކާ ނުލައި ހަމަ ކުއްލިއަކަށް މީހާގެ މިޒާޖު ރުޅިވެރިކަމަށް ނުވަތަ އުފާވެރިކަމަށް ބަދަލުވާ ނަމަ އެއީ "މޫޑް ސްވިންގް" ކަަމަށް ވެދާނެ އެވެ. މިއީ އަންހެނުންނަށް ވަކިން ބޮޑު މައްސަލައެކެވެ. މިހެން ދިމާވާ ސަބަބެއް ނުވަތަ ސަބަބުތަކެއް ހުރެދާނެ އެވެ.\nކުއްލި ކުއްލި އަށް މޫޑު ބަދަލުވުން ނުވަތަ "މޫޑް ސުވިންގް" ގެ ސަބަބަކީ މީހާގެ ހަށިގަނޑުގެ ހާލަތު ނުވަތަ ދިރިއުޅުމުގެ ވައްޓަފާޅި ހުންނަ ގޮތް ކަމަށް ވެދާނެ އެވެ.\nމައްސަރުކަންތައް ޖެހުމުގެ ކުރިން\nމައްސަރުކަންތައް ޖެހުމުގެ ހަފުތާއެއް ނުވަތަ ދެ ހަފުތާއެއް ކުރިން މޫޑު ބަދަލުވުމުގެ މައްސަލަ ވަރަށް ގިނަ އަންހެނުންނަށް ދިމާވެ އެވެ. މޫޑް ސްވިންގުގެ އިތުރުން ވަރުބަލިވުމާއި ކެއުމުގެ އާދަޔަށް ބަދަލު އައުމާއި ޑިޕްރެޝަނާއި ބަނޑުގައި ވައި ހެދުމާއި މި ނޫނަސް އެކި ކަންކަމާ ކުރިމަތިވެ އެވެ. ގިނަ އަންހެނުން - 90 ޕަސެންޓް - މީހުންނަށް މިއިން ކޮންމެވެސް އެއް ކަމެއް، މައްސަރުކަންތަކުގެ ކުރިން ތަޖުރިބާކުރަންޖެހެ އެވެ.\nމި ދިމާވާ ކަންކަން އެކި ފަހަރު ދިމާވާނީ އެކި މިންވަރަށް އެކި ގޮތަށެވެ. އަދި އުމުރު މައްޗަށް ދިޔަ ވަރަކަށް މި ކަންކަން ގޯސްވުން ނުވަތަ ރަނގަޅުވުން ވެސް އެއީ ވެދާނެ ގޮތެކެވެ.\nމައްސަރުކަންތައް ޖެހުމުގެ ކުރިން މި ކަންކަން ދިމާވަނީ ކީއްވެގެންކަން ކަނޑައެޅިގެން ބުނާކަށް ނޭނގެ އެވެ. އެކަމަކު އެކި ދިރާސާތަކުގައި ބުނަނީ މިއީ ހޯމޯން އެސްޓްރޯޖެން އަށް އަންނަ ބަދަލުގެ ނަތީޖާ ކަމަށެވެ. މައްސަރުކަންތައް ޖެހުމުގެ ކުރިންނާއި ފަހުން ހަށިގަނޑުގައި އެސްޓްރޮޖެން ލެވަލް މަތިވެ، ދަށްވުމަކީ ހިނގާ ކަމެކެވެ.\nޕްރީމެންސްރަލް ޑިސްފޮރިކް ޑިސްއޯޑާ (ޕީއެމްޑީޑީ) އަކީ އަދި މާ ބޮޑުވަރުވާ ހާލަތެކެވެ. މި ހާލަތު، ބަލިވެ އިންނަ އުމުރުގެ ފަސް ޕަސެންޓް އަންހެނުންނަށް ތަޖުރިބާކުރަން ޖެހެ އެވެ. ޕީއެމްޑީޑީ އަކީ ވަރަށް ބޮޑަށް މޫޑު ބަދަލުވެ ޑިޕްރެޝަންގެ ހާލަތު ވަރަށް ގޯސްވުމާއި ކަންކަމާ މާ ބޮޑަށް ރުޅި އިސްކުރެވޭ ގޮތް މެދުވެރިކުރުވާ ހާލަތެކެވެ. ދިރިއުޅުމުގެ އާދަތައް އެކަނި ބަދަލުކޮށްގެން މިކަން ރަނގަޅެއް ނުވެ އެވެ. މިކަމަށް ސްޓްރެސް މެނޭޖްމަންޓާއި ކެއުން ވެސް ބަދަލުކުރަންޖެހެ އެވެ.\nސްޓްރެސްވުމުން ހަށިގަނޑަށް ސިއްހަތަށް ނޭދެވޭ އަސަރުތައް ކުރެ އެވެ. މީގެ ތެރެއިން އެއް ކަމަކީ މޫޑް ސްވިންގެވެ. ކަންކަމާ މާޔޫސްވުމާއި ރުޅިގަދަވެ ހިތްހަމަނުޖެހިފައި ހުރުމަކީ އާންމު ކަމަކަށް ވެއްޖެ ނަމަ ނަފްސާނީ މައްސަލަތަކާ އެކު، މޫޑު ހަރާބުވުމުގެ މައްސަލަ ވެސް ދިމާވާނެ އެވެ.\nމޫޑަށް ބަދަލު އަންނަ ނަފްސާނީ އެކި މައްސަލަތައް ވެސް ހުރެ އެވެ. އޭގެ ތެރޭގައި އެޓެންޝަން ޑެފިސިޓް ހައިޕައެކްޓިވިޓީ ޑިސްއޯޑާ (އޭޑީއެޗްޑީ)، ޑިޕްރެޝަން އަދި ބައިޕޯލާ ޑިސްއޯޑާ ފަދަ މައްސަލަތައް ހިމެނެ އެވެ. މިފަދަ ނަފްސާނީ ކަމެއް ހުރި ނަމަ އެކަމަށް ފަރުވާކޮށްގެން، މޫޑް ސްވިންގުގެ މައްސަލަ އަށް ވެސް ލުޔެއް ހޯދިދާނެ އެވެ.\nހޯމޯން ބެލެންސް ނުވުން\nއެސްޓްރޮޖެން އަކީ މައްސަރުކަންތައް ޖެހުމުގެ ކުރިން ދިމާވާ މޫޑް ސްވިންގާ ގުޅުން ހުރި ހޯމޯނެއް ކަމަށް ވަނީ ބެލެވިފަ އެވެ. ތައިރޮއިޑުން އެކަށީގެންވާ މިންވަރަށް ހޯމޯން އުފައްދައިނުދިނުމުގެ މައްސަލަ ކަމަށްވާ ހައިޕޮތައިރޮޑިޒަމް އަކީ ހޯމޯނަށް ބަދަލު އަންނަ ވަރަށް އާންމު މައްސަލައެކެވެ. މިއީ ވެސް މޫޑް ސްވިންގުގެ ސަބަބަކަށްވެ އެވެ.\nމިއީ ޖަޒުބާތީ ގޮތުންނާއި ޖިސްމާނީ ގޮތުން އަދި ނަފްސާނީ ގޮތުން ކުއްޖާ އަށް ބޮޑެތި ބަދަލުތަކެއް އަންނަ ދުވަސްވަރެކެވެ. މި ދުވަސްވަރު ވެސް މޫޑަށް ބަދަލު އަންނާނެ އެވެ.\nބަލިވެއިނުމުން ހޯމޯނަށް ވަރަށް ބޮޑަށް ބަދަލު އާދެ އެވެ. އަދި ޖިސްމާނީ ގޮތުން ވެސް ބޮޑެތި ވޭންތަކެއް އުފުލަންޖެހެ އެވެ. އެހެންވެ މިއީ ވެސް މޫޑަށް ބަދަލު އަންނަ ކަމެކެވެ.\nމިއީ ވެސް ހަށިގަނޑަށް ބޮޑެތި ބަދަލުތަކެއް އަންނަ ދުވަސްވަރަކަށް ވާތީ މިއީ ވެސް މޫޑު ބަދަލުވާ ހާލަތެކެވެ.\nހައްލު ހޯދާނީ ކިހިނެއް؟\nމޫޑް ސްވިންގް ރަނގަޅުކުރުމަށް ކުރެވިދާނެ ކިތަންމެ ކަމެއް އެބަހުއްޓެވެ. އެންމެ މުހިންމު އެއް ކަމަކީ ކަސްރަތުކުރުން އާންމު ކަމަކަށް ހެދުމެވެ. އަދި ކެފެއިން އާއި ހަކުރު މަދުކޮށްލަން ޖެހޭނެ އެވެ. މީގެ އިތުރުން ކެލްސިއަމް ސަޕްލިމެންޓް ވެސް ބޭނުންކުރެވިދާނެ އެވެ. އަދި ސިއްހަތަށް ފައިދާހުރި ކާނާ ކެއުމާއި މޫޑް ރަނގަޅުކޮށްދޭ ކާނާ ކެއުން ވެސް ހިމެނެ އެވެ.\nސްޓްރެސް މެނޭޖްމަންޓަކީ ވެސް މޫޑް ހަމަޔަކަށް އަޅުވަން ކުރަންޖެހޭ ކަމެކެވެ. އަދި ނިދި ހަމަކުރަން ޖެހޭނެ އެވެ.\nމި ކަންކަމުގައި ޑޮކްޓަރެއްގެ ލަފާ ހޯދަންވާނެ އެވެ.\nއިތުރު ލިޔުންތައް ސިއްހަތު އަންހެނުން ހާސްވުން


World Cup ga gaaim kuri record thah ingeytha? World Cup ga gaaim kuri record thah ingeytha?\nމިއަހަރުގެ ވޯލްޑްކަޕުގައި ޤާއިމްކުރި ރެކޯޑްތައް އެނގޭތަ؟\nމިއަހަރު ބޭއްވި ވޯލްޑްކަޕުގައި 15 ރެކޯޑެއް ޤާއިމްކޮށްފައިވޭ\nރަޝިޔާގައި ބޭއްވި ވޯލްޑް ކަޕު ނިމި، މުބާރާތުގެ ވާހަކަތައްވެސް މަދުވެއްޖެއެވެ. މިހާރު އިވެނީ މުބާރާތުގައި ފާހަގަކޮށްލެވުނު ކުޅުންތެރިން ބޮޑެތި އަގުގައި ޓީމުތަކަށް ބަދަލުވަމުންދާ ވާހަކަތަކެވެ. ނޫނީ ކުރިއަށް އޮތް ޗެމްޕިއަންސް ލީގުގެ ވާހަކަތަކާއި ބޮޑެތި ޤައުމުތަކުގެ ލީގުތަކުގެ ވާހަކައެވެ. ނަމަވެސް ނިމިގެންދިޔަ ވޯލްޑް ކަޕާއެކު ބައެއް ކުޅުންތެރިންނާއި ކޯޗުންނާއި ޤައުމުތައް ވަނީ ރެކޯޑް ފޮތްތަކަށް އަރާ، ތާރީޚުން ޖާގަ ހޯދާފައެވެ. މިގޮތުން ނިމިގެންދިޔަ ވޯލްޑްކަޕުގައި ވަނީ ޖުމްލަ 15 ރެކޯޑެއް ހަދާފައިވެއެވެ.\nސްޕެއިން ކޮޅަށް ލަނޑު ޖެހުމަށްފަހު ރޮނާލްޑޯ އުފާފާޅުކުރަނީ / އޭނާއަކީ ވޯލްޑް ކަޕެއްގައި ހެޓްރިކެއް ހެދި އުމުރުން އެންމެ ދުވަސްވީ ކުޅުންތެރިޔާ\nވޯލްޑް ކަޕުގައި ޤާއިމްކުރި ފާހަގަކޮށްލެވޭ ރެކޯޑްތަކަށް ބަލާލާއިރު، ވޯލްޑް ކަޕުގައި ހެޓްރިކެއް ހެދި އުމުރުން އެންމެ ދުވަސްވީ ކުޅުންތެރިޔާގެ ރެކޯޑް ޕޯޗުގަލްގެ މަޝްހޫރު ތަރި ކްރިސްޓިއާނޯ ރޮނާލްޑޯ ވަނީ ޤާއިމްކޮށްފައެވެ. އުމުރުން 33 އަހަރުގެ ރޮނާލްޑޯ މިރެކޯޑް ޤާއިމްކުރީ ޕޯޗުގަލްއާއި ސްޕެއިން ވާދަކުރި މެޗުގައެވެ. އަނެއްކޮޅުން މިމުބާރާތުގައި ޖެހި ލަނޑުތަކާއެކު ރޮނާލްޑޯ ވަނީ4ވޯލްޑްކަޕެއްގައި ލަނޑުޖެހި ކުޅުންތެރިންގެ ލިސްޓުންވެސް ޖާގަ ހޯދާފައެވެ. ރޮނާލްޑޯގެ އިތުރުން4ވޯލްޑް ކަޕުގައި ލަނޑުޖެހި ކުޅުންތެރިންގެ ލިސްޓުގައި ހިމެނީ ބްރެޒިލްގެ ޕެލޭއާއި، ހުޅަނގު ޖަރުމަނުގެ އުވެ ސެލާއާއި ޖަރުމަންވިލާތުގެ މިރުސޮލާވް ކްލޯސާއެވެ.\nއައިސްލެންޑު ޓީމުގެ ސަޕޯޓަރުން / މިއީ ވޯލްޑްކަޕުގައި މިހާތަނަށް ވާދަކުރި އެންމެ ކުޑަ ޤައުމު\nމިއަހަރު ބޭއްވި ވޯލްޑް ކަޕުގައި އަލަށް ވާދަކޮށް، ވަރުގަދަ އާޖެންޓީނާ ހިފަހައްޓާލި ކުޑަކުޑަ އައިސްލޭންޑު ވަނީ ރެކޯޑެއް ޤާއިމްކޮށްފައެވެ. 330،000 މީހުންގެ އާބާދީއެއް އޮންނަ އައިސްލެންޑަކީ ވޯލްޑް ކަޕެއްގައި ވާދަކުރި އެންމެ ކުޑަ ޤައުމެވެ. މީގެ ކުރިން މިރެކޯޑް އޮންނަނީ 2006 ވަނަ އަހަރުގެ ވޯލްޑްކަޕުގައި ވާދަކުރި 1.3 މިލިއަން މީހުންގެ އާބާދީއެއް އޮންނަ ޓްރިނިޑާޑް އެންޑް ޓޮބޭގޯގައެވެ.\nސްވިޑެންއާއި މެކްސިކޯ ވާދަކުރި މެޗުގައި މެކްސިކޯ ކޮޅަށް، ބައިކޮޅަށް ވަނތް ލަނޑަށްފަހު ޓީމު ކުޅުންތެރިން މާޔޫސްވެފައި / މިއީ އެންމެ ގިނައިން ބައިކޮޅަށް ލަނޑު ވަނތް މުބާރާތް\nވޯލްޑްކަޕުގައި ހިތްޤައިމު ރީތި ގޯލުތަކެއް ފެނުނުއިރު، ސަޕޯޓަރުން ބަލަން ބޭނުންނުވާ ފަދަ ގޯލުތަކެއްވެސް ވަނެވެ. މިގޮތުން މިއަހަރުގެ ވޯލްޑްކަޕުގައި ޖެހި 169 ގޯލުގެ ތެރެއިން 12 ގޯލަކީ ބައިކޮޅަށް ވަނތް ލަނޑެވެ. އެހެންކަމުން މިއީ މިހާތަނަށް އެންމެ ގިނައިން ބައިކޮޅަށް ގޯލު ޖެހި ވޯލްޑްކަޕެވެ. މީގެ ކުރިން އެންމެ ގިނައިން ބައި ކޮޅަށް ލަނޑު ޖަހާފައިވަނީ 1998 ވަނަ އަހަރު ބޭއްވި ވޯލްޑް ކަޕުގައެވެ. އެއީ6ގޯލެވެ. މިއަހަރުގެ ވޯލްޑް ކަޕުގެ ފައިނަލް މެޗުގައިވެސް ބައި ކޮޅަށް ލަނޑެއް ވަނތްތަން ފެނުނެވެ. ކްރޮއޭޝިޔާގެ މާރިއޯ މަންޒޫކިޗު ބައިކޮޅަށް ޖެހި ގޯލަކީ، މިހާތަނަށް ވޯލްޑް ކަޕުގެ ފައިނަލް މެޗެއްގައި ބައިކޮޅަށް ޖެހި ފުރަތަމަ ލަނޑެވެ.\nމިސްރުގެ ކީޕަރު އިސްސާމް އަލް ހަދާރީ / މިއީ ވޯލްޑް ކަޕެއްގައި ކުޅުނު އުމުރުން އެންމެ ދުވަސްވީ ކުޅުންތެރިޔާ\nއުމުރުން ދުވަސްވީ ކުޅުންތެރިންނަކީވެސް ވޯލްޑް ކަޕުގައި ފާހަގަކޮށްލެވޭ ބައެކެވެ. މިގޮތުން މިސްރާއި ސަޢުދީ ޢަރަބިއްޔާ ވާދަކުރި މެޗުގައި މިސްރުގެ ގޯލު ބެލެހެއްޓި އިސްސާމް އަލް ހަދާރީއަކީ މިހާތަނަށް ވޯލްޑް ކަޕު މެޗެއްގައި ކުޅުނު އުމުރުން އެންމެ ދުވަސްވީ ކުޅުންތެރިޔާއެވެ. އޭނާގެ އުމުރަކީ 45 އަހަރާއި 161 ދުވަހެވެ. މީގެ ކުރިން މިރެކޯޑް އޮތީ ކޮލަމްބިއާ ކުޅުންތެރިއެއްގެ އަތުގައެވެ.\nމިއަހަރުގެ މުބާރާތުގައި ވަނީ ވޯލްޑްކަޕުގައި ކެޕްޓަނެއްގެ ގޮތުގައި އެންމެ ގިނަ އަހަރު ކުޅުމުގެ ރެކޯޑްވެސް ކުޅުންތެރިޔަކު ޤާއިމުކޮށްފައެވެ. މިގޮތުން މުބާރާތުގައި ވާދަކުރި މެކްސިކޯ ޓީމުގެ ކެޕްޓަން ރަފޭލް މަކޭޒް ވަނީ 2002، 2006، 2010، 2014 އަދި މިއަހަރުގެ މުބާރާތާއެކު5ވޯލްޑް ކަޕުގައި ކެޕްޓަންގެ މަޤާމު އަދާކޮށްފައެވެ.


iOS 10.3 ah Update Kurumun Jaaga Ithuruvey | Mihaaru\nއައިއޯއެސް 10.3 އަށް އަޕްޑޭޓްކުރުމުން ޖާގަ އިތުރުވޭ\nއެޕަލް އައިއޯއެސް 10.3: އެޕަލް ޑިވައިސްތަކުގެ ފައިލް ސިސްޓަމަށް ގެނައި ބަދަލެއްގެ ސަބަބުން ޑިވައިސްތަކުގައި ބޭނުންކުރަން ލިބޭ ޖާގަ އިތުރުވޭ\n03 އެޕްރީލް 2017 - 06:37\nތިޔަ އުޅެނީ އައިފޯނުގެ ޖާގަ ފުރި ފޮޓޯގަނޑެއް ވެސް ނެގޭނެ ގޮތެއް ނެތިގެން ނަމަ އަވަހަށް އައިއޯއެސް 10.3 އަށް އަޕްޑޭޓްކުރާށެވެ. އައިފޯނާއި އައިޕެޑަށް އެންމެ ފަހުން ދިން އައިއޯއެސް އަޕްޑޭޓުން ހައްލެއް ލިބިދާނެ އެވެ.\nއައިއޯއެސް 10.3 އަށް އަޕްޑޭޓްކުރުމުން ސްޓޯރޭޖަށް ބަދަލުތަކެއް އާދެ އެވެ. އެކަމަކު 128ޖީބީ ފޯނެއް، އައިއޯއެސް 10.3 އަށް އަޕްޑޭޓްކުރުމަކުން، އެ އަށް ވުރެ ސްޓޯރޭޖް އިތުރެއް ނުވެ އެވެ. އަދި 256ޖީބީ ވެސް، އެ އަށް ވުރެ ސްޓޯރޭޖް އިތުރެއް ނުވެ އެވެ. އެކަމަކު، އޮޕަރޭޓިން ސިސްޓަމަށާއި އެޕްލިކޭޝަންތަކަށް ސްޓޯރޭޖުން ކުރިން ނެގި ޖާގަ ކުޑަވެ އެވެ. އެހެންވެ، ބޭނުންކުރަން ލިބޭ ޖާގަ އިތުރުވަނީ އެވެ.\nމިސާލަކަށް 256ޖީބީ ފޯނެކެވެ. ފޮށިން ނަގައި ބޭނުންކުރަން ފަށާއިރު ފޯނުގެ ޖާގަ އަކީ 248.5ޖީބީ އެވެ. ބާކީ ހުރި ކަމަށް ދައްކަނީ 75.45ޖީބީ އެވެ. އެކަމަކު އައިއޯއެސް 10.3 އަށް އަޕްޑޭޓްކުރުމުން ފޯނުގެ ޖާގަ 252.14ޖީބީ އަށް ބަދަލުވެ އެވެ. އަދި ބާކީ ހުރި ކަމަށް 83.26ޖީބީ ދައްކަ އެވެ.\nއެޕަލް ޑިވައިސްތަކަށް ދާދި ފަހުން ލިބުނު އަޕްޑޭޓްގައި ވަރަށް ބާރުގަދަ ފީޗާތަކެއް ހިމަނާފައި އެބަ ހުއްޓެވެ. އޭގެ ތެރެއިން ވެސް ބޭނުންކުރާ މީހުން އެންމެ ބޮޑަށް އަޅައިގަންނަނީ ޖާގަ އިތުރުވާ ކަމަށް ބުނެ ދެކެވޭ ވާހަކަތަކުގަ އެވެ.\nއައިއޯއެސް 10.3 އަށް އަޕްޑޭޓްކުރުމުން ޑިވައިސްތަކުގެ ދުވެލި ވެސް ބާރުހެން ހީވެ އެވެ. ބައެއް ޑިވައިސްތައް ބޭނުންކުރާ މީހުންނަށް ތަފާތުކަމެއް ތަޖުރިބާކުރެވުނު ނަމަވެސް، އައިއޯއެސް 10.3 ސްޕީޑް ބާރެވެ. އެކަން އެ ގޮތަށް މެދުވެރިވުމުގައި ދެ ކަމެއް ފާހަގަކޮށްލާނަމެވެ؛ ފުރަތަމަ ކަމަކީ އެޕަލް އިން ކުރިން ބޭނުންކުރި، މުސްކުޅި ފައިލް ސިސްޓަމް ދޫކޮށް އާ ފައިލް ސިސްޓަމަކަށް ހިޖުރަކުރުމެވެ. އަނެއް ކަމަކީ ޑިވައިސްތަކުގެ "ސިސްޓަމް އެނިމޭޝަން" އަށް ކުރިން ނެގި ވަގުތު ކުޑަކޮށްފައި ވުމެވެ.\nއެޕަލް ޑިވައިސްތަކުގެ ފައިލް ސިސްޓަމަށް ގެނައި ބަދަލުގެ ސަބަބުން، ޑިވައިސްތަކުގައި ސިސްޓަމަށް ރިޒާވްކުރާ ޖާގަ ކުޑަވެ އެވެ. އެހެންކަމުން، އެހެނިހެން ބޭނުންތަކަށް ބޭނުންކުރަން ލިބޭ ޖާގަ އިތުރުވެ އެވެ. އެއީ ހަގީގަތުގައި ފޯނު އުފެއްދިއިރު ހުރި ޖާގަ އިތުރުވުމެއް ނޫނެވެ.\nއައިޕެޑް އެޕަލް އައިއޯއެސް އައިޕޮޑް


Salt Cafe 5000 Rufiya In Joorimanaa Kohffi - Vaguthu\nކޮވިޑް ފައްސި މައްޗަށް، ނުރައްކާ ކުޑައެއް ނޫން! -2ގަޑިއިރު ކުރިން\nޕާޓީތައް ބޭއްވުން މަނާ ކޮށްފައިވަނިކޮށް، މިއަދު ހަވީރު މާލޭގައި ޕާޓީ ބޭއްވި ތަންކަމުގައިވާ، ސޯލްޓް ކެފޭ ރެސްޓޯރެންޓް 5،000 ރުފިޔާ އިން ޖޫރިމަނާކޮށްފިއެވެ.\nސޯލްޓް ކެފޭ ޖޫރިމަނާ ޖޫރިމަނާ ކުރުމަށްފަހު ފުލުހުން ވިދާޅުވެފައި ވަނީ ކެފޭ އަށް ފިޔަވަޅު އަޅާފައިވަނީ އާންމު ޞިއްޙަތުގެ ކުއްލި ނުރައްކަލުގެ ހާލަތުގައި ޑިރެކްޓަރ ޖެނެރަލް އޮފް ޕަބްލިކް ހެލްތް އަންގާ\nއެންގުންތަކާ ޚިލާފުވާ ފަރާތްތަކާމެދު ފިޔަވަޅު އެޅުމުގައި ޢަމަލުކުރާނެ ގޮތުގެ އުސޫލުގެ4ވަނަ މާއްދާގެ (ރ) ގެ ދަށުން ކަމަށެވެ.\nއެ މާއްދާގައި ބުނެފައިވަނީ ޑިރެކްޓަރ ޖެނެރަލް އޮފް ޕަބްލިކް ހެލްތް އަންގާ އެންގުމަކަށް ޤާނޫނީ ޝަޚްޞަކުން ޢަމަލު ނުކޮށްފި ނަމަ ނުވަތަ އެ އެންގުމަކާ ޚިލާފުވެއްޖެ ނަމަ ފުރަތަމަ ފަހަރު -/5،000 ރުފިޔާއިން ޖޫރިމަނާ ކުރެވޭނެ ކަމަށެވެ. ދެވަނަ ފަހަރު -/25،000 ރުފިޔާ. ތިންވަނަ ފަހަރު -/50،000 ރުފިޔާ، ހަތަރުވަނަ ފަހަރު -/75،000 ރުފިޔާ އަދި ފަސްވަނަ ފަހަރުން ފެށިގެން ދެން ކޮންމެ ފަހަރަކު 100،000 ރުފިޔާއިން ޖޫރިމަނާ ކުރެވޭނެ ކަމަށެވެ.\nސޯލްޓް ކެފޭ ޖޫރިމަނާ ކޮށް ޕާޓީ ހުއްޓުވާފައިވީނަމަވެސް، އެންމެ ފުރަތަމަ ފުލުހުން އެތަނަށް ގޮސް ހުއްޓުވުމުގެ ބަދަލުގައި ވަނީ ނަސޭޙަތް ދީފައެވެ. އޭގެ ފަހުން ޕްރެޝަރު ބޮޑުވުމުން ފުލުހުން އެ ޕާޓީ ހުއްޓުވާފައިވަނީ 18:16 އެހާކަންހާއިރުއެވެ.\nފެބުރުއަރީ 22, 2021 19:39\nއޯ މައި ގުޑުނެސް. 5000 ރުފިޔާ! ތިތާގެ ވެރިން ކިހިނެތް ތިހާ ގިނަ ރުފިޔާ ދައްކާނީ؟ އަޖައިބެއް. މުއްސަނދިން ބޭނުން ވައްތަރަކަށް އުޅެނީ ޖެހިލުން ނުވާތީ. އެކަން ވިސްނިބަލަ\nފެބުރުއަރީ 22, 2021 19:51\nއަދިވެސް ދިވެހިން ގޭތެރޭގަވެސް ޕާޓީ ބާއްވާ.... މިކަމަކަށް ހައްލެއްނެއި...\nފެބުރުއަރީ 22, 2021 20:37\nތިތަނަށް ދިޔަ ޕޮލިސް މިފަހަރު އުލު ބައިންދާނެ. ބަޔާން ނަގާ ރޭންކް ދަށްކޮށް މަސައްކަތްކުރާ ތަނުން ބަދަލުކޮށް ކަންކަންވާނެ. އެމްސީ ހަމީދު އަންހެނުންގެ އަންމަ އައްޕަގެ ތަންތަނަކަށް ތިހެން ނުވަދެވޭނެ. ވެރިކަން ބަދަލުކުރަން ބަގާވަތްތައް ރޭވުމަށް ބޭނުންކުރި ކޮމާންޑް ސެންޓަރު. 42 މިލިއަން ރުފިޔާ ގޯންޏަށް އަޅައިގެން ގެނެސް ގުނަން ތިބި މައިމަރުކަޒުގައި ހުރި ތަނަކަށް ވަދެ ޖޫރިމަނާ ކުރީމާ ތީގެ އަގު ނަގާނީ މީހުން ކަރުފިއްތައިގެން ހެން ހީވޭ\nވަގުތުން ތަން ބަންދުކުރުންވެސް އޮންނާނެ އެކަމަކު އެކަންކުރާކަން ނުކެރޭނެ ގޭ ކުދިން ވީމަ\nފެބުރުއަރީ 22, 2021 21:46\n5000 ރުފިޔަ ތިޔަ ގައިޑްލައިނާ ހިލާފްވީމަ. 750 ސައިކަލް ސްޓިކާ. ދެން ރަނގަޅު ގައުމު\nފެބުރުއަރީ 22, 2021 22:06\nމާސްކް ނާޅާ ނިކަމެތި މީހާ ޖުރުމަނާކުރަނީ 10000 ރުފިޔާއިން. ބޮޑު ބިޒްނަސްއެއް ހިންގާ ބަޔަކު ޕާޓީބޭއްވީމާ ޖުރުމަނާއަކީ 5000 ރުފިޔާ! ވާހް! ކިޔާ އިންސާފްހޭ!\nފެބުރުއަރީ 22, 2021 23:52\nއެއްލައް ކަ ރުފިޔާ އަށް ބޭއްވި ޕާޓީ އަށް 5000 ރ ޖޫރިމަނާއެއް. މިއޮތީވަ ޤައުމެއް. އާއްމު މީހެއްނަމަ ޖޫރިމަނާ މަތިވާނެ. ޤަވާޢިދުގައި ވިޔަފާރިތަކކަށް ނިސްބަތުން ކުޑަ ޖޫރިމަނާ ހިމެނީ، އެތަންތަނުގެ ހުއްދަ ބާތިލު ކޮށް، ވިޔަފާރި ހުއްޓުމާ އެ ކު ކކކ، އެ ކަން ކަން ނުކ ކޮށް ތިޔަޖޫރިމަނާ ކުރުމުން ތިޔައީ ޤަވާއިދުތަ ކަށް މަލާމާތް ކުރުން.\nފެބުރުއަރީ 22, 2021 23:59\nހ.ހިރިގާ ރެސްޓޯރަންޓް ވެސް ރޭގަނޑު 0000 ހާއިރުވެސް ދަންވަރުވެސް ހިދުމަތް ދެމުންގެންދަނީ ޗެކްކޮށްލަން ރަނގަޅުކަންނޭނގެ..\nފެބުރުއަރީ 23, 2021 00:03\nތީ މާ ރަގަޅު ގޮތެއް ޤަވާޢިދާއި ޚިލާފަށް ޕާޓީ ބާއްވައިގެން ކުރާ ޖޫރުމައިނާ 5000 ރުފިޔާ އަށް ވީމަ މިވީ ކޯއްޗަޖަށް ޕާޓީ ބާއްވަނީ 50000 ރުފިޔާ ނޫނީ އެއަށްވުރެ ބޮޑުކޮށް ، ދެން ކޮން ގެއްލުމެއް ތިކަމުންވީ، މާދަން ތިޔަ ތަނުން ބަޔަކު ފައްސިވެގެން އައްސި އަރައިގެން ނޫޅެފިއްޔާ ކިތަންމެހާވެސް ރަގަޅު\nފެބުރުއަރީ 23, 2021 00:32\nޕާޓީ ތައް އެކަނިތޯ ހުއްޓުވަން ޕޮލިހުންނައް އިނގެނީ ، މިހާރުވެސް ސަރުކާރު ބައެއް އޮފީސް ތަކުގައި ޑިއުޓީ ފަށާ ގަޑި ނުވަތަ ޑިއުޓީ ބަދަލުވާ ގަޑީ ގައި ބާއްވާ ފޯލިން ތައް އޯކޭ . 20 ، 30 މީހުން ގައިދުރު ކަމެއް ބެހެއްޓުމެއްނެތި ކުރިޔައްދާ މިކަން ނުހުއްޓޫވޭ.\nފެބުރުއަރީ 23, 2021 00:44\nސިދާތާ އާއި މުއާ ގެ ކައިވެނި ޕާޓީ ހަމަ އޯކޭ ، ކީއްވެގެންތޯ އެޕާޓީ ހުއްޓުވަން ޕޮލިހުން ނުދިޔައީ ، ތިޔަ މަރުކަޒުން މިކަހަލަ ކަންތައްތައް ބަލަނީ ނުވަތަ ކަމެއްހުއްޓުވަން ދަނީ ހަމައެކަނި ބަޔަކު ރިޕޯޓް ކުރީމަ އެކަނިތޯ . ބަޔަކު ރިޕޯޓް ނުކުރާ ކަމައްވާނަަ ހަމަ ކޮންމެ ކަމެއްވެސް ކުރަންވީ ތޯ. 👌👌👌\n( މި ކޮމަންޓް އަކީ މިއަދު ހުއްޓުވި ޕާޓީގެ މީހުންނާ ދިފާއު ކުރަން ކުރި ކޮމަންޓް އެއް ނޫން ) އެމީހުންވެސް އެކުރީ ހަމަ މަނާކޮއްފައި އޮތް ކަމެއް.\nފެބުރުއަރީ 23, 2021 06:46\nޕާޓީ ނިމުނުފަހުން ގޮސް ޕާޓީ ހުއްޓުވީ. ހެ.ހެ.\nއެޗްޕީއޭގެ އެންގުމުގައި ޕާޓީ ހުއްޓުވުމެއް ނޯންނާނެ. ޕާޓީ ކޮށްފިއްޔާ ޖުރިމާނާ ކުރުން އޮންނާނީ. ފުލުުހުންވެސް ގަވާއިދުގައިވާގޮތަށް ކަންކުރަންވާނީ.\nފެބުރުއަރީ 23, 2021 12:16\nމަނާކަމެއް ކުރަންޏާ ހުއްޓުވަންޖަހޭނެ ފުލުހުން. އެހެން ކުށްކުށް ކުރާއިރުވެސް ހުއްޓުވާށެކޭ ނޯންނާނެ ކުށް ކަނޑައަޅާ ޤާނޫނަކު. މޮޔަނުގޮވަބަލަ.\nފެބުރުއަރީ 23, 2021 12:11\nގިނަވާނެއެއްނު. ޢެމީހުން ބަނގުރޫޓުވާނެ ތިހާބޮޑު ޖޫރިމނާއެއް ކުރީމަ. ޕާޓީ ބާއްވައިގެން ކިތައް ފަސްހާސް ނަގާނެ އެމީހުން؟


Boalhaige Mai Hub Akee Pakistan! - Vaguthu\n3 މަސް ކުރިން ( ޑިސެމްބަރު 20, 2020 )\nފުޓުބޯޅައިގެ އެންމެ ނުފޫޒު ގަދަ އަދި އެންމެ ޝަރަފުވެރި ބައްރަކީ ޔޫރަޕެވެ. ހާއްސަ ގޮތެއްގައި އިނގިރޭސި ވިލާތަކީ ފުޓުބޯޅައިގެ އެންމެ ދުވަސްވީ އަދި އެންމެ ވަރުގަދަ ފުޓުބޯޅަ ލީގު ހިންގާ އަދި އެންމެ ނުފޫޒު ގަދަ ފަރާތްތަކަކީވެސް ޔޫރަޕާއި އިނގިރޭސިވިލާތަށް ނިސްބަތްވާ ފަރާތްތަކެވެ.\nނަމަވެސް ބޯޅައިގެ މައި ހަބަކީ ނުވަތަ ފުޓުބޯޅައިގެ އަސްލު "ހޯމް" އަކީ ޕާކިސްތާން ކަން އެނގޭހެއްޔެވެ؟\nފުޓުބޯޅަ ކުޅުމަށް ބޭނުންކުރާ އެންމެ ފެންވަރު ރަނގަޅު ބޯޅަ އުފައްދަނީ ޔޫރަޕުގެ ތަހުޒީބު ސިޓީތަކުގައި ކަމަށް އޮންނަނީ ހީވެފައެވެ. މިހެން ހީނުވާންވީ ސަބަބެއްވެސް ނެތެވެ. ހުރިހާ ގޮތަކުން ވެސް އެންމެ ކުރިއަރާފައިވާ ކަމަށް ދައުވާކުރަނީ ވެސް އެ ބައްރުގެ ފަރާތްތަކުންނެވެ.\nނަމަވެސް އަޅުގަނޑުމެންނަށް ނޭނގި އޮތް ހަގީގަތަކީ ޔޫރަޕުގެ ވިޔަސް އަދި ތަރައްގީވެފައިވާ ކަމަށް މި ބުނާ ގައުމުތަކުގެ ބޮޑެތި ކުންފުނިތަކުގެ މެނުފެކްޗަރިންގް ކާރުހާނާތައް ހުންނަނީ އޭޝިއާގެ ކޮންމެވެސް ގައުމެއްގައި ކަމެވެ.\nމިގޮތުން ދުނިޔޭގައި އުފައްދާ ބޯޅައިގެ ހަތަރު ބައިކުޅަ ތިން ބައި ބޯޅަ އުފައްދަނީ ޕާކިސްތާނުގައެވެ. އަދި ހައިރާންވާ އަނެއްކަމަކީ މިބުނި އިންސައްތައިގެ ބޯޅައިގެ ތެރެއިން 40 އިންސައްތަ ބޯޅަ އުފައްދަނީ ޕާކިސްތާނުގެ ސިއަލްކޮޓް ސިޓީން ކަމެވެ.\nކުޅިވަރު ކުޅޭ ސާމާނު އުފައްދާ ބޮޑެތި ކުންފުނިތައް ކަމަށްވާ އެޑިޑާސް އަދި ޕޫމާއިން ވެސް އެ ކުންފުނީގެ ޕްރޮޑަކްޓުތައް އުފައްދަނީ ޕާކިސްތާނުގައެވެ. އަދި އެންމެ ފާހަގަކޮށްލެވޭ އެއްކަމަކީ ދުނިޔޭގައި ބޭއްވޭ ފުޓުބޯޅައިގެ އެންމެ ޝަރަފުވެރި މުބާރާތް ކަމަށްވާ ފީފާ ވޯލްޑް ކަޕުގައި ވެސް ސިއަލްކޮޓުން އުފައްދާފައިވާ ބޯޅަތައް ބޭނުންކޮށްފައިވާ ކަމެވެ.\nއެގޮތުން "ކްލެސިކް" ބޯޅައެއްގެ ގޮތުގައި މިއަދާ ހަމައަށްވެސް މަޝްހޫރުވެފައިވާ 1982 ވަނަ އަހަރުގެ ވޯލްޑް ކަޕްގައި ބޭނުންކުރި ޓެންގޯ ބޯޅަ އާއި 2014 ވަނަ އަހަރުގެ ވޯލްޑް ކަޕުގައި ބޭނުންކުރި "ބްރަޒޫކާ" ބޯޅައިގެ އިތުރުން 2018ގެ ވޯލްޑް ކަޕުގައި ބޭނުންކުރި ޓެލްސްޓަ އަކީވެސް ސިއަލްކޮޓުގައި އުފައްދާފައިވާ ބޯޅަ ތަކެކެވެ.\nފުޓުބޯޅަ އަކީ ޗައިނާއިން އުފެއްދި ކުޅިވަރެއްތަ؟